প্রকাশ : ২৯ সেপ্টেম্বর ২০১৬, ১৯:৫৯:৩৫\nজাতির জনক বাংলাদেশের স্থপতি বঙ্গবন্ধু শেখ মুজিবুর রহমানকে নিয়ে আমি একটি কবিতা লিখেছিলাম; ছন্দোবদ্ধ কবিতা। সেই এক কবিতায় আমার একটি বইও প্রকাশিত হয়েছিলো। নাম- আমাদের পিতা, তিনি আমাদের মিতাও।\nএই পিতা ও মিতার রাজনৈতিক কর্মকাণ্ডের পাশাপাশি সংগ্রামী জীবন নিয়ে এগিয়ে যেতে যেতে তৈরি হচ্ছি প্রতিনিয়ত। যে কারণে, নতুন প্রজন্মের পাওয়া আর চাওয়ার কথা বলতে রাজপথে নামি, জনগণের কথা বলতে রাজপথে নামি।\nনামতে হয় আমাকে। কেননা, আমার জাতির পিতা শেখ মুজিবুর রহমান। আর এই পিতাই যখন জন্মদাতা; তখন তাকে নিয়ে কন্যা শেখ হাসিনা তো বই লিখবেনই। বলবেনই ‘শেখ মুজিব আমার পিতা’। আর তার পদাঙ্ক অনুসরণ করে আমি এখন থেকে বলবো, বাঙালি জাতির জনক তিনি/ তার জন্য দেশ/ তার মতই লড়বো আমি/ কষ্ট করতে শেষ/ কষ্টগুলো পায়ের ধুলো যাবেই হয়ে জানি/ তাই তো হাজার বিপদ এলেও টানছি নীতির ঘানি...\nপিতার গল্প পড়তে পড়তে এবং জীবন ও দেশ গড়তে গড়তে তিনি নিবেদিত থাকেন লেখার জন্যেও, সাহিত্যের জন্যেও। হয় তো একারণে তার শত্রুরাও দূরে থাকে কষ্ট-সমালোচনা আর ঘৃণার কাছ থেকে।\nবাংলাদেশের তৃতীয়বারের প্রধানমন্ত্রী শেখ হাসিনা কত সুন্দর লেখেন; কি লেখেন; জানার জন্য এগিয়ে যেতেই চোখের পাতায় ভেসে ওঠে এই লেখাগুলো- ‘স্কুলটা বাড়ি থেকে বেশ দূরে। সোয়া কিলোমিটার। ছোট খোকা সেই স্কুল মানে গিমাডাঙ্গা টুঙ্গিপাড়া স্কুলের ছাত্র। তখন চলছে ভর বর্ষাকাল। চারদিকে ফুঁসে উঠছে পানি। নৌকা করে স্কুলে যেতে হয়। একদিন নৌকা দিয়ে স্কুলে থেকে বাড়ি ফেরার পথে ঘটল এক দুর্ঘটনা। বর্ষার পানিতে নৌকা ডুবে গেল। নৌকার মধ্যে বেশ কয়েকজন ছিল। খোকা ভরাবর্ষার পানিতে হাবুডুবু খেয়ে কোনমতে পাড়ে এসে উঠল। এদিকে এ খবর দাদির কানে যাওয়ামাত্র তিনি মহাদুশ্চিন্তার মধ্যে পড়ে গেলেন। সেদিন থেকে দাদির কড়া ঘোষণা, খোকার স্কুলে যাওয়া বন্ধ। গোটা বংশের আদরের দুলাল এক রত্তি সোনার টুকরো নাতি বলে কথা! নাতিকে কলজের টুকরা বলে জ্ঞান করতেন। টুঙ্গিপাড়া থেকে স্কুল বদল করে খোকাকে পাঠানো হলো ওর বাবার কাছে। গোপালগঞ্জ মিশনারি স্কুলে ভর্তি করিয়ে দেয়া হলো তাকে। এরপর খোকার পুরো কৈশোর কেটেছে সেখানেই।’\nএভাবেই লিখেছেন নিজের মত করে নিজের বাবার কথা। দেশে যখন মোটরবাইক কিনে না দেয়ায় আগুন দিয়ে পুড়িয়ে বাবাকে হত্যা করছে সন্তান; তখন নিজেকে নিয়ে ব্যস্ত না হয়ে বাবাকে নিয়ে লিখেছেন, শৈশবের গ্রাম, চপলতা, প্রকৃতি পর্যবেক্ষণ, দুস্থ মানুষের পাশে দাঁড়ানো - সব মিলিয়ে খোকার ছোটবেলাটা ছিল আর আট-দশটি আটপৌরে বাঙালীর মতোই।\nসেদিনের সেই ছোট্ট খোকা পরবর্তীতে নিজের প্রজ্ঞা আর দূরদর্শিতা দিয়ে পরিণত হয়েছিলেন মানুষের নেতায়। বাঙালীর স্বপ্নদ্রষ্টায়, বঙ্গবন্ধুতে, স্বাধীনতার স্থপতিতে। বিশ্বের বাংলা ভাষাভাষী মানুষের কাছে যাঁর উচ্চতা ছাড়িয়ে গিয়েছিল আকাশতক।\nশেখ মুজিবুর রহমান বাঙালীর আত্মমর্যাদার নাম। অহংকারের নাম। বঙ্গবন্ধুর সিংহহৃদয় মানুষের জন্য সবসময় প্রসারিত ছিল। মানুষকে পরম মমতায় নিজের করে নিতে পারার এক ঐশ্বরিক গুণ ছিল তাঁর। আর মানুষও তাঁর কথায় জীবনবাজি রেখে যুদ্ধে ঝাঁপিয়ে পড়ে বিজয় ছিনিয়ে এনে দেখিয়ে দিয়েছিল যে, হে মহান নেতা, তোমার জন্য আমরা সব অসাধ্য সাধন করতে পারি।\nযুদ্ধদিনে সাড়ে সাত কোটি বাঙালী বঙ্গবন্ধুর নির্দেশে বিশ্বের অন্যতম প্রশিক্ষিত সেনাবাহিনীর বিরুদ্ধে এক অসম যুদ্ধে নিজেদের শ্রেষ্ঠত্ব বজায় রেখে তাঁর অমোঘ বাণীকে সত্যে পরিণত করেছিল।\nবঙ্গবন্ধু শেখ মুজিবুর রহমানের রাজনৈতিক কর্মকাণ্ড বর্তমান প্রধানমন্ত্রী শেখ হাসিনাকে এতটাই উৎসাহিত করেছে যে, তিনি লিখেছেন, ‘আমাদের কেউ দাবায়া রাখতে পারবে না’। সত্যিই বাঙালীকে কেউ ‘দাবায়া’ রাখতে পারেনি। তখনও না, এখনও না। বঙ্গবন্ধুর দেখানো পথ ধরে বাঙালী এগিয়ে চলেছে।\nতাঁর অনেক পরিচয়। একের ভেতর অজস্র। পুত্র, ভাই, স্বামী, চাচা, মামা, দাদা, নানা, শ্বশুর, শুভাকাঙ্ক্ষী, নিকটজন, নেতা কত পরিচয়েই না তিনি পরিচিত। সব পরিচয়ের আড়ালে লুকিয়ে আছে একজন সজ্জন মানুষের প্রতিকৃতি, একজন বিনয়ী মানুষের অবয়ব সর্বোপরি সিংহহৃদয় ও বাঙালীঅন্তপ্রাণ। প্রতিটি পরিচয়ে নিজেকে উজাড় করে মেলে ধরার প্রয়াস রয়েছে।\nতাঁর এতসব পরিচয়ের বাইরে একটি পরিচয় নিয়ে কৌতূহল চেপে রাখা বেশ কষ্টকর। সেটা হলো পিতা হিসেবে কেমন ছিলেন বঙ্গবন্ধু? এমন প্রশ্ন নির্মিত হলেই যেন উত্তরটা পেয়ে যাই শেখ হাসিনার লেখা বইয়ের পাতায় ঠিক এভাবে - সারাটা জীবন মানুষের জন্য ব্যয় করেছেন এই সিংহহৃদয়ের বাঙালী। মানুষের সুখে-দুঃখে, কষ্টে, বেদনায় তিনি তাদের পাশে থেকেছেন। অন্যায়-জুলুমের প্রতিবাদ করেছেন। শোষিতের পক্ষে অবিচল থেকেছেন। দেশ, ভাষা আর মানুষ এই তিন ছিল তাঁর রাজনীতির মূলমন্ত্র। তাঁর রক্তে, অস্থিমজ্জায় রাজনীতি মিলেমিশে একাকার হয়েছিল। সকাল থেকে মধ্যরাত অবধি মানুষকে নিয়ে থেকেছেন। জীবনে এর কোনো ব্যত্যয় হয়নি কিংবা কথাটাকে এভাবেও বলা যেতে পারে যে, বঙ্গবন্ধু তাঁর জীবনে এ অঞ্চলের খেটেখাওয়া, অধিকারবঞ্চিত মানুষের পক্ষে লড়াই করাকে ধ্যান-জ্ঞান বলে গণ্য করতেন। বাঙালীর জন্য নিজের জীবনকে উৎসর্গ করেছেন। শাসকদের রক্তচক্ষুকে উপেক্ষা করে মৃত্যুর পরোয়ানা কাঁধে নিয়ে নির্বিকারভাবে উচ্চারণ করেছিলেন, ‘ফাঁসির মঞ্চে যাবার সময়ও বলব আমি বাঙালী, আমি মুসলমান। বাঙালি একবার মরে, বারবার মরে না।’\nএমন সাহসী বাবার সাহসী সন্তান শেখ হাসিনা। শুধু রাজনীতিই করেননি। লিখেছেন অনেকগুলো বই। একাধারে রাজনীতিক-সাহিত্যিক শেখ হাসিনা নির্মাণ করেছেন স্বতন্ত্র অবস্থান।\nআমাদের দেশে যখন নারী মানেই গৃহিনী; তখন তিনি সকল প্রথা ভেঙ্গে গড়েছেন স্বকীয় অবস্থান। আর এ কারণে নারী উন্নয়নের পথিকৃত হিসেবেও বিশ্বব্যাপী শেখ হাসিনার অনেক নামডাক। পারিবারিকভাবেই রাজনীতির ধারাপাতের সঙ্গে পরিচিত শেখ হাসিনা দেশ ও জাতির জন্য পিতাকে একাধিকবার কারাবরণ করতে দেখেছেন বাল্যকালেই। পিতার আদর-স্নেহ ছাড়াই ভাইবোনদের কেটেছে বছরের বেশিরভাগ সময়। ছাত্রজীবনে পড়াশোনার পাশাপাশি ছাত্ররাজনীতিতেও ছিল তার সক্রিয় অংশগ্রহণ। বিয়ের পর স্বামী-সংসার নিয়ে ব্যস্ত হয়ে পড়লেও মনের গহীনে ছিলো লোভ-মোহহীন রাজনীতিক হওয়ার স্বপ্ন, যে কারণে স্বাধীনতাপরবর্তী সময়ে বঙ্গবন্ধুর নেতৃত্বে সমৃদ্ধির সোপানপানে যখন এগিয়ে চলেছে দেশ; তখন তিনি বারবার চেষ্টা করেছেন নিজেকে যুক্ত করতে রাজনীতির সাথে, রাজস্বপ্ন নিয়ে এগিয়ে যেতে। এই সময় তার ভাবনা ছিলো, স্বপ্ন ছিলো, ছিলো পরিকল্পনার চাষাবাদ। পঁচাত্তরের প্রেক্ষাপট শেখ হাসিনাকে আবারো বাধ্য করল রাজনীতিতে নেতৃত্ব গ্রহণ করতে। তখন জাতি স্বপ্নহীন উদ্দেশ্যহীন সময় অতিবাহিত করে যাচ্ছিল আর অপেক্ষার প্রহর গুণছিল দক্ষ ও যোগ্য নেতৃত্বের জন্য।\nতিনি হাল ধরলেন, বাংলাদেশ আওয়ামী লীগ পুনর্গঠিত হলো। আন্দোলন-সংগ্রামের জন্য তৈরি হয়ে উঠল জাতি। ঘর থেকে রাজপথে তিনি নিজেকে প্রতিষ্ঠিত করলেন, অল্প দিনেই মেধা ও মনন দ্বারা রাজনীতির গতিপথ পাল্টে দিলেন। আন্দোলন, সংগ্রাম, রাষ্ট্রক্ষমতায় অধিষ্ঠিত হওয়া এবং দেশগড়া হলো তার ব্রত। তারই ক্রমিক নিয়মে তিনি তিনবারের প্রধানমন্ত্রী।\nকেবল দেশীয় পরিপ্রেক্ষিতে নয়, আন্তর্জাতিক দরবারেও তিনি এক মহান ও উজ্জ্বল নেতা। শেখ হাসিনা আজ বিশ্বে নারীদের সংগ্রাম, উন্নয়ন ও নেতৃত্বের রোল মডেল। হাজারো প্রতিকূলতা থাকা সত্ত্বেও কিভাবে সীমিত সম্পদের যথাযথ ব্যবহারের মাধ্যমে দেশকে উন্নয়নের শীর্ষে নেয়া যায়, কেবল প্রগাঢ় বুদ্ধিমত্তা ও অসীম সাহসিকতা দিয়েই যে অর্থনৈতিক মন্দা, জলবায়ু পরিবর্তনের সংকটের মতো বিশ্বজনীন সমস্যারও সমাধান করা যায়, শেখ হাসিনা তা প্রমাণ করেছেন। তিনি এসব ক্ষেত্রে যোগ্য নেতৃত্বের রোল মডেল।\nদেশের গণতন্ত্র রক্ষা ও সুশাসন নিশ্চিতের সংগ্রামে অবিচল প্রধানমন্ত্রী। তাঁর এই অবিচল পদক্ষেপে দেশের ক্ষমতালিপ্সু মহল ভারাক্রান্ত। তাদের কণ্ঠে কণ্ঠ মিলিয়ে কখনো-সখনো বিশ্ব সম্প্রদায়েরও কাউকে কাউকে কথা বলতে দেখা যায়। তবে সামগ্রিকভাবে যখন বিশ্লেষণ করা হয়, তখন সব বিতর্ক ছাপিয়ে শেখ হাসিনার কর্মসূচিই প্রাধান্য পায়। তাই তো বিশ্ব সংস্থা জাতিসংঘসহ আন্তর্জাতিক কয়েকটি সংস্থা, বিভিন্ন দেশ ও প্রতিষ্ঠান শেখ হাসিনাকে আদর্শ ও শ্রেষ্ঠ নেতা আখ্যায়িত করে।\nতিনি চ্যাম্পিয়ন্স অব দ্য আর্থ, সাউথ সাউথ পুরস্কারসহ আন্তর্জাতিক নানা পুরস্কারে সম্মানিত। এর পেছনে ছিলো তাঁর রাতদিন এক করে এগিয়ে চলার কাব্য। যে কাব্য তিনি নির্মাণ করেছেন নিজের পরিবার হারানোর যন্ত্রণাকে বুকে লালনের মধ্য দিয়ে। শোককে শক্তিতে রুপান্তর করে এগিয়ে চলার কারনেই শ্রেষ্ঠ নারী নেতা হিসেবে গ্লোবাল উইমেন্স লিডারস ফোরামে প্রধান অতিথি হিসেবে বক্তব্য রাখতে পেরেছেন। সমাজ পরিবর্তন ও উন্নয়ন, নারীদের জন্য নিরাপদ পরিবেশ সৃষ্টি ও গ্লোবাল ইস্যুতে নারী হিসেবে অনন্য অবদানের জন্যই শেখ হাসিনাকে আদর্শ নেতা হিসেবে বিশ্বব্যাপী প্রার্থনা চলছে তাঁর জন্য। বিশ্বের প্রায় সকল উন্নত দেশে শেখ হাসিনার রাজনৈতিক উত্তরণের সংবাদ, দাপটের সংবাদ দিন রাত আলোচিত হচ্ছে।\nতিনি পরিবেশ বিষয়ক আন্তর্জাতিক পুরষ্কার ‘চ্যাম্পিয়ন্স অব দ্য আর্থ’লাভের একদিন পর জাতিসংঘ সাধারণ পরিষদের অধিবেশনে ভাষণ দিয়ে আলোচনার ঝড় তুলেছেন। বাংলাদেশের বিভিন্ন সেক্টরের উন্নয়নে গুরুত্বপূর্ণ ভূমিকা রাখার জন্য প্রধানমন্ত্রী শেখ হাসিনা ১৯৯৭ সাল থেকে এ পর্যন্ত আন্তর্জাতিক পর্যায়ে ২৭টি পুরস্কার ও পদক অর্জন করেছেন। জলবায়ু পরিবর্তনের ঝুঁকি মোকাবেলায় জাতিসংঘের পরিবেশবিষয়ক সর্বোচ্চ পুরস্কার ‘চ্যাম্পিয়ন অব দ্য আর্থ’এবং ডিজিটাল বাংলাদেশ গঠন ও তথ্যপ্রযুক্তির উন্নয়নে বিশেষ অবদানের জন্য জাতিসংঘ ‘আইসিটি টেকসই উন্নয়ন পুরস্কার’ লাভ করেছেন প্রধানমন্ত্রী শেখ হাসিনা। ২০১৫ সালে জাতিসংঘের ৭০তম অধিবেশনে তাঁর হাতে এই পুরস্কার তুলে দেয়া হয়েছে।\nসবচেয়ে আনন্দের বিষয় হলো এই যে, জনতার জন্য নিবেদিত এই মহিয়সী নারী রাজনীতিক-সাহিত্যিক ও সমাজসংস্কারক ১৯৪৭ সালের ২৮সেপ্টেম্বর জন্ম গ্রহণ করেছেন। আর তার সূত্র ধরে একথা বছরটি রাজনৈতিকভাবে ছিল দুর্যোগপূর্ণ। সাম্প্রদায়িক-রক্তাক্ত দাঙার ভেতর দিয়ে ভারত বিভাজন ঘটে। ১৯৮১ সালের ১৭ মে, যেদিন শেখ হাসিনা বাংলাদেশে পদার্পণ করলেন, সেদিনও বাংলাদেশের আবহাওয়া ছিল দুর্যোগপূর্ণ, আকাশ ছিল মেঘলা, গুঁড়ি গুঁড়ি বৃষ্টি হচ্ছিল। তখন সামরিক শাসক জিয়াউর রহমান ক্ষমতায়; তিনি ছিলেন ১৯৭৫ সালের ১৫ আগস্টের রক্তাক্ত ঘটনার নেপথ্য নায়ক। লাখ লাখ মানুষ বিমানবন্দরে গিয়েছিল শেখ হাসিনাকে হৃদয়ের সুগভীর ভালোবাসা জানাতে। তিনি তখন কাঁদছিলেন। আকাশের কান্না আর শেখ হাসিনার কান্না এক হয়ে যাচ্ছিল। ইংরেজ কবি বলেছেন ‘প্যাথেটিক ফ্যালাসি’। সেই প্যাথেটিক ফ্যালাসির রাজঘর থেকে বাংলাদেশের রাজত্বকে কষ্টের রাস্তা থেকে সরিয়ে যিনি নিয়ে গেছেন নিরন্তর উন্নয়নের পথে; সেই সাহসমানুষ শেখ হাসিনা। আর তাঁর জন্মদিনে নতুন প্রজন্মের পক্ষ থেকে আলোকিত আগামী গড়ার আহবানসহ শুভেচ্ছা অভিনন্দন...\nআজকে যদি বলি নদী কিংবা বলি ঢেউ/ বিরোধিতা করার জন্য আসবে না কো কেউ/ বরং সবাই ঐক্য হয়ে বলবে বিজয় আসবে/ সেই বিজয়ে রাস্তা ধরে উন্নয়নে হাসবে/ সাহিত্যিক-রাজনীতিক শেখ হাসিনার জন্য নতুনধারার হাসি/ সবাই মিলে গড়বো স্বদেশ বাংলাকে ভালোবাসি...


shesherkhobor.com » শীর্ষ সংবাদ » দেশে প্রায় ৭ হাজার চিকিৎসকের পদ খালি রয়েছে- স্বাস্থ্যমন্ত্রী ডা: আ.ফ.ম. রুহুল হক\nদেশে প্রায় ৭ হাজার চিকিৎসকের পদ খালি রয়েছে- স্বাস্থ্যমন্ত্রী ডা: আ.ফ.ম. রুহুল হক\nঝিনাইদহ ও কোটচাঁদপুর প্রতিনিধি ,২৮ সেপ্টেম্বরঃ\nস্বাস্থ্যমন্ত্রী ডা: আ.ফ.ম. রুহুল হক বলেছেন, দেশে প্রায় ৭ হাজার চিকিৎসকের পদ খালি রয়েছে। যে সব হাসপাতালে চিকিৎসকের পদ শূণ্য রয়েছে সেখানে নতুন করে নিয়োগ দিয়ে পদ পূরণ করা হবে। গ্রাম পর্যায়ে সাধারণ মানুষের কাছে চিকিৎসা সেবা পৌঁছানো যায় সেজন্য আমরা বিশেষ ব্যবস্থা নিয়েছি। প্রতিটি জেলা সদরে হাসপাতালগুলো ২০০ শয্যাবিশিষ্ট ও উপজেলা পর্যায়ের হাসপাতালগুলো ৫০ শয্যা বিশিষ্ট করা হবে।\nশুক্রবার দুপুরে ঝিনাইদহের কোটচাঁদপুর উপজেলা স্বাস্থ্য কমপ্লেক্সের ৫০ শয্যা বিশিষ্ট নবনির্মিত ভবনের উদ্বোধনী অনুষ্ঠানে মন্ত্রী এ সব কথা বলেন। তিনি আরো বলেন, জেলা ও উপজেলা হাসপাতালগুলোতে সাধারন মানুষকে যদি সঠিক চিকিৎসা সেবা দিতে পারি তখনই বুঝবো আমরা চিকিৎসা সেবা দিতে সক্ষম হয়েছি।\nকোটচাঁদপুর উপজেলা স্বাস্থ্য কর্মকর্তা ডা: আজিজুল ইসলামের সভাপতিত্বে অনুষ্ঠিত উদ্বোধনী অনুষ্ঠানে অন্যান্যের মধ্যে সংসদ সদস্য এ্যাডভোকেট শফিকুল আজম খাঁন চঞ্চল, সংরক্ষিত মহিলা আসনের সংসদ সদস্য নুর জাহান বেগম, ঝিনাইদহের সিভিল সার্জন ডা: নাসরিন সুলতানা, অতিরিক্ত জেলা প্রশাসক শেখ রফিকুল ইসলাম, জেলা বিএ মএর সভাপতি ডা: আজিজুর রহমান উপস্থিত ছিলেন।\nমন্ত্রী বিকালে স্থানীয় সার্কিট হাউজে জেলার চিকিৎসকদের সাথে মতবিনিময় করেন। পরে তিনি জেলা সদরের বিভিন্ন স্বাস্থ্য কেন্দ্র পরিদর্শন করেন।\nরিপোর্ট »শুক্রবার, ২৮ সেপ্টেম্বার , ২০১২. সময়-১০:০৭ pm | বাংলা- 13 Ashin 1419


ব্রাজিল-আর্জেন্টিনা নিয়ে বুবলীর সতর্কবার্তা\n১১ জুলাই বাংলাদেশ সময় ভোর ৬টায় শুরু হবে কোপা আমেরিকার ফাইনাল। এই ম্যাচে মুখোমুখি হবে ব্রাজিল এবং আর্জেন্টিনা। বুঝাই যাচ্ছে ম্যাচটি হবে হাইভোল্টেজের।\nতার আগে ম্যাচটিকে ঘিরে সামজিক মাধ্যমে দুই ভাগ হয়ে গেছেন নেটিজেনরা। একদল বলছে ফাইনালে জিতবে আর্জেন্টিনা, অন্যদলের বাজি ব্রাজিলের পক্ষে। এ নিয়ে দুই দলের ভক্ত-সমর্থকরা নানা তর্ক-বিতর্ক এবং অনাকাঙিক্ষত ঘটনাও ঘটাচ্ছেন। এবার এই উত্তাপে নিজেকে জড়ালেন ঢাকাই সিনেমার জনপ্রিয় নায়িকা শবনম বুবলী।\nতবে তিনি কারো পক্ষ না নিয়ে দুই দলের সমর্থকদের সংযত হতে বললেন। নিজের ফেসবুক পেজে এক পোস্টে এই বার্তা দেন বুবলী।\nবুবলী লেখেন, আমরা বাঙালিরা যেমন ভোজনরসিক তেমনি নানান বিনোদনধর্মী শাখায় নিজেদের বিনোদিত করতে সবাই ভীষণ ভালোবাসি। তা সিনেমা হোক বা খেলা কিংবা এ জাতীয় কিছু। এ ধরনের আনন্দপ্রেমী জাতি হিসেবে খুব গর্ববোধ করি কিন্তু পাশাপাশি যখন দেখি বা শুনি আমাদের দেশের মানুষ বিশেষ করে আর্জেন্টিনা-ব্রাজিল এর মতো ভিন দেশের খেলা নিয়ে নিজেদের মধ্যে মারপিট, রেষারেষি, হেয় করা, গালাগালি, তর্কাতর্কি, গন্ডগোল, আহাজারি এবং আত্মহত্যার মত ঘটনা ঘটাচ্ছে তা সত্যি দু:খজনক।\nসবাইকে সতর্কও করেন এই নায়িকা, ভাইয়া এবং আপুরা, যাদের জন্য আমরা এসব করছি তারা তো জানেই না যে তাদের এতো ভক্ত বাংলাদেশে আছে, আর সবাইকে চেনা তো দুরের কথা! এমনকি তাদের নিজেদের দেশের মানুষেরা তাদের নিজের দেশের খেলা নিয়ে শুধু উপভোগ করে, কিন্তু আমাদের মতো এরকম করে কি না আমার জানা নেই।\nবুবলী আরো লেখেন, অবশ্যই সাপোর্টার হতেই পারি, কিন্তু তাই বলে অন্য কোনো দেশের খেলা নিয়ে নিজেদের মধ্যে মারপিট, ঝগড়া, ছোট করা, হেয় করা এমন কি আত্মহত্যা! দিন শেষে এই অতি সিরিয়াস ভক্তরাই কিন্তু নিজেকে মানসিক বা শারীরিকভাবে কষ্ট দিচ্ছে, তাতে কি আর্জেন্টিনা বা ব্রাজিলের কিছু আসছে-যাচ্ছে?\n‘বসগিরি’ তারকা সবাইকে অনুরোধ করে বলেন, তাই প্লিজ! প্রিয় কোনো দলের প্রতি ভালোলাগা বা সাপোর্ট থাকতেই পারে এবং অবশ্যই তা সম্মান করি। কিন্তু তা যেনো নিজেদের ক্ষতি করে বাড়াবাড়ির পর্যায়ে না যায়।


#MeToo-রেশ কলকাতাতেও! জেনে নিন এই তালিকায় কাদের নাম | Women journalists alleged sexual harassment against two of their superiors in Kolkata - Bengali Oneindia\n7 min ago পরকীয়ায় কাঁটা হয়ে উঠেছিল স্ত্রী, খুন করে রান্নাঘরের উনুনে ‘কবর’ স্বামী ও প্রেমিকার\n18 min ago দেশের আর্থিক অবস্থা নিয়ে ভারতকে সতর্ক হতে বলল আন্তর্জাতিক মুদ্রা তহবিল\n| Updated: Sun, Oct 14, 2018, 0:22 [IST]\nমি-টু রেশ এবার কলকাতাতেও। সাংবাদিক দেবদূত ঘোষ ঠাকুরের বিরুদ্ধে যৌন হেনস্থার অভিযোগ করলেন মহিলা সাংবাদিক সাবেরি গুপ্ত। একটি ইংরেজি দৈনিকের সাংবাদিক শতদ্রু ওঝার বিরুদ্ধেও যৌন হেনস্থার অভিযোগ উঠেছে। দুই ঘটনাতেই সংবাদমাধ্যমে রিপোর্ট প্রকাশিত হয়েছে।\nপ্রথম ঘটনার ক্ষেত্রে সাংবাদিক সাবেরি গুপ্ত রিপোর্টে জানিয়েছেন, কলকাতা থেকে প্রকাশিত সর্বভারতীয় সংবাদ মাধ্যমে কাজ শুরু করেন তিনি। শুরু থেকেই দেবদূত ঘোষ ঠাকুর ছিলেন তাঁর বস, চিফ রিপোর্টার।\nতিনি যে সময়ে ওই সংবাদমাধ্যমে যোগ দিয়েছিলেন, সেই সময় ২২-২৩ বছর বয়সী অনেক মহিলাই কাজে যোগ দিয়েছিলেন। দেবদূত ঘোষঠাকুর সংবাদমাধ্যমে সিনিয়র বলেই পরিচিত। সাবেরি গুপ্তের লেখা রিপোর্ট অনুযায়ী, শুরু থেকেই দেবদূত ঘোষঠাকুর তাঁর কাঁধে হাত রেখে কথা বলতেন। দফতের বাকি মহিলাদের সঙ্গে তিনি একই ব্যবহার করতেন বলে অভিযোগ। মহিলাদের পোশাক নিয়ে মন্তব্য করতেন। অনুজ মহিলা সহকর্মীর অন্তর্বাসে হাত দেওয়ার জন্যই এই কাজটি তিনি করতেন বলে অভিযোগ। 'কী অশ্লীল জামা পড়েছিস'-এমন কথাও তিনি বলতেন বলে অভিযোগ।\nসেই সময় তাঁর মতো সদ্ময চাকরি পাওয়া মহিলা সাংবাদিকরা কোনটা যৌন নির্যাতন, তা নিয়ে বিভ্রান্ত হয়ে পড়েছিলেন বলে রিপোর্টে জানিয়েছেন সাবেরি গুপ্ত। একদিকে ওই সাংবাদিকের জনপ্রিয়তা, অন্যদিকে খবরের কাগজের অফিসে কীভাবে কাজ চলে, সেটা না জানা, তা নিয়ে বিভ্রান্ত হয়ে পড়েন তাঁরা। এটাই কি কাজের পরিবেশ সেই প্রশ্নও করেছেন তিনি?\nসাবেরি তাঁর প্রতিবেদনে আরও অভিযোগ করে বলেছেন, বিয়ের পর থেকে শুরু হয় অন্যধরনের নির্যাতন। তাঁকে অফিসে হাই তুলতে দেখলেই নাকি দেবদূত অস্বস্তিকর সব প্রশ্ন করতেন বলে অভিযোগ সাবেরির। তিনি তাঁর প্রতিবেদনে লিখেছেন, দেবদূত তাঁকে হাই তুলতে দেখলেই বলতেন, 'এখন সারারাত জাগতে হচ্ছে, তারজন্য হাই তুলছেন সাবেরি।' শুধু তিনিই নন, অন্য পুরুষ ও মহিলা সাংবাদিক- সবাইকেই একই ধরনের প্রশ্ন দেবদূত করতেন বলে অভিযোগ করেছেন সাবেরি গুপ্ত। তাঁকে উদ্দেশ্য করে নানা অশ্লীল জোকস দেবদূত করতেন বলে অভিযোগ। দেবদূত নাকি এমন কথা বলতেন যে মহিলারা ভাল কর্মী নন, কেননা তাড়াতাড়ি বিয়ে করে এবং তারপরেই সন্তান সম্ভাবা হয়ে পড়ে, এমন কথাও দেবদূত ঘোষঠাকুর বলতেন বলে অভিযোগ।\nতিনি ও দেবদূত ঘোষঠাকুর, দুজনেই দক্ষিণ কলকাতার বাসিন্দা। ফলে অফিস থেকে বাড়ি ফেরার জন্য একই গাড়ি দেওয়া হত অফিস থেকে। অফিস থেকে বাড়ি ফেরার সময়কার একদিনের ঘটনা বর্ণনা করেছেন সাংবাদিক সাবেরি গুপ্ত। তিনি জানিয়েছেন রাতের অফিস কার ড্রপের গাড়িতে ফেরার সময় দেবদূত তাঁর নিতম্বে অশ্লীলভাবে হাত রাখেন। এতে আতঙ্কে গাড়ির পিছনের আসন থেকে ছিটকে বেরিয়ে এসে চালকের সঙ্গে সামনের আসনে নাকি বসে পড়েছিলেন সাবেরি। সে কথাও ফলাও করে এই প্রতিবেদনে লিখেছেন সাবেরি।\nপরের দিন বার্তা সম্পাদকের কাছে বিষয়টি নিয়ে অভিযোগ জানান সাবেরি গুপ্ত। সেই সময় হেসে ফেলেন নিউজ এডিটর। তাঁকে (সাবেরি গুপ্ত) থামিয়ে বলেন, বিষয়টি তিনি দেখবেন।\nএরপর একদিন সকালের ডিউটির কথা উল্লেখ করেছেন সাবেরি গুপ্ত। গাড়ির ব্যবস্থা করার সময় দেবদূত ঘোষঠাকুর পিছন থেকে গিয়ে তাঁকে জড়িয়ে ধরেন। চিৎকার করে ওঠেন সাবেরি। বলেন এই আচরণ গ্রহণযোগ্য নয়। তখন, দেবদূত ঘোষঠাকুর নাকি বলেন, শুধুমাত্র মজা করতেই এই কাজ তিনি করছেন। এই ঘটনা নিয়ে কেউ কিছুই বলেনি। আর সেই সময় চাকরিটা জরুরি ছিল বলে, তা হারানোর ভয়ে তিনি কিছু বলেননি।\n২০১৫-তে উচ্চমাধ্যমিকের ফল বেরনোর দিন সকাল ৯ টায় তিনি কাজে যোগ দেন। সাড়ে বারোটা নাগাদ খাওয়ার জন্য তিনি ব্রেক নেন। অভিযোগ, দেবদূত ঘোষঠাকুর তাঁকে (সাবেরি গুপ্ত) পিছন থেকে গিয়ে চাটি মারেন। এই ঘটনা তিনি কোনওভাবেই মেনে নিতে পারেননি বলে জানিয়েছেন সাবেরি। তিনি চিৎকার করে ওঠেন। কেউই এর সমর্থনে এগিয়ে আসেননি। বার্তা সম্পাদককে বিষয়টি বলার পর তিনি দফতরের সিনিয়রদের জানাতে বলেন। তবে সিনিয়র সাংবাদিকের উত্তর ছিল ভয়ানক।\nএরপর তিনি সেই সময়রকার এইচআর ডিপার্টমেন্টের দায়িত্বে থাকা শিউলি বিশ্বাসকে বিষয়টি জানান। সাবেরি গুপ্তের দাবি, শিউলি বিশ্বাস সে সময় জানান, ঘোষঠাকুরের বিরুদ্ধে তিনি একই অভিযোগ শুনেছেন। কয়েক ঘন্টা পরেই তিনি, তাঁকে(সাবেরি) ডেকে ওই সংবাদগোষ্টীর অন্য একটি বিভাগে বদলি করে দেন। তৎকালীন এডিটর-ইন-চিফের নির্দেশেই এই ব্যবস্থা বলে জানানো হয়েছিল এইচআর থেকে। এই ঘটনার মাস দেড়েক পরে সেই গোষ্ঠীর চাকরি তিনি ছেড়ে দেন বলে জানিয়েছেন ওই সাংবাদিক।\nদ্বিতীয় ঘটনাটিতে অভিযোগ উঠেছে সাংবাদিক শতদ্রু ওঝার বিরুদ্ধে। অভিযোগের জেরে তদন্ত শুরুর কথা জানিয়েছে ওই ইংরেজি মাধ্যমের সংবাদপত্র।\nঅমিতা ঘোষ নামে ওই সাংবাদিক কলকাতা পুলিশের কাছে গত বুধবার অভিযোগ দায়ের করেছেন। সংবাদ মাধ্যমে প্রকাশিত রিপোর্ট অনুযায়ী, সেখানে তিনি যৌন নির্যাতনের অভিযোগ করেছেন। ২০১৬ থেকে ২০১৭-র অগাস্টের মধ্যে অমিতা ঘোষ ওই সংবাদ গোষ্ঠীতে কাজ করতেন। তাকে রিপোার্ট করতে হত শতদ্রু ওঝার কাছেই। কিন্তু ওই সময়ে তাঁকে পুলিশে রিপোর্ট করা থেকে বিরত থাকতে হয়েছিল। এখন একের পর ঘটনা সামনে আসতে থাকায় তিনি বিষয়টি নিয়ে পুলিশে অভিযোগ জানিয়েছেন, বলে দাবি করেছেন।\nঅমিতা ঘোষের অভিযোগ, প্রথম প্রথম মধ্যরাতে তাকে ফোন করে শতদ্রু ওঝা বলতেন, 'কোনও চাপ নেই তো? কোনও অসুবিধা হচ্ছে নাতো? লাইফে সব কিছু ঠিক আছে তো? তুমি আমাকে বলতে পারো'। মূলত পোশাক ও মেকআপ নিয়ে অভিযোগ করতেন শতদ্রু। দরকারে সহকর্মীর সঙ্গে সম্পর্ক শেষ করারও পরামর্শ দিয়েছিলেন। দাবি করেছেন অমিতা ঘোষ।\nভারতে মি-টু নিয়ে সম্প্রতি অভিযান শুরু হয়েছে। এই অভিযানে সিনেমা জগতের পাশাপাশি তোলপাড় সংবাদমাধ্যমও। কলকাতাও যে এই অভিযোগ থেকে মুক্ত নয়, তা এই দুই অভিযোগ থেকে পরিষ্কার।\nme too journalist sex abuse kolkata সাংবাদিক যৌন হেনস্থা কলকাতা\nWomen journalists alleged sexual harassment against two of their superiors in Kolkata


এই লোকটির আসল পরিচয় জেনে সবাই অবাক!\nবাংলাদেশ নিউজ২৪ Apr 16, 2019 / 06:10pm\nছবিটা দেখে অনেকেই হয়তো ভাবছেন কোন গরীব ক্ষুধার্ত মাদ্রাসায় পড়ুয়া ছাত্রের খাবার খাওয়ার ছবি ফেসবুকে আপলোড করলাম কেন? কিন্তু নাহ! আপনার ধারণা সম্পূর্ন ভূল। এটা মাদ্রাসায় পড়ুয়া কোন সাধারন হুজুর নয়। তাহলে আপনার মনে এখন নিশ্চয়ই প্রশ্ন জেগেছে, এই ব্যক্তি কে তাহলে? কি তার পরিচয়?\nএই লোকটির আসল পরিচয় জানলে আপনি যেমন চমকে উঠবেন তার থেকে বেশী অবাক হবেন। এই নিরহংকার সাদাসিধে সুন্নাতি পোশাক পরিহিত ব্যক্তি আর কেউ নন। তিনি হলেন আমেরিকার শিকাগো বিশ্ববিদ্যালয়ের প্যাথলজি বিভাগের প্রধান প্রফেসর, মেডিকেল স্কলার এবং অসংখ্য পুরস্কারপ্রাপ্ত গবেষক ডাঃ মোঃ হুসাইন আবদ আল-সাত্তার (Dr. Hussain A. Sattar)\nতিনি প্রত্যক্ষভাবে হাজার হাজার মেডিকেল ছাত্র-ছাত্রীর শিক্ষক। আর পরোক্ষভাবে তার রচিত “Fundamentals of pathology” নামক গ্রন্থের মাধ্যমে তিনি যেন বিশ্বের অন্যান্য ডাক্তারদের শিক্ষক। মেডিকেল জগতে তিনি “Creator of Pathoma” হিসাবে পরিচিত।\nআমাদের দেশে কোন মেডিকেল কলেজে অথবা অন্যকোন নামধারী ভার্সিটিতে অধ্যয়ন করলে তার যেন অহংকার এবং দাম্ভিকতার সীমা থাকেনা। টুপি,পান্জাবী, দাড়ি দেখলেই অনেকে মনে করেন, ছেলেটা হয়ত মাদ্রাসায় পড়ুয়া কোন ‘কাঁঠমোল্লা’।\nঅথচ এই মহান ব্যক্তির পোশাকটা কিন্তু আমাদের বিবেচিত মাদ্রাসায় পড়ুয়া ‘কাঁঠমোল্লাদের’ পোশাকের মতোই। কিন্তু তাঁর মনে যেমন কোন অহংকার নেই তেমনি ভাবে নেই কোন দাম্ভিকতা! আর এমনি জীবন হওয়া উচিত আমাদের সবার। অতএব নিজেকে বদলান, নিজের দৃষ্টিভঙ্গি বদলান, দেখবেন দুনিয়াটা বদলে গেছে।


হার্টের অসুখ কি শনাক্ত না হওয়া T2 ডায়বেটিস? | মেডিক্যাল ক্যাম্প | বাংলা ভাষায় প্রথম পেশাভিত্তিক অনলাইন\nহার্টের অসুখ কি শনাক্ত না হওয়া T2 ডায়বেটিস?\n2022-05-18 10:11:02 BdST\nডা. সিদ্ধার্থ মুখোপাধ্যায় ডায়াবেটিস এনডোক্রাইনোলজি কনসালটেন্ট\nডায়াবেটিস এনডোক্রাইনোলজি কনসালটেন্ট\nচিকিৎসা বিজ্ঞানী রা বলছেন যে কার্ডিও মেটাবলিক সিন্ড্রোম অথবা মেটাবলিক সিন্ড্রোমের আসল কারণ হলো, ইনসুলিনের মাত্রা রক্তে থাকে অসম্ভব মাত্রায় বেশি। এক্ষেত্রে অনেক সময়েই খালিপেটে ইনসুলিনের মাত্রা অত্যধিক বেশি থাকে।\nকখন বা কেন এই মাত্রা রক্তে বেশি থাকবে?\nউত্তর সহজ। যখন ইনসুলিনের স্বাভাবিক ভাবে কাজ করতে পারবে না, তার নাম ইনসুলিন রেজিস্টেন্স। তখনি আমাদের শরীরের অগ্ন্যাশয়ের বিটা কোষ গুলি বেশি বেশি করে ইনসুলিন তৈরী করে এই বাধা অতিক্রম করতে চাইবে।\nস্বাভাবিক এবং সঙ্গত প্রশ্ন কেন এই ইনসুলিন রেজিস্টেন্স? কি এর কারণ?\nচিকিৎসা বিজ্ঞানী রা বলছেন, এর কারণ অনেকপ্রকার, তবে প্রথম ও প্রধান কারণ হলো ইনসুলিন নিজেই।\nনাহ্। আমরা যদি সারাদিন বা দিনের অধিকাংশ সময় এমন খাদ্য খেতে থাকি যে তার জন্যে ইনসুলিনের ক্ষরণ বেশি হয়, তবে, কোষগুলিকে ইনসুলিনের আক্রমণ থেকে নিজেদের রক্ষা করার জন্যই ইনসুলিন রেজিস্টেন্স এর প্রয়োজন।\nকারণ, অধিক ইনসুলিন কোষে কোষে গ্লুকোজ প্রবেশ করিয়ে দেবে এবং এই গ্লুকোজ ক্রেবস এর চক্রে এসে কোষের ব্যাটারি বা মিটোকন্ড্রিয়া কে উদ্দীপিত করবে আরো আরো শক্তি উৎপাদন করতে।\nকিন্তু ঠিক ঐ বিপুল পরিমাণ শক্তির প্রয়োজন নেই শরীরের , তখন স্রেফ নিজ মিটোকন্ড্রিয়া কে অকারণ উদ্দীপ্ত না করার জন্যে, বা নিজেদের বাঁচানোর জন্যে ই এই ইনসুলিন রেজিস্টেন্স।\nআমাদের শরীর এখনো এই বিপুল ইনসুলিনের অভিঘাত সামলাতে প্রকৃষ্টভাবে অভিযোজিত হয়নি বিবর্তনের ধারায়।\nঅস্যার্থ, হোমো স্যাপিয়েন্স প্রজাতি এইভাবে বার বার বিপুল পরিমাণ কার্বোহাইড্রেট গ্রহণে নিজেকে অভিযোজিত করে উঠতে পারে নি এখনো।\nআসলে কৃষির আবিষ্কার ৫০০০ থেকে ৮০০০ বছর আগে। লক্ষ্য করুন, আমাদের বিবর্তন চক্রে নিকটাত্মীয়, বাঁদর বা শিম্পাঞ্জি কেউ কৃষির ব্যবহার জানেনা।\nকয়েক কোটি বছরের মানবেতিহাসে এ এক ক্ষুদ্র অনুপল বই কিছু নয় কিনা!\nএবারে রক্তে অধিক ইনসুলিন এবং ইনসুলিন রেজিস্টেন্স একসঙ্গে থাকলে তাকেই বলা হয় মেটাবলিক সিন্ড্রোম।\nতাতে কি হলো??\nঅনেক কিছু হলো।\nএই দুই অবস্থায় শরীরে এক পর্যায় শুরু করে, যার প্রভাবে Vascular endothelium বা সোজা বাংলায় রক্ত বহনকারী ধমনীর ভেতরের ছোট কোষকলা র প্রদাহ শুরু হয় এবং এই মূল্যবান কোষগুলি ক্ষতিগ্রস্ত হতে থাকে। এর প্রমাণ মেলে বিভিন্ন অপ্রত্যক্ষ্য বা Surrogate চিহ্ন গুলি বাড়তে থাকায়। TNF - Alpha বাড়ে, বাড়ে শরীরে র ফ্যাট কোষ গুলির আকার, এবং এই কোষ গুলিতে ইনসুলিন এর সিগন্যালিং ও ত্রুটিপূর্ণ হয়, কমতে থাকে Adiponectin, বাড়তে থাকে Leptin। এ ছাড়া অধিক ইনসুলিন ও ভাসকুলার এন্ডোথেলিয়াম এর জন্যে সুখপ্রদ নয় আদৌ, বেশি গ্লুকোজ ও গ্লাইকেশন ড্যামেজ করে বৈকি। IGF -1 বা ইনসুলিন লাইক গ্রোথ ফ্যাক্টর আরো বেশি বেশি ক্ষরণ হয়, যা ক্যান্সারের একটি কারণ বলে পরিচিত৷ এই অধিক ইনসুলিন ই অারো অনেক রোগের, অগ্রগামী।\nদেখা গেছে যতো এই ইনসুলিন রেজিস্টেন্স বাড়ে , তার সঙ্গে পাল্লা দিয়ে, প্রায় 40 X অনুপাতে বাড়ে অন্য অসুখ।\nপ্রায় এই সময়েই সম্ভব হলো LDL Cholesterol এর মাপ নির্ণয় করা। দেখা গেল, পরিবর্তিত LDL cholesterol পাওয়া গেল Vascular endothelium এ। একে দোষী বলে দাগিয়ে দেওয়া হলো, একগুচ্ছ ওষুধ বের হোলো একে কম করার এবং তা বিক্রি করে বিপুল বিশাল ব্যবসা করলো বহু ফার্মা কোম্পানি। কিন্তু রোগীর লাভের লাভ তেমন হলো না।\nপ্রসঙ্গতঃ সেরাম ইনসুলিন এর পরিমাপ করা এতো সহজ ছিল না, কিছু বছর আগেও।\nLDL cholesterol এর মাত্রা দিয়ে প্রায় কিছুই বোঝা যায় না বললেও অত্যুক্তি হলো না। কারণ অধিকাংশ LDL ই ভালো এবং প্রয়োজনীয় ও বটে। খারাপ হলো তারা যারা এই প্রদাহের মধ্য পড়ে জারিত বা Oxidized হয়ে Vascular endothelium এর মধ্যে ঢুকে পড়লো। এইবার LDL cholesterol এরও অংশ গুলি জানা গেল। এদের নাম দেওয়া হলো যথাক্রমে L1,L2, L3, L4, L5, L6.। এর মধ্যে প্রথম তিনটি কে বলা হলো নেটিভ, এরা আদৌ ক্ষতিকর ই নয়। ক্ষতিকর হলো পরের তিনটি, যাদের সুস্থ মানবদেহে দেখা মেলে না কখনো।\nদেখা গেছে যতো বেশি এই জারণ চলে ততো বেশি ক্ষতিকর হয়ে ওঠে এরা। এমনকি কম জারিত বা L4 যে বেশি জারিত L6 এর থেকে বেশি ক্ষতিকর, এমন টিও নয় কিন্তু।\nনিরাময় -- মূল কারণের চিকিৎসা। কারণ গুলির চিকিৎসা না করলে রিস্ক ফ্যাক্টর বাড়তেই থাকবে।\nধূমপান, অপরিমিত বা নিয়মিত সুরাপান,ও স্থূলতা, মধ্যপ্রদেশের কমলকুসুমিত হওয়াই এর নিদর্শন।।\nডা. সিদ্ধার্থ মুখোপাধ্যায় ভারতবর্ষের একজন শীর্ষ\nডায়াবেটিস এনডোক্রাইনোলজি কনসালটেন্ট ;তিনি মাদ্রাজ বিশ্ববিদ্যালয় থেকে চিকিৎসাবিদ্যায় উচ্চশিক্ষা নিয়েছেন। এমডি করেছেন। কলকাতা ন্যাশনাল মেডিকেল কলেজ ও মাদ্রাজ মেডিকেল কলেজের প্রাক্তন শিক্ষার্থী।\nতিনি বাংলা, ফরাসী , ইংরাজী সহ বহুভাষায় পারদর্শী।


নির্বাচন গণতন্ত্র ও বাংলাদেশের রাষ্ট্রীয় ভবিষ্যৎ\n/ মতামত / নির্বাচন গণতন্ত্র ও বাংলাদেশের রাষ্ট্রীয় ভবিষ্যৎ\nনির্বাচন নিয়ে আগের মতো হুজুগ তৈরির চেষ্টা আছে\nবর্তমান সরকারের মেয়াদ শেষ হবে ২০১৯ সালের জানুয়ারিতে। তার আগে আগামী ডিসেম্বরে নতুন সরকার গঠনের জন্য জাতীয় সংসদের নির্বাচন হওয়ার কথা। নির্বাচন কমিশন আগামী অক্টোবরে নির্বাচনের তফসিল ঘোষণা করবে বলে জানিয়েছে। নির্বাচন নিয়ে আওয়ামী লীগ ও বিএনপির মধ্যে কথা চালাচালি চলছে। এই কথা চালাচালি নিয়ে কিছু লোক খুব উৎসাহী হলেও অধিকাংশ লোককেই নিঃস্পৃহ দেখা যাচ্ছে। নির্বাচন নিয়ে আগের মতো হুজুগ তৈরির চেষ্টা আছে; কিন্তু বাস্তবে হুজুগ সৃষ্টি হচ্ছে না। এই নির্বাচনের মাধ্যমে দেশের রাজনীতির চরিত্র যে উন্নতির দিকে যেতে আরম্ভ করবে, তার কোনো লক্ষণই দেখা যাচ্ছে না। হয়তো সেজন্য উৎসাহ-উদ্দীপনার এই ঘাটতি।\nএর মধ্যে খুলনায় ও গাজীপুরে সিটি করপোরেশন নির্বাচন হয়েছে। দুটি নির্বাচনেই জয়ী হয়েছে ক্ষমতাসীন দল আওয়ামী লীগ। এই দুটি নির্বাচন নিয়েই বিএনপির এবং সুশীল সমাজের (Civil Soceity Organizations) অভিযোগের অন্ত নেই। নির্বাচন কমিশন, সরকার ও আওয়ামী লীগ বলছে নির্বাচন অবাধ ও সুষ্ঠু হয়েছে। এর মধ্যে নির্বাচনের খুলনা মডেল, নির্বাচনের গাজীপুর মডেল- কথা দুটো চালু হয়েছে। সিলেট, বরিশাল ও রাজশাহী সিটি করপোরেশনের নির্বাচন হতে চলছে। এসব নির্বাচনও খুলনা মডেল, গাজীপুর মডেল অনুসরণ করেই হবে- এমন মন্তব্য সুশীল-সুজনরা করে চলছেন। রাজনীতির প্রতি সারা দেশে জনগণের মধ্যে যে নিঃস্পৃহ ভাব বিরাজ করছে তাকে অনেকে Depoliticization বা নিঃরাজনীতিকরণ বা বিরাজনীতিকরণের ফল বলেছেন। অনেকে বলে থাকেন, ১৯৮০-এর দশক থেকে যেসব রাজনৈতিক আন্দোলন এদেশে হয়েছে সেগুলো ছিল হুজুগ-ভিত্তিক, গণজাগরণভিত্তিক নয়। গণজাগরণে জনগণের মধ্যকার মহৎ মানবীয় গুণাবলির সক্রিয়তা থাকে, মহান লক্ষ্য থাকে, মহান নেতৃত্ব গড়ে ওঠে। বাংলাদেশে এ-কালে জনচরিত্র গণজাগরণের পরিচায়ক নয়। বলা হয়, স্বৈরাচারী এরশাদকে উৎখাত করে যারা ক্ষমতায় এসেছে- আওয়ামী লীগ, বিএনপি- তারা কি অস্বৈরাচারী? স্বৈরাচার কী? গণতন্ত্র কী?- এসব প্রশ্ন লোকের মুখে আছে। এদেশের মানুষকে বলা হয় ভোট পাগল। দ্বিধা-দ্বন্দ্ব সত্ত্বেও সাধারণ মানুষ দলে-দঙ্গলে ভোট দিতে যাবে। বিশ শতকের প্রথম পর্বে আচার্য প্রফুল্লচন্দ্র রায় বাঙালির আবেগাধিক্য ও হুজুগে চরিত্র দেখে ব্যথিত হয়েছিলেন। তিনি বাঙালি চরিত্রে বিবেক ও যুক্তির পরিচয় কামনা করেছিলেন। সেটা ছিল গণজাগরণের কাল। গণজাগরণের স্পিরিটকে উন্নত করার জন্য বাংলায় ও ইংরেজিতে তিনি দুটি পুস্তিকা প্রচার করেছিলেন- নাম ‘বাঙালির মস্তিষ্কের অপব্যবহার’ ও 'The Misuse of Bengalee Brain'। আজকের যে অবস্থা, তাতে বাঙালির মস্তিষ্কের সদ্ব্যবহার, Proper use কি হচ্ছে? বাংলাদেশে ক্লাস ফাইভে, ক্লাস এইটে পাবলিক পরীক্ষা চালু করে, কথিত সৃজনশীল পরীক্ষা পদ্ধতি চালু করে, অবান্তর পাঠ্যসূচি পাঠক্রম ও পাঠ্যপুস্তক চালু করে, প্রাথমিক ও মাধ্যমিক পর্যায়ে শিক্ষাকে বহুধা বিভক্ত রেখে কোচিং সেন্টার গাইড বুক চালু রেখে যে শিক্ষানীতি ও শিক্ষাব্যবস্থা প্রতিষ্ঠিত রাখা হচ্ছে, তাতে কি শিশু-কিশোরদের মস্তিষ্কের সদ্ব্যবহারের ব্যবস্থা করা হয়েছে?\nযাদের বুদ্ধিজীবী বলা হয় তাদের বৃহত্তম অংশ আওয়ামী লীগ ও বিএনপিতে যুক্ত এবং সক্রিয়। তাদের মধ্যে বিবেক, যুক্তি ও চিন্তাশীলতার পরিচয় অল্পই পাওয়া যায়। তারা পরিচিত হয়ে আছেন ‘দলদাস’ বলে। ফেসবুকে বুদ্ধিজীবীদের নিয়ে কৌতুকের অন্ত নেই। যে বুদ্ধিজীবীরা আওয়ামী লীগকে অবলম্বন করে আছেন, তাদের বড় অংশই আবার বিভিন্ন Civil Society Organization-এ যুক্ত এবং সক্রিয়। ১৯৮০-এর দশক থেকে বাংলাদেশের রাজনীতির গতি ও প্রকৃতি নির্ধারিত হয়ে আসছে সুশীল-সুজনদের দ্বারা। নাগরিক কমিটির পর নাগরিক কমিটির সক্রিয়তার মধ্যে সরকারের উত্থান-পতন, অরাজনৈতিক নির্দলীয় নিরপেক্ষ তত্ত্বাবধায়ক সরকার, যোগ্য প্রার্থী আন্দোলন, জরুরি অবস্থা ইত্যাদি হয়েছে। আওয়ামী লীগ, বিএনপি, জাতীয় পার্টি ও বামপন্থি দলগুলোর নেত্রী-নেতারা বুঝতে পারেন না যে তারা সুশীল-সুজনদের তৎপরতার মধ্যে নিঃরাজনীতিকরণের প্রক্রিয়ায় পড়ে আছেন। বিশ্বব্যাংক, ইউনিসেফ, ইউনেস্কো, জি-সেভেন ও মার্কিন যুক্তরাষ্ট্রের পররাষ্ট্র মন্ত্রণালয়ের স্টেট ডিপার্টমেন্টও সক্রিয় আছে সুশীল-সুজনদের পেছনে। সরকার, সব রাজনৈতিক দল এবং কথিত বিশিষ্টজনরা এই অবস্থা মেনে নিয়ে চলছেন। চিন্তাচর্চা, বিচার-বিবেচনা, স্বাধীন চিন্তাশীলতা অল্পই আছে এখন এদেশে।\nরাজনৈতিক চিন্তা এখন সীমাবদ্ধ আছে নির্বাচনে। ভোটাভুটিকেই বলা হচ্ছে গণতন্ত্র। সমাজতন্ত্রের আদর্শকে এখন সম্পূর্ণ আবেদনহীন রূপ দিয়ে রাখা হয়েছে। অর্থনীতিবিদদের চিন্তা সীমাবদ্ধ আছে বিশ্বব্যাংক কথিত উন্নয়নের চিন্তায়। বিজ্ঞান-প্রযুক্তির কল্যাণে উৎপাদন ও বৈষয়িক সম্পদ বাড়ছে; সেই সঙ্গে বাড়ছে অন্যায়-অবিচার, জুলুম-জবরদস্তি ও অসাম্য; মানুষ হারিয়ে চলছে মানবিক গুণাবলি। মানুষের সমাজে, রাষ্ট্রব্যবস্থায়, পাশবিক প্রবণতা কর্তৃত্ব করছে। প্রায় দুনিয়াব্যাপী নর ও নারীর কেন্দ্রীয় প্রেষণা (central motive) অধিক থেকে অধিকতর বিত্তবেসাতের মালিক হওয়া, অধিক থেকে অধিকতর ক্ষমতা লাভ করা, মানুষ চলছে নিছক ভোগবাদী মন-মানসিকতা নিয়ে। সংস্কৃতির স্থান দখল করে আছে অপসংস্কৃতি। সভ্যতা, প্রগতি এখন নিতান্তই হারানো প্রত্যয়। জাতীয় ও আন্তর্জাতিক পরিসরে এই অবস্থা থেকে মুক্তির উপায় সন্ধান করা দরকার। চিন্তা লাগবে, কাজ লাগবে। কেবল চিন্তা দিয়ে হবে না, কেবল কাজ দিয়েও হবে না, এক সঙ্গে চিন্তা ও কাজ- দুই-ই লাগবে।\nরাজনীতির প্রতি যে নেতিবাদী মানসিকতা বিরাজ করছে তা পরিত্যাগ করে ইতবাচক মনোভাব অর্জন করতে হবে। উন্নত রাজনীতি ছাড়া অবস্থার উন্নতি হবে না। উন্নত রাজনীতির কিছুই সমাজের উচ্চশ্রেণি থেকে, শাসকশ্রেণির বুদ্ধিজীবীদের থেকে, কায়েমি স্বার্থবাদী রাজনীতিকদের থেকে, বিশ্বব্যাংক থেকে, সুশীল সুজনদের থেকে, মার্কিন যুক্তরাষ্ট্র ও তার সহোযোগীদের থেকে আসবে না। ছাত্র-তরুণদের থেকেও এখন নতুন চিন্তা আশা করা যাচ্ছে না। জাতীয় ও আন্তর্জাতিক পর্যায়ের কায়েমি স্বার্থবাদীরা অত্যন্ত সতর্ক প্রহরায় তাদের নিয়ে কাজ করছে যাতে কোনোভাবেই তাদের মধ্যে স্বাধীন চিন্তাশীলতা দেখা না দেয়। বুদ্ধিজীবীরা সুশীল-সুজন হয়ে, দলদাস হয়ে স্বাধীন চিন্তাশীলতা ও বৌদ্ধিক চরিত্র সম্পূর্ণ হারিয়ে ফেলেছেন। বাংলাদেশের আজকের রাজনীতিবিদদের ও সুশীল-সুজনদের জীবন দর্শনের যদি কোনো নাম দিতে হয় তাহলে তাদের সুবিধাবাদী বলা যায়।\nএরই মধ্যে জনজীবনে সম্ভাবনা আছে মানুষের মধ্যে স্বতঃস্ফূর্ত আকাঙ্ক্ষা আছে পরিবর্তনের ও উন্নতির রাজনীতির। আওয়ামী লীগ ও বিএনপি দেশের জনগণের ওপর ভরসা না রেখে তাদের রাজনীতিকে করে তুলেছে বৃহৎ শক্তিবর্গের স্থানীয় দূতাবাস-অভিমুখী। নতুন রাজনৈতিক চিন্তা ও নতুন রাজনীতি দরকার। দরকার নতুন নেতৃত্ব। রাজনীতিতে নেতৃত্ব গঠিত হয় রাজনৈতিক দল নিয়ে। এই রাজনৈতিক দল নিয়েই আলোচনা দরকার। আমরা জনগণের রাজনীতি ও জনগণের রাজনৈতিক দলের কথা বলছি; কায়েমি স্বার্থবাদীদের রাজনীতি ও রাজনৈতিক দলের কথা বলছি।\nসুশীল-সুজনরা, বিশ্বব্যাংক, জাতিসংঘ তাদের প্রচারকার্যের দ্বারা এমন এক অবস্থা সৃষ্টি করেছে যে, নতুন রাজনীতি ও নতুন রাজনৈতিক দলের কথা উঠলেই শিক্ষিত, অশিক্ষিত, উচ্চবিত্ত, মধ্যবিত্ত, নিম্নবিত্ত নির্বিশেষে সকলেই বলে ওঠেন এটা হবে না, এটা অসম্ভব। অবস্থা এমন যে, বলা যায় বাংলাদেশের সর্বস্তরের মানুষ এখম rational inferiority complex-এ ভুগছে।\nদৈনিক পত্রিকাগুলোর উপসম্পাদকীয়তে এবং টকশোতে কেউ কেউ নতুন রাজনীতির ও রাজনৈতিক দলের কথা বলেন। প্রচার মাধ্যম গতানুগতি চায়। তারপরও নিয়ন্ত্রণের ব্যূহ ভেদ করে কেউ কেউ একটি-দুটি কথা বলে ফেলেন যাতে উন্নত রাজনৈতিক চিন্তা ও সর্বজনীন কল্যাণের চেতনা ফুটে ওঠে। যারা উন্নত প্রগতিশীল নতুন চিন্তা করেন তাদের মধ্যে ভাব বিনিময় দরকার, ঐক্য দরকার, সাংগঠনিক উদ্যোগ দরকার। এক সময়ে রাজনৈতিক দল সৃষ্টি করতে হবে। দল ক্ষমতায় গিয়ে জাতিকে ভুল যাত্রা থেকে কল্যাণকর ঠিক যাত্রায় উত্তীর্ণ করতে পারে।\n১৯৭২ সালের ১২ জানুয়ারি থেকে আজ পর্যন্ত বাংলাদেশের সব দলের রাজনৈতিক ভূমিকা ও জাতীয় রাজনীতির গতি-প্রকৃতি যদি কারণ-করণীয়-করণ ও ফলাফলের সূত্র ধরে পর্যালোচনা করা হয় তাহলে দেখা যাবে, বাংলাদেশে ‘উন্নয়নের জোয়ার’ বইলেও এবং ‘দিন বদল’ ঘটলেও বাংলাদেশ থেকে বিরুদ্ধ পরিবেশ পুরো দূর করা সম্ভব হয়নি। দূতাবাসমুখী রাজনীতি, যুক্তরাষ্ট্রের পররাষ্ট্র মন্ত্রণালয়ের স্টেট ডিপার্টমেন্ট অভিমুখী রাজনীতি, বাংলাদেশের প্রধান রাজনৈতিক দলগুলোর জনগণের ওপর অনাস্থা, উচ্চ ও মধ্যশ্রেণির লোকদের সন্তান-সন্ততিকে বিদেশে নাগরিক করে চলা ইত্যাদি বেশকিছু ব্যাপার আছে যা দ্বারা প্রমাণিত হয় যে, রাষ্ট্র হিসেবে বাংলাদেশ সুপ্রতিষ্ঠিত হয়নি। আফগানিস্তান, ইরাক, লিবিয়া কি আজ স্বাধীন রাষ্ট্র। এদের জাতীয়সঙ্গীত, জাতীয় পতাকা এবং জাতিসংঘের সদস্যপদ আছে। এসব দেশে যুক্তরাষ্ট্র, যুক্তরাজ্য ও ন্যাটোর বাহিনী গণহত্যায় লিপ্ত আছে। আন্তর্জাতিক শান্তিরক্ষা বাহিনী গণহত্যায় লিপ্ত আছে। গণহত্যার প্রতিক্রিয়ায় দেখা দিয়েছে তালেবান, আল-কায়েদা, আইএস ইত্যাদি জঙ্গিবাদী গুপ্ত সংগঠন। বাংলাদেশের রাজনীতিতে প্রগতিচেতনা নেই, সংগ্রামী স্পৃহা নেই, উন্নত ভবিষ্যৎ সৃষ্টির কোনো কর্মসূচি কর্মনীতি ও কার্যক্রম নেই।\nলেখক : প্রগতিশীল চিন্তাবিদ, অবসরপ্রাপ্ত অধ্যাপক, ঢাকা বিশ্ববিদ্যালয়।


ই-কমার্সের প্রসারে নেট-নিউট্রালিটির দাবি - TechJano\nরাজধানীর বেসিস সফটএক্সপো প্রদর্শনীতে বৃহস্পতিবার ২২ ফেব্রুয়ারি বিআইসিসি’র উইন্ডিহলে ‘নেট নিউট্রালিটি’ বিষয়ে সেমিনার অনুষ্ঠিত হয়। এতে প্রধান অতিথি হিসেবে উপস্থিত ছিলেন ডাক, টেলিযোগাযোগ ও আইসিটি মন্ত্রী মোস্তাফা জব্বার।বিশেষ অতিথি ছিলেন ড. শাহজাহান মাহমুদ, চেয়ারম্যান, বাংলাদেশ টেলি কমিউনিকেশন্স রেগুলেটরি কমিশন(বিটিআরসি)।\nএ বিষয়ে মূল বক্তব্য রাখেন ড. এম রোকনুজ্জামান, অধ্যাপক, তড়িৎ ও কম্পিউটার প্রকৌশল বিভাগ, নর্থ সাউথ বিশ্ববিদ্যালয়। ।তিনি বলেন, সাধারণত কোন ধরনের প্লাটফর্ম প্রদানকারী যদি ওই প্লাটফর্মের সব সেবা সরবরাহ করে তাহলে একই প্লাটফর্মের অন্য সেবা সরবরাহকারীরা কি ন্যায্যভাবে প্রবেশ করতে পারবে? টেলিকম ক্ষেত্রে এই উদ্বেগকে মূলত ‘নেট নিউট্রালিটি’বলা হয়।\nনেট নিউট্রালিটি নিশ্চিত করার জন্য মোবাইল নেটওয়ার্কের মাধ্যমে প্রেরণ করা সব ইলেকট্রনিক যোগাযোগ সমান ভাবে বিবেচনা করা হয়ে থাকে। সুতরা ই-কমার্সে এমএন ও অনুমোদন করে, নানান প্রতিযোগিতা বিরোধী কৌশল যেমন প্রতিদ্বদ্বীদের আগমন রোধ করার মাধ্যমে এবং আরও বিভিন্ন আইন অনুমোদন করে নেট নিরপেক্ষতা নিশ্চিত হয়ে থাকে, এটাই স্বাভাবিক। ইন্টারনেট প্রদানকারী প্রতিষ্ঠান যদি ই-কমার্স বা এফ কমার্সে যুক্ত হয় তবে সত্যিকারের ই-কমার্স সেবা প্রদান করছে তাদের জন্য বিষয়টি চ্যালেঞ্জিং। কারণ ইন্টারনেট সেবা দানকারীদের ক্রেতা সন্তুষ্টি সাধারণ ই-কমার্স সেবাদান কারীদের চেয়ে বেশি। যেহেতু ইন্টারনেট গতি এবং অন্যান্য বিষয়ের নিয়ন্ত্রণ তাদের হাতেই থাকে। ফলে বাজার প্রতিযোগিতায় ই-কমার্স প্রতিষ্ঠানের জন্য আরো চ্যালেঞ্জিং। এজন্য নেট নিউট্রালিটির বিষয়টি গুরুত্বপূর্ণ।\nতবে এ ধরনের সমস্যা সমাধানের জন্য নীতিমালা ব্যবহার নিয়ে আলোচনা হতে পারে। তবে তথ্য অস্থিতিশীলতার কারণে অনিয়মিত আচরণ পর্যবেক্ষণ করে শাস্তিমূলক ব্যবস্থা গ্রহণের চেয়ে স্বার্থের সংঘাত হ্রাস করা আরও কার্যকরী হতে হবে।এখানে সরকারি এবং নীতি নির্ধারকদের হস্তক্ষেপ জরুরি।\nপ্রধান অতিথির বক্তব্যে ডাক, টেলিযোগাযোগ ও আইসিটি মন্ত্রী মোস্তাফা জব্বার বলেন, ইন্টারনেট হলো ডিজিটাল বাংলাদেশ গড়ে তোলার মূল ভিত্তি। ইন্টারনেট ন্যায্যতার দাবি সত্যিই গুরুত্বপূর্ণ। বিশেষ করে ই-কমার্সে ও প্রসারে। আমরা বিটিআরসিকে নতুন ভাবে সাজাতে কাজ করছি। আশা করি, এ বিষয়গুলো বিবেচনা করা হবে।\n১০০ কোটি টাকা কম রাজস্ব হলেও প্রতিদান পাবেন হাজার কোটি টাকা: মোস্তাফা জব্বার


১০ বিশিষ্ট ব্যক্তিকে নির্বাচনে চান ড. কামাল ১০ বিশিষ্ট ব্যক্তিকে নির্বাচনে চান ড. কামাল – OnnoDristy\n১০ বিশিষ্ট ব্যক্তিকে নির্বাচনে চান ড. কামাল\nআসন্ন একাদশ জাতীয় সংসদ নির্বাচনে অংশ নিচ্ছেন ড. কামাল হোসেনের নেতৃত্বাধীন জাতীয় ঐক্যফ্রন্টসহ ২০ দলীয় জোট। ইতোমধ্যে নির্বাচনী কার্যক্রম পুরোদমে শুরু করে দিয়েছে বিএনপিসহ বিরোধী দলগুলো।\nএকাদশ জাতীয় সংসদ নির্বাচনে দেশের বিশিষ্ট ব্যক্তিদেরকে একটি গ্রহণযোগ্য ও সুষ্ঠু নির্বাচন প্রক্রিয়ায় অর্ন্তভুক্ত করতে চান ড. কামাল হোসেন।\nতারা হলেন বিশিষ্ট অর্থনীতিবিদ ড. দেবপ্রিয় ভট্টাচার্য, ড. হোসেন জিল্লুর, তত্ত্বাবধায়ক সরকারের সাবেক উপদেষ্টা ও মন্ত্রীপরিষদ সচিব আকবর আলী খান, টিআইবির সুলতানা কামাল, সাবেক সেনাপ্রধান ও দুদক চেয়ারম্যান হাসান মশহুদ চৌধুরীসহ ১০ বিশিষ্ট ব্যক্তিকে নির্বাচনে সম্পৃক্ত করার জন্য বিএনপিকে চিঠি দিয়েছেন গণফোরাম সভাপতি ও ঐক্যফ্রন্ট নেতা ড. কামাল হোসেন।\nএকাধিক সূত্রে জানা গেছে, ড. কামাল ১০ জনের এমন একটি তালিকা সম্প্রতি বিএনপিকে দিয়েছেন। তালিকায় থাকা অন্য বিশিষ্ট ব্যক্তিরা হলেন ব্যারিস্টার মঈনুল হোসেন (বর্তমানে কারাগারে), ড. জাফরুল্লাহ চৌধুরী, শাহদীন মালিক, আলী ইমাম মজুমদার ও সৈয়দা রিজওয়ানা হাসান।\nদলটির মূল্যায়ন, আগামী জাতীয় নির্বাচন খুবই তাৎপর্যপূর্ণ। সেক্ষেত্রে সমাজের প্রথিতযশা এসব ব্যক্তি যদি নির্বাচন প্রক্রিয়ায় আসেন তাহলে, সরকারের ভেতরেও এক ধরনের নড়াচড়া পড়ে যাবে। একটি বিশ্বাসযোগ্য নির্বাচন অনুষ্ঠানেও সরকারের ওপর চাপ পড়বে।\nআর সুলতানা কামাল গত সোমবার লেভেল প্লেয়িং ফিল্ড নিয়ে প্রশ্ন তুলেছেন।\nসিরাজগঞ্জের রায়জগঞ্জ সলঙ্গায় পাটের আঁশ ছাড়ানোর ধুম\nইরানকে ইউরেনিয়াম সমৃদ্ধ করতে দেয়া উচিত নয় : হুক\nদর বাড়ার শীর্ষে ফ্যামিলিটেক্স বিডি লিমিটেড\nসেই কলঙ্কিত ও ভয়াবহ ২১ শে আগস্ট!\nসিরাজগঞ্জের তাড়াশে র‌্যাব-১২ এর অভিযানে ২৪০ পিস ইয়াবাসহ আটক-২


রাজশাহী বিশ্ববিদ্যালয়ে (রাবি) শিক্ষক, কর্মকর্তা-কর্মচারী নিয়োগে সকল অনিয়ম তদন্ত করে দোষীদের শাস্তির আওতায় আনার দাবি জানিয়েছে মুক্তিযুদ্ধের চেতনা ও মূল্যবোধে বিশ্বাসী প্রগতিশীল শিক্ষক সমাজের একাংশ।\nসোমবার সন্ধ্যায় পাঠানো এক বিবৃতির মাধ্যমে বিশ্ববিদ্যালয় মঞ্জুরি কমিশনের কাছে তারা এ দাবি জানান। এতে ১৪ জন শিক্ষক স্বাক্ষর করেন।\nবিবৃতিতে শিক্ষকেরা বলেন, রাবি উপাচার্য অধ্যাপক আব্দুস সোবহানের 'জয় হিন্দ' বলা এবং উপ-উপাচার্য চৌধুরী মো. জাকারিয়ার নিয়োগ বাণিজ্য নিয়ে শিক্ষক সমাজের ৫৮ জন তাদের পদত্যাগ দাবিতে বিবৃতি দিয়েছিলাম। কিন্তু প্রগতিশীল শিক্ষক সমাজের আহ্বায়ক অধ্যাপক ড. এম মজিবুর রহমান আমাদের দাবিকে 'অনভিপ্রেত' বলে উল্লেখ করেন। আমরা মনে করি আহ্বায়কের এ ধরনের বক্তব্যের মাধ্যমে সত্য আড়াল করা ও প্রকৃত অপরাধীদের বাঁচানোর চেষ্টা করা হয়েছে।\nবিবৃতিতে আরো তিনটি দাবির কথা উল্লেখ করেন শিক্ষকেরা,দাবি - অধ্যাপক চৌধুরী মো. জাকারিয়াকে সকল নিয়োগ কমিটি এবং আর্থিক সংশ্লিষ্টতা আছে এমন সব প্রকল্প কমিটি থেকে এই মুহূর্তে অব্যাহতি দেওয়া, আত্মীয় নিয়োগ করতে গিয়ে এই বিশ্ববিদ্যালয়ে মানবতাবিরোধী ও মানবাধিকার লঙ্ঘনের যে ঘটনা ঘটেছে তার সুষ্ঠু বিচার করা এবং টেন্ডারসহ রাবির সকল নির্মাণ কাজে আর্থিক দুর্নীতি অনুসন্ধান করা।\nউল্লেখ্য, গত ২৬ সেপ্টেম্বর রাবি উপাচার্য একটি আন্তর্জাতিক সম্মেলনে জয় বাংলা জয় বঙ্গবন্ধু বলার পর 'জয় হিন্দ' বলেন এবং ৩০ সেপ্টেম্বর উপ-উপাচার্যের একটি ফোনালাপ ফাঁস হয়। যেখানে উপ-উপাচার্য এক চাকরি প্রত্যাশীর স্ত্রীর কাছে কত টাকা দিতে পারবে বলে জানতে চান। এরপর থেকেই তাদের বিরুদ্ধে আন্দোলন করে আসছেন শিক্ষক-শিক্ষার্থীরা।\nআবরারের লাশের ময়নাতদন্ত সম্পন্ন\nপাকিস্তানি গায়িকার অন্তরঙ্গ ভিডিও ভাইরাল, পেছনে কী সেনাবাহিনী?


বেগম রোকেয়া বিশ্ববিদ্যালয় A ইউনিট এর প্রশ্নপত্র এবং সমাধান: 2009 সালে বেগম রোকেয়া বিশ্ববিদ্যালয় A ইউনিট ভর্তি পরীক্ষায় আসা সকল প্রশ্নপত্র এবং এর ব্যাখ্যা সহ সমাধান। এছাড়া এখন ঘরে বসে অনলাইনেই পূর্ণাঙ্গ ভর্তি প্রস্তুতির এবং মডেল টেস্ট দেওয়ার সুব্যবস্থা।\n21. বাংলা বর্ণমালায় অর্ধমাত্রা ও পূর্ণমাত্রায় বর্ণ সংখ্যা যথাক্রমে-\n১৫ ও ৩৫\n৮ ও ৩২\n22. 'বীরবল' কার ছদ্মনাম?\n23. বিয়ের সময় হৈমন্তীর বয়স কত ছিল?\n24. কোনটি দেশি শব্দ নয়?\n25. 'দেখে যেন মনে হয় চিনি উহারে' পঙ্‌ক্তিটি কোন কবিতার?\n26. 'কচুবনের কালাচাদ' বাগ্‌ধারাটির অর্থ কী?\n27. 'Excise duty ' এর পরিভাষা-\n28. বেগম রোকেয়া রচিত প্রবন্ধ কোনটি?\n29. 'কবর' নাটকের পটভূমি-\n30. ব্যাকরণের প্রধান কাজ হচ্ছে-\n31. কোনটি গুণবাচক বিশেষ্য?\n32. কোন বানানটি শুদ্ধ?\n33. 'ভগবান জোটালে জোটে,নইলে জোটে না' উক্তিটি কার?\n34. পারশিয়া কোন দেশকে বলা হয়?\n35. রোকেয়া সাখাওয়াত হোসেনের জীবনকাল কোনটি?\n36. নিচের কোন রচনাটি আবু জাফর শামসুদ্দীনের নয়?\n37. নিম্নের কোনটি ধ্বনিতত্ত্বের আলোচ্য নয়?\n38. 'ক' এর উচ্চারণ স্থান কোনটি?\n39. বাংলাদেশের প্রথম কোথায় ছাপাখানা প্রতিষ্ঠিত হয়?\n40. 'শেরে বাংলা থেকে বঙ্গবন্ধু' প্রবন্ধের রচয়িতা কে?


আলেম সমাজকে রাষ্ট্রীয় খরচে হজ্ব পালনের সুযোগ দাবী -সংসদে কমল | | Cox"s Bazar Times\nby সংবাদ বিজ্ঞপ্তি: সংসদে রাষ্ট্রীয় খরচে আলেম সমাজকে হজ্ব পালনের সুযোগ দেওয়ার দাবী জানিয়েছেন কক্সবাজার ৩ (সদর-রামু) আসনের সংসদ সদস্য আলহাজ্ব সাইমুম সরওয়ার কমল। শনিবার সংসদ অধিবেশন চলাকালে বাজেট বক্তৃতার তিনি এ দাবী জানান।\nসাইমুম সরওয়ার কমল বক্তব্যে বলেন, এ দেশের আলেম সমাজ গরীব। তারা আল্লাহ ছাড়া অন্য কোন কাজে হাত দেয়নি কখনও। অথচ টাকার অভাবে তারা হজ্ব করতে পারেন না। রাষ্ট্রীয় খরচে প্রতি বছর অন্তত এক হাজার আলেমকে হজ্ব পালনের সুযোগ করে দেয়ার জন্য প্রধানমন্ত্রীর কাছে আবেদন জানান।\nতিনি বলেন, পানি পথে হজ্ব গমণের ব্যবস্থা করলে খরচ অনেক কমে যাবে। এতে দেশের মানুষ উপকৃত হবে। অনুরুপ রাষ্ট্রীয়ভাবে অন্য ধর্মাবলম্বীদেরকে তাদের স্ব স্ব তীর্থ স্থানে যাওয়ার সুযোগে করে দেওয়ার দাবী জানান সাংসদ সাইমুম সরওয়ার কমল।\nতাঁর অত্যন্ত গুরুত্বপূর্ণ ও শ্রুতিমধুর বক্তব্যের জন্য মাননীয় প্রধানমন্ত্রী শেখ হাসিনা টেবিল চাপড়িয়ে ধন্যবাদ জানান। সাংসদ কমলের নির্ধারিত সময় শেষ হয়ে গেলেও তাকে দু’বার সময় বাড়িয়ে দেন মাননীয় স্পিকার।\nএ সময় বাণিজ্যমন্ত্রী তোফায়েল আহমদ, তথ্য মন্ত্রী হাসানুল হক ইনু, পার্বত্য চট্টগ্রাম বিষয়ক মন্ত্রী বীর বাহাদুরসহ জাতীয় নেতৃবৃন্দ উপস্থিত ছিলেন।\nসাইমুম সরওয়ার কমল এমপি সংসদে নির্ধারিত বাজেট বক্তৃতায় কক্সবাজার পর্যন্ত গ্যাস লাইন সম্প্রসারণের গুরুত্ব তুলে ধরেন। তিনি ঈদগাঁওকে উপজেলায় রুপান্তরের দাবী জোরালো ভাবে তুলে ধরেন। দেড়শ বছরের পুরনো কক্সবাজার পৌরসভাকে সিটি কর্পোরেশনে রুপান্তরের যৌক্তিকতা তুলে ধরেন। ভারুয়াখালী সেতু বাস্তবায়নের দাবী জানান। পর্যটকদের সুবিধার্থে প্রতিদিন অসংখ্য দূর্ঘটনা এড়াতে ঈদগাঁও থেকে কক্সবাজার পর্যন্ত সড়ক চারলেনে উন্নীত করার দাবী জানান। তিনি রামু কাউয়ারখোপ মনিরঝিল সেতু বাস্তবায়নের উপর জোরালো ভাবে দাবী তুলে ধরেন।\nতিনি বক্তৃতায় বলেন, অত্যন্ত সৎ, সাহসী, নিষ্ঠাবান-কর্মঠ প্রধানমন্ত্রী পাওয়াতে বাংলাদেশ আজ উন্নয়নের দিকে দ্রুত গতিতে এগিয়ে যাচ্ছে।\nসাংসদ সাইমুম সরওয়ার কমল বলেন, দেশের শিক্ষা ব্যবস্থার উন্নয়নের জন্য প্রাথমিক ও মাধ্যমিক বিদ্যালয়গুলোর শতভাগ এমপিওভুক্তি ৩ বছরের মধ্যে সমাপ্তকরণ খুবই জরুরী। এমপিওভুক্তি নীতিমালা সহজীকরণ করার জন্য তিনি দাবী জানান। করদাতার সংখ্যাবৃদ্ধির প্রতি গুরুত্ব দেন তিনি। এছাড়া গ্রাম পুলিশ, বনবিভাগ কর্মী, রেডিও, টেলিভিশন সহ সকল অস্থায়ী কর্মচারীদের সরকারীকরণের দাবী জানান।\nসংসদ সদস্য কমল বলেন, শিল্পায়ন ব্যতিত এ দেশে কোন দিন কর্মসংস্থান সৃস্টি হবে না। তাই শিল্প সংশ্লিষ্ট যন্ত্রপাতির উপর কর প্রত্যাহার করতে হবে। বিনিয়োগনীতি সহজীকরণ করার উপর জোর দেন তিনি। দেশে দূর্ঘটনা এড়াতে উচ্চগতির মোটর সাইকেল নিষিদ্ধ করার দাবী জানান।\nএর আগে সংসদে গুরুত্বপূর্ণ প্রাণবন্ত বক্তব্যের জন্য সাইমুম সরওয়ার কমলকে অন্যতম শ্রেষ্ঠ বক্তার স্বীকৃতি সনদ উপহার দেন মাননীয় স্পিকার।\nবিদ্রোহী সহ আ’লীগের ১১, বিএনপি ৩, জামায়াত ১ ও একটি স্থগিত\nটেকনাফে ইয়াবার বিনিময়ে আনা ৭টি চোরাই গাড়ি উদ্ধার, আটক ১\nLeaveaReply Cancel reply\tYour email address will not be published. Required fields are marked *Comment Name * Email * Website Next story অবসর নিলেন মেসি !\nPrevious story কুতুপালংয়ে সংবর্ধনা সভা ও ইফতার মাহফিল অনুষ্ঠিত


‘উন্নয়ন গবেষকদের ভাবনার সম্মিলন ঘটাতে হবে’ – JoyNewsBD\nনিজস্ব প্রতিবেদক7October 2018 2:05 pm\nদক্ষিণ এশিয়ার উন্নয়ন নিয়ে তত্ত্বগত ও ব্যবহারিক গবেষকদের মাঝে কিছু দূরত্ব রয়েছে। এ দূরত্ব দূর করে উন্নয়ন গবেষকদের ভাবনার সম্মিলন ঘটাতে হবে।\nচট্টগ্রাম বিশ্ববিদ্যালয় ব্যবসায় অনুষদ অডিটোরিয়ামে ‘রি-থিংকিং ডেভেলপমেন্ট ইন সাউথ এশিয়া-২০১৮’ শীর্ষক আন্তর্জাতিক কনফারেন্সে স্বাগত বক্তব্যে এসব কথা বলেন সমাজবিজ্ঞান গবেষণা ইনস্টিটিউটের পরিচালক এবং কনফারেন্সের আহবায়ক প্রফেসর ড. ফরিদ উদ্দিন আহমেদ।\nচবি সমাজবিজ্ঞান গবেষণা ইনস্টিটিউটের উদ্যোগে আয়োজিত এ কনফারেন্স শুরু হয় রোববার (৭ অক্টোবর) সকাল সাড়ে দশটায়।\nস্বাগত বক্তব্যে ড. ফরিদ আরো বলেন, এই কনফারেন্স দক্ষিণ এশিয়ার উন্নয়ন ভাবনার জন্য একটি মাইলফলক। এ আয়োজন দক্ষিণ এশিয়ার সার্বিক উন্নয়ন, সমস্যা ও সম্ভাবনার দিকনির্দেশক হয়ে থাকবে।\nতিনি বলেন, দেশ-বিদেশ থেকে আসা গবেষকরা দক্ষিণ এশিয়ার স্বাস্থ্য, অর্থনীতি, অবকাঠামো, সামাজিক ও সাংস্কৃতিক উন্নয়ন বিষয়ে নিজেদের ভাবনা তুলে ধরবেন। দক্ষিণ এশিয়ার উন্নয়ন সহযোগীদের গুরুত্বপূর্ণ দায়িত্বশীলরাও এ কনফারেন্সে তাদের মতামত ও ভাবনা তুলে ধরবেন। উদ্যোগ হিসেবে এ কনফারেন্স ভূমিকা রাখবে। কারণ কনফারেন্সে শিক্ষক, গবেষক ও উন্নয়ন সহযোগীরা এক ছাদের নিচেই তাদের মুল্যবান ভাবনার সম্মিলন ঘটাবেন।\nড. ফরিদ বলেন, উন্নয়ন নিয়ে একটি মৌলিক ভাবনা থাকা উচিত। স্বাস্থ্য, অর্থনীতি, পরিবেশসহ উন্নয়নের নানা স্তরে কাজ করা গবেষক ও উন্নয়ন সহযোগীদের মধ্যকার দূরত্ব কমানো উচিত। এতে টেকসই উন্নয়ন লক্ষ্যমাত্রা অর্জন সহজ হবে।\nএ কনফারেন্সে প্রধান অতিথি প্রধানমন্ত্রীর অর্থনৈতিক উপদেষ্টা ড. মশিউর রহমান। বিশেষ অতিথি বিশ্ববিদ্যালয় মঞ্জুরী কমিশনের চেয়ারম্যান প্রফেসর আবদুল মান্নান। সম্মানিত অতিথি চবি উপ-উপাচার্য প্রফেসর ড. শিরীণ আখতার এবং মানুষের জন্য ফাউন্ডেশন’র নির্বাহী পরিচালক শাহীন আনাম।\nকনফারেন্সে আমেরিকা, চীন, ভারত, পাকিস্তান, শ্রীলংকা, মালয়েশিয়া, থাইল্যান্ড, নেপালসহ বিভিন্ন বিশ্ববিদ্যালয়ের ১৫০ জন শিক্ষক ও গবেষক অংশ নিচ্ছেন। এতে ৯০টি প্রবন্ধ উপস্থাপিত হবে। কনফারেন্সটি আয়োজনে সহযোগিতা করছে বাংলাদেশ বিশ্ববিদ্যালয় মঞ্জুরী কমিশন।\nসকালে এ কনফারেন্স উদ্বোধন করেন চবি উপাচার্য প্রফেসর ড. ইফতেখার উদ্দিন চৌধুরী।\nজয়নিউজ/ফরহান অভি/মনির ফয়সাল/আরসি


সিনেমা কেউ হার মানাবে যশ ও রাধিকার প্রেমকাহিনী! এইভাবে\nসিনেমা কেউ হার মানাবে যশ ও রাধিকার প্রেমকাহিনী! এইভাবে করেছিলেন প্রপোজ\nদক্ষিণের সুপারস্টার যশের (Yash) জনপ্রিয়তা শুধু দেশেই নয় বিদেশেও ক্রমেই বেড়ে চলেছে। যদিও তার ছবি ‘কেএফজি চ্যাপ্টার 2(KGF Chapter 2)’ আলোচনার বিষয়। সামগ্রিকভাবে, তার চলচ্চিত্র একটি সুপারহিট প্রমাণিত হয়েছে, এমনকি তার এই চলচ্চিত্রটি শীর্ষ9ভারতীয় চলচ্চিত্রে স্থান পেয়েছে।\nঅভিনেতা যশের ফ্যান ফলোয়িং দিন দিন বেড়েই চলেছে, যেখানে আজ বেশিরভাগ মানুষ তাকে রকি ভাই নামেও চেনেন। বলা যায় তার অভিনয় নিয়ে আজ কোটি কোটি মানুষ তার ভক্ত। এমন পরিস্থিতিতে, আজ আমরা আপনাকে তার পরিবার এবং তার প্রেমের গল্প সম্পর্কে অনেক কিছু বলতে যাচ্ছি, যা জানতে তার ভক্তরা খুবই উচ্ছ্বসিত।\nপ্রথমেই বলে রাখি অভিনেতা যশের প্রেমের গল্প কোনও ছবির গল্পের থেকে কম নয়। তার স্ত্রীর নাম রাধিকা, যিনি দেখতে খুবই সুন্দরী, যার সৌন্দর্য শুধু দক্ষিণ নয় বলিউডের যে কোনো অভিনেত্রীরাও পেছনে পড়ে যাবেন। মানুষ এই জুটিকে খুব পছন্দ করেছে, যাদের কিছু ছবি সম্প্রতি সোশ্যাল মিডিয়ায় ভাইরাল হয়েছে।\nএমন পরিস্থিতিতে আপনাদের জানিয়ে রাখি যে তাদের প্রেমের গল্পও বেশ আকর্ষণীয়। অভিনেতা যশ এবং রাধিকা 2004 সাল থেকে একে অপরকে চেনেন বলে জানা গেছে। কারণ তারা একসঙ্গে একটি টিভি শোতে কাজ করেছেন, সেই সময় তারা ভালো বন্ধু ছিলেন। 2008 সালে, যখন তারা দুজনেই তাদের ফিল্ম ক্যারিয়ার শুরু করেছিলেন এবং তারা একে অপরকে পছন্দ করতে শুরু করেছিলেন।\nআশ্চর্যজনকভাবে, দুই অভিনেতাই একসঙ্গে তাদের অভিনয় জীবন শুরু করেছিলেন। রাধিকা এবং যশ 2012 সালে একটি চলচ্চিত্র নাটকেও একসঙ্গে কাজ করেছিলেন। তবে এটাও বলা হয় যে একে অপরকে ভালোবাসলেও দুজনেই তাদের মনের কথা বলতে ভয় পেতেন। এমন পরিস্থিতিতে একবার রাধিকাকে প্রস্তাব দেওয়ার সিদ্ধান্ত নেন অভিনেতা যশ।\nযাইহোক, যশ রাধিকাকে প্রপোজ করার সাহস করেননি এবং রাধিকার জন্য উপহারটি নিজের গাড়িতে রেখেছিলেন। অবশেষে6মাস পর আবারও সাহস করে অভিনেতা যশ রাধিকাকে ডেকে প্রস্তাব দেন। অবশেষে 2016 সালে তাদের পরিবারের অনুমতি নিয়ে বিয়ে হয়। আজ যশ তার পরিবার নিয়ে বিলাসবহুল ও সুখে জীবন যাপন করছে।


ছবিগুলোর পাশ দিয়ে যাওয়ার সময় মনে পড়ে ফাহিম কে ছিল: বোন || Somoynews.tv\nআবেগঘন ভিডিও বার্তা প্রকাশ করেছেন নিউইয়র্কে খুন হওয়া পাঠাওয়ের সহ প্রতিষ্ঠান ফাহিম সালেহর বোন রুবী অঞ্জেলা সালেহ।\nহত্যাকাণ্ডের এক মাস পর বৃহস্পতিবার (১৩ আগস্ট) সকালে প্রথমবারের মতো দেয়া ওই ভিডিও বার্তায় রুবী সালেহ ভাইয়ের হত্যার বিচারের জন্য লড়াই চালিয়ে যাবেন বলে প্রত্যয় ব্যক্ত করেন।\nভিডিও বার্তায় রুবী ভাইয়ের মৃত্যুতে তাদের পরিবারের ভেঙে পড়েছে বলে উল্লেখ করেন। তিনি বলেন, জীবন আর কখনো আনন্দের হবে না।\nরুবী বলেন, তুমি যদি কোনো ভাইয়ের বোন হয়ে থাকো, যখনই দেখা হবে জড়িয়ে ধরো। শক্ত করে জড়িয়ে ধরো, যতক্ষণ পারো। আমি তা-ই চাই, যখন আমি ফাহিম সালেহর সাজিয়ে রাখা ছবিগুলো দেখি। আমি তো আর কখনো তা করতে পারব না!\nগত ১৩ জুলাই ফাহিম সালেহর হত্যাকাণ্ডের খবর পাওয়ার ঘটনা উল্লেখ করতে গিয়ে রুবী সালেহ বলেন, ১৪ জুলাই সকাল ১০টা ৪৭ মিনিটে যখন আমার ফোন বেজে ওঠে, তখনো আমি ছিলাম বিছানায়।\nতিনি জানান, এই ফোনটি ছিল তার এক আত্মীয়র। তিনি ভয়াবহ দুঃসংবাদ দেওয়ার অপেক্ষায় ছিলেন। ফোনে তিনি যখন বলেন যে, একটি দুঃসংবাদ আছে, তখনো রুবী ধারণা করতে পারেননি যে ঠিক কী শুনতে যাচ্ছেন তিনি। ভেবেছিলেন, তার মা-বাবা বা পরিবারের কারও হয়তো কোভিড-১৯ হয়েছে। এই ভেবেই তিনি শঙ্কিত হন। কিন্তু যখন শোনেন যে দুঃসংবাদটি তার ভাই ফাহিম সালেহ–সম্পর্কিত, তখন তিনি স্তম্ভিত হয়ে যান।\nরুবী সালেহর কথায়, কী করে আমার স্বাস্থ্যবান, তারুণ্যে ভারা সৃষ্টিশীল ও সুন্দর ৩৩ বছর বয়সী ভাই আমাদের মধ্যে না থাকতে পারে?\nরুবী বলেন, তারা কথা বলছিল আমার ছোট ভাই সম্পর্কে। আমার ফাহিম, যাকে আমার মা-বাবা আমার আট বছর বয়সে থাকতে হাসপাতাল থেকে কম্বলে জড়িয়ে নিয়ে এসেছিলেন। ফাহিমের সঙ্গে আমি বেড়ে উঠেছি। একজন বোন নয়, একজন মায়ের মতো করে। তাকে আমি খাইয়েছি, তাকে গোসল করিয়েছি, তার ডায়াপার বদলে দিয়েছি।...আর আজ তিরিশ বছর পর আমার কাছে খবর এল যে ফাহিমের খণ্ডিত দেহ গার্বেজ ব্যাগে পাওয়া গেছে, যেন তার জীবনের কোনো মূল্যই নেই।\nছেলের স্মৃতি ধরে রাখতে ঘরের ফায়ারপ্লেসের সামনে ফাহিম সালেহর ছবি রেখে দিয়েছেন তার বাবা। রুবী বলেন, ছবিগুলোর পাশ দিয়ে যাওয়া-আসার সময় মনে পড়ে ফাহিম সালেহ আসলে কে ছিল। মনে পড়ে, সে আজ আমাদের মধ্যে আর নেই!


ফ্রি ডাউনলোড করুন iTeLe SIP VoIP Dialer for ANDROID জন্য Sony Xperia go ST27 / ST27i / advance ST27a (Sony Lotus) - আবেদন\nআকার: 3928 Kb\niTeLe SIP VoIP Dialer for ANDROID - ** আপনি আর অন লাইন আপনার বন্ধুদের সঙ্গে যোগাযোগ করতে আপনার পিসি উপর নির্ভর করে যখন ìtẹlé ডায়ালার দিয়ে আপনি অতিরিক্ত স্বাধীনতা লাভ ** আজ রেজিস্টার এবং সীমিত সময়ের জন্য $2বিনামূল্যে প্রচার পেতে. মোবাইল VoIP-মেকিং একটি বাস্তবতা এবং ওয়াইফাই বা 3G মধ্যে নির্বাচন করে ব্যবহার করা সহজ. আপনার মোবাইল দিয়ে আপনার IPcentrex / পিএবিএক্স এক্সটেনশন সংযুক্ত হওয়ার জন্য কনফিগার করা সম্ভব. এসএমএস সঙ্গে একই, খুব কম রেটে মধ্যে আন্তর্জাতিকভাবে বা স্থানীয় বার্তা পাঠান! roamers জন্য সেরা! এ প্রথমে আপনার অ্যাকাউন্ট রেজিস্টার: http://m.triumtele.com এবং প্রয়োজন হলে আপনাকে পাঠানো UID নম্বর লিখুন.\nমন্তব্য iTeLe SIP VoIP Dialer for ANDROID


করোনা: আমলা নির্ভর প্রতিরোধ ব্যবস্থা: আবু নাসের অনীক – Green News BD\nকরোনা: আমলা নির্ভর প্রতিরোধ ব্যবস্থা: আবু নাসের অনীক\nগত কয়েক সপ্তাহ থেকে দেশের সংক্রমণ পরিস্থিতি ক্রমান্বয়ে খারপের দিকে। ধারনা করা যেতে পারে, দেশ অচিরেই আরো একটি ওয়েভের মুখোমুখি হতে চলেছে। পূর্বে শহুরে মানুষ সংক্রমণ ঝুঁকির মধ্যে থাকলেও বর্তমানে গ্রামাঞ্চলের মানুষও এই ঝুঁকির আওতায় রয়েছে।\n‘গ্রামের মানুষের করোনা হয় না’ এই প্রচারণাকে অগ্রাহ্য করে প্রত্যন্ত গ্রামে সংক্রমণ ছড়িয়ে পড়েছে, মৃত্যুও ঘটছে। ডেলটা ভ্যারিয়েন্ট আধিপত্য বিস্তার করেছে শহরে ও গ্রামে। ঈদ পরবর্তী পরিস্থিতি এমন হবে সেটি জনস্বাস্থ্যবিদরা পূর্বেই সর্তক করেছিলেন। কিন্তু সরকারের কার্যকর ব্যবস্থার অভাবে সংক্রমণ পরিস্থিতি এতোটা নাজুক অবস্থায় পৌঁছেছে।\nযেখানে শহরের নাগরিক ঠিকমত টেস্ট করাতে আগ্রহী হয় না, সেখানে গ্রামের পরিস্থিতি আরো বেশি খারাপ। এ বিষয়ে না শহরে না গ্রামে, কোন ধরনের সচেতনতামূলক পদক্ষেপ গ্রহণ করা হচ্ছে না। অথচ শহরে-গ্রামে তৃণমূল পর্যায়ের জনপ্রতিনিধি, রাজনৈতিক-সামাজিক সংগঠন, বেসরকারি উন্নয়ন সংস্থার মাধ্যমে বাড়ি বাড়ি যেয়ে সচেতনতা গড়ে তোলা সম্ভব।\nভ্রান্ত দৃষ্টিভঙ্গির প্রভাবে, সঠিক পরিকল্পনার অভাবে এই কাজগুলি করা হচ্ছে না। জনসম্পৃক্ত প্রতিরোধ ব্যবস্থা গড়ে না তুলে আমলা নির্ভর ব্যবস্থা গড়ে তোলা হয়েছে। যার যেখানে কনট্রিবিউট করার সুযোগ ছিল সেটি অবরুদ্ধ করা হয়েছে। ফলশ্রুতিতে এই প্রতিরোধ ব্যবস্থা সংক্রমণ প্রতিরোধে ব্যর্থ হচ্ছে। সংক্রমণ প্রতিরোধে জেলাগুলিতে জনপ্রতিনিধিদের প্রধান দায়িত্বে না রেখে আমলাদেরকে প্রধান করে কমিটি করা হয়েছে। যাদের সাথে সাধারণ জনগণের কোন ধরনের সম্পর্ক নেই, থাকার কথাও নয়!\nসরকার যে প্রশাসন-আমলা নির্ভর, সংক্রমণ প্রতিরোধ ব্যবস্থাপনায়ও তার বহিঃপ্রকাশ ঘটেছে। অথচ বিশ্ব স্বাস্থ্য সংস্থার পক্ষ থেকে বলা হচ্ছে, জনসম্পৃক্ততা ব্যতীত সংক্রমণ প্রতিরোধ করা সম্ভব হবে না। কিন্তু সরকার সংক্রমণের শুরু থেকে অদ্যাবধি বিষয়টিকে গুরুত্বহীন করে রেখেছে।\nWHO’এর COVID-19 Strategic Preparedness and Response Plan (1 February 21- 31 January 22) Part-II তে বলা হয়েছে,‘ Engage with community based and civil society organizations, including strengthening community-led research, response and inclusive participation in decision-making, planning, monitoring and accountability processes.’ সে অনুসারে সরকার যদি দেশের ক্রিয়াশীল রাজনৈতিক দল, সিভিল সোসাইটি অর্গনাইজেশনকে সম্পৃক্ত করে কর্মপস্থা নির্ধারণ করতো তবে, পরিস্থিতি অনেক আগেই নিয়ন্ত্রণের মধ্যে চলে আসা সম্ভব ছিল।\nসংক্রমণ প্রতিরোধে ইতিপূর্বে কেন্দ্রীয়ভাবে লকডাউন করা হয়েছে। বর্তমানে আঞ্চলিকভাবে করা হচ্ছে। কিন্তু কেন্দ্রীয় ও আঞ্চলিক কোন পর্যায়েই লকডাইন সঠিকভাবে কার্যকর হচ্ছে না। স্বাস্থ্য অধিদপ্তরের ৮ জন বিশেষজ্ঞের সমন্বয়ে লকডাউন কার্যকর করার জন্য গত বছরের জুনে একটি কৌশলপত্র তৈরি করা হয়।\nলকডাউন বাস্তবায়ন কৌশলপত্রে ১২ টি করণীয় নির্ধারণ করা আছে। সেগুলি- স্থানীয় জনগোষ্ঠীকে সম্পৃক্ত করা, ঝুঁকি বিষয়ক যোগাযোগ, পর্যাপ্ত টেস্ট, আইসোলেশন, কন্ট্যাক্ট ট্রেসিং, খাদ্য ও সামাজিক সহায়তা, শতভাগ নাগরিকের মাস্ক ব্যবহার নিশ্চিত করা, সঠিক চিকিৎসা, মৃত্যু শূন্যে নামিয়ে আনা এবং সার্বক্ষনিক নজরদারি।\nউল্লেখিত ১২ টি করণীয়’র একটিও যথাযথভাবে পালন করা হয় না। স্থানীয় জনগোষ্ঠী তো অনেক দুরের ব্যাপার, এমনকি জনপ্রতিনিধিদের কোন সম্পৃক্ততা নেই। পর্যাপ্ত টেস্ট হয় না। খাদ্য ও সামাজিক সহায়তার কোন কর্মসূচি নেই, জনপ্রতিনিধিদের যুক্ত না করলে সেটা সম্ভবও নয়। খুবই স্বল্প সংখ্যক মানুষ মাস্ক ব্যবহার করছে। চিকিৎসার যথাযথ ব্যবস্থা নেই। মৃত্যু শূন্যের বদলে প্রতিদিন বাড়ছে!!\nকরোনা সংক্রমণ বিস্তারের অন্যতম একটি কারণ আইসোলেশন ও কোয়ারেন্টাইন ঠিকমত না হওয়া। বাংলাদেশের বাস্তবতায় হোম আইসোলেশন প্রকৃতপক্ষে অবাস্তব বিষয়। দেশের অধিকাংশ বাসা-বাড়িগুলো বড় জোর ২/৩ রুম। এটাচবাথের সংখ্যা ১ টি। বাসাগুলোতে থাকে ৪ এর অধিক সংখ্যক সদস্য। এমন অবস্থায় হোমকোয়ারেন্টাইন এবং হোমআইসোলেশন কোনটাই ঠিকমত হয় না। ফলাফলে পরিবারে একজন আক্রান্ত হলে অন্য সদস্যরাও সংক্রমিত হয়ে পড়ছে। মফস্বলে এটি বেশি ঘটছে। এই পরিস্থিতি রোধ করারর জন্য প্রয়োজন প্রাতিষ্ঠানিক আইসোলেশন ও কোয়ারেন্টাইন এর ব্যবস্থা করা। সরকারের পক্ষ থেকে সুষ্ঠু পরিকল্পনা গ্রহণ করলেই এটা বাস্তবায়ন সম্ভব।\nপর্যাপ্ত পরীক্ষার ঘাটতি রয়েছে এখনও। অথচ টেস্ট বাড়াতে না পারলে সংক্রমণের প্রকৃত চিত্র বোঝা সম্ভব নয়। প্রকৃত অবস্থা নির্ণয় করতে না পারলে প্রতিরোধ ব্যবস্থা হবে দূর্বল। সরকারের তরফ থেকে তথ্যের ব্যাপক ঘাটতি রয়েছে। পার্শ্ববর্তী দেশ ভারতের মতো প্রকৃত তথ্য আড়াঁল করা হয়। যেকোন গণবিরোধী সরকারের কাজই হল জনগণের কাছ থেকে প্রকৃত তথ্য গোপন করে রাখা।\nWHO’এর COVID-19 Strategic Preparedness and Response Plan (1 February 21- 31 January 22)’র Key Lessons and Challenges for 2021 অংশে উল্লেখ করছে,‘The infodemic of misinformation and disinformation, andalack of access to credible information continue to shape perceptions and undermine the application of an evidence-based response and individuals risk-reducing behaviours. However empowered, engaged and enabled communities have playedakey role in the control of COVID-19.’ এতোটা স্পষ্টভাবে বলার পরেও এসব বিষয় সরকারের কাছে গুরুত্বহীন। এরপরেও সরকার বলবে, করোনা নিয়ন্ত্রণে আন্তরিক!!\nএকটি অংশ প্রচারণা চালিয়েছিল, করোনা গ্রামে গরীব-প্রান্তিক মানুষের হয় না। এই রোগ শুধুমাত্র মধ্যবিত্ত আর উচ্চবিত্তের হয়, যারা এসিতে থাকেন। কিন্তু বর্তমান সংক্রমণ পরিস্থিতি তাদের এই প্রচারণাকে অসাড় প্রমান করেছে। রাজশাহী মেডিক্যাল কলেজ হাসপাতালের আইসিইউ ইনচার্জ ডা. আবু হেনা মোস্তফা কামাল বলেন,‘জুন মাসের শুরু থেকে তাঁরা ৩০-৪০ শতাংশ গ্রামের সাধারণ রোগী আইসিইউতে পাচ্ছেন, এরা সকলেই গ্রাম থেকে আসা দরিদ্র মানুষ’।\nএদের পক্ষে চিকিৎসার ব্যয়ভার বহন করা এতোটাই অসম্ভব হয়ে পড়ছে যে, আইসিইউতে ভর্তি একজন রোগীর বোন বলছে, ছুটি দিয়ে দিতে, এই চিকিৎসার খরচ বহন করার সার্মথ্য তাদের নেই। আর ডাক্তার বলছে, মুখ থেকে মাস্ক খুলে নিলে এই মুহুর্তেই রোগীর মৃত্যু ঘটবে। অসচেতনতার কারণে এরা টেস্টও করাচ্ছে না। উপসর্গ নিয়ে মৃত্যু বেড়ে গেছে, মৃত্যু পরবর্তী টেস্টে ৯৯% করোনা পজিটিভ পাওয়া যাচ্ছে।\nসংক্রমণ ক্রমেই নিয়ন্ত্রণের বাইরে যাচ্ছে। যেটুকু তথ্য (প্রকৃত তথ্য এর চেয়ে নাজুক) পাওয়া যাচ্ছে, সেটিই ইঙ্গিত করছে। গত এক সপ্তাহে এর আগের সাত দিনের তুলনায় শনাক্ত ৫৫.১৬% ও মৃত্যু ৪৬.৩০% বেড়েছে (স্বাস্থ্য অধিদপ্তর)। বিশ্ব পরিসংখ্যানে ২১৮ টি দেশের মধ্যে সংক্রমণে অবস্থান ৩১তম, নতুন সংক্রমণে ১০ম, নতুন মৃত্যুতে ৮ম, মোট মৃত্যুতে ৩৮তম, সক্রিয় সংক্রমণে ২৬তম, মৃত্যু ঝুঁকিপূর্ণ রোগীর সংখ্যায় ১৭তম, পারমিলিয়ন টেস্টে অবস্থান শেষের দিক থেকে ১৭৪তম (ওয়ার্ল্ডোমিটার-২০/০৬/২১)। এই তথ্য নির্দেশ করে করোনা পরিস্থিতিতে সমগ্র বিশ্বে আমাদের দেশ ঝুঁকিপূর্ণ বলয়ে অবস্থান করছে।\nকিন্তু এসকল তথ্য-উপাত্ত সরকারের কাছে বিশেষ কোন প্রতিক্রিয়া তৈরি করছে না। তাদের অধিকাংশ কার্যক্রমই কার্যত লোক দেখানো, যা প্রতিরোধ ব্যবস্থায় উল্লেখযোগ্য কোন প্রভাব রাখছে না। যেমন- লকডাউন ঘোষণা করছে, কিন্তু বাস্তবায়ন হচ্ছে না। অনেকটা ‘দেখা যাচ্ছে কিন্তু ছোঁয়া যাচ্ছে না’র মতো। তার কারণে জনগণের মধ্যেও সংক্রমণ বিষয়ে কোন উদ্বিগ্নতা নেই। শুধুমাত্র ভূক্তভোগীরাই এর ভয়াবহ পরিণতি সম্পর্কে টের পাচ্ছে। এর মধ্যেই অনুষ্ঠিত হচ্ছে ইউনিয়ন পরিষদ নির্বাচন।\nবাগেরহাটের মোংলায় একদিনের ব্যবধানে শনাক্তের হার ৪৬.৮৭% থেকে বেড়ে ৭৯.১৬% হয়েছে। কমিউনিটি লেভেলে একদিনের মধ্যে শনাক্তের হার এতোটা ফ্রাকচুয়েট করা এটা খুবই ভয়াবহ পরিস্থিতির ইঙ্গিত করে। স্বাস্থ্য অধিদপ্তরের মুখপাত্র বলেছেন, আমরা ঈদে বাড়ি না যাওয়ার জন্য নিরুৎসাহিত করছি। কী হাস্যকর! বর্তমান পরিস্থিতিতে দাঁড়িয়ে বাড়ি যাওয়া, এটা কী উৎসাহিত অথবা নিরুৎসাহিত’র পর্যায়ে আছে??\nসুনির্দিষ্টভাবে সিদ্ধান্ত গ্রহণ করতে হবে বাড়ি যাওয়া যাবে, না যাবে না। তার জন্য যে যে ব্যবস্থা নেওয়া প্রয়োজন সেটা গ্রহণ করতে হবে। সরকার এখনও পর্যন্ত ‘শ্যাম রাখি না কুল রাখি’ অবস্থানে রয়েছে। যে অবস্থানের কারণে সংক্রমণ পরিস্থিতি এমন পর্যায়ে এসেছে।\nএই অবস্থান থেকে সরে এসে সুনির্দিষ্টভাবে সিদ্ধান্ত গ্রহণ করতে না পারলে সামনে পরিস্থিতি ভায়াবহ। যা কোনভাবেই মোকাবিলা করা সম্ভব হবে না। জনস্বাস্থ্যবিদ আবু জামিল ফয়সাল বলেন,‘ঢাকার বাইরে স্বাস্থ্যসেবা-সুবিধা অপ্রতুল। এখন সুবিধা আর খুব বেশি বাড়ানোর সুযোগও হয়তো কম। সংক্রমণ যত বাড়বে, মৃত্যুও তত বাড়বে। এই অপ্রতুল সুবিধা নিয়ে পরিস্থিতি মোকাবিলায় এখন রোগী ব্যবস্থাপনা এবং স্বাস্থ্যবিধি মেনে চলার ওপর বিশেষ গুরুত্ব দিতে হবে’।\nআসলে কেই যদি ইচ্ছাকৃতভাবে বধির সেজে থাকে, তার কানের কাছে তীব্র চিৎকার করলেও সে শুনতে না পারার অভিনয়টাই চালিয়ে যায়!!


মিষ্টি কিন্তু মিষ্টি নয়! – Bangla Health Tips\nমিষ্টি কিন্তু মিষ্টি নয়!\nসাধারণ চিনি হচ্ছে গ্লুকোজ ও ফ্রুক্টোজের একটি যৌগ। চিনিতে এই দুই ধরনের শর্করা ৫০: ৫০ অনুপাতে থাকে। কিন্তু বিশ্বজুড়ে মিষ্টি, মিষ্টান্ন দ্রব্য বা সোডা ও কোমল পানীয় তৈরিতে সাধারণ চিনির বদলে ব্যবহূত হয় ফ্রুক্টোজ কর্ন সিরাপ, যাতে ফ্রুক্টোজের পরিমাণ গ্লুকোজের চেয়ে অনেক বেশি। গ্লুকোজ আমাদের শরীরে শক্তির প্রধানতম উৎস। দেহের প্রায় প্রতিটি কোষ গ্লুকোজ ব্যবহার করে ক্যালরি উৎপন্ন করে। কিন্তু ফ্রুক্টোজ ব্যবহূত হয় কেবল যকৃতে। আর আমাদের যকৃৎও অতিরিক্ত বা অনাবশ্যক ফ্রুক্টোজ মোকাবিলার জন্য প্রস্তুত নয়।\nবিষয়টি প্রথম বিজ্ঞানীদের নজরে আসে ২০০৮ সালের দিকে। দেখা যায়, গ্লুকোজ ও ফ্রুক্টোজ—দুটিই শর্করা হলেও শরীরে দুভাবে এরা কাজ করে। খাদ্য থেকে আহরিত প্রায় সব গ্লুকোজ বিভিন্ন কোষে ব্যবহূত হয়ে যায়, বাকিটা ইনসুলিন ভেঙে ফেলে এবং মাত্র ২০ শতাংশ যকৃতে গিয়ে চর্বি হিসেবে জমা হয়।\nকিন্তু ফ্রুক্টোজের ১০০ শতাংশই যকৃতে গিয়ে ফ্যাটি অ্যাসিড, ট্রাইগ্লিসারাইড, ভিএলডিএল ইত্যাদি ক্ষতিকর চর্বিরূপে জমা হতে থাকে। আপনি যদি ১২০ ক্যালরি গ্লুকোজ খান, দিনের শেষে তার মোটে এক ক্যালরি চর্বিরূপে জমা হয়। কিন্তু ১২০ ক্যালরি ফ্রুক্টোজের প্রায় ৪০ ক্যালরি শেষ পর্যন্ত চর্বিতে পরিণত হয়। যকৃতে জমা হওয়া অতিরিক্ত চর্বি ধীরে ধীরে ইনসুলিনের কার্যকারিতা কমিয়ে দেয়, টাইপ-২ ডায়াবেটিস ও ফ্যাটি লিভারের আশঙ্কা বাড়িয়ে দেয়, রক্তচাপ ও হূদেরাগের ঝুঁকি বাড়াতে পারে। এ ছাড়া গ্লুকোজ যদিও তৃপ্তি হরমোনগুলোকে উদ্দীপ্ত করে, ফ্রুক্টোজ করে ঠিক তার উল্টোটা। তাই ফ্রুক্টোজ বেশি খেলে খিদে বা খাওয়ার ইচ্ছা আরও বাড়ে, যা ওজন বাড়াতে সাহায্য করে।\nসত্তরের দশক থেকে বিশ্বজুড়ে সব ধরনের মিষ্টিদ্রব্য ও পানীয় তৈরিতে কর্ন সিরাপের ব্যবহার বেড়ে যায় দুটি কারণে। এটি চিনির চেয়ে সস্তা এবং বেশি মিষ্টি। বর্তমানে ইউএসডিএর মতে, গড়পড়তা মার্কিনদের দৈনিক খাবারের এক-চতুর্থাংশ ক্যালরি আসে এসব ফ্রুক্টোজ-মিশ্রিত খাবার থেকে। সাধারণ ফলমূল ও সবজিতেও আছে ফ্রুক্টোজ। কিন্তু এত অল্প পরিমাণে থাকে, যা ক্ষতিকর নয়। যেমন, এক কাপ টমেটোতে আছে ২ দশমিক ৫ গ্রাম ফ্রুক্টোজ, কিন্তু এক কাপ সোডা বা কোমল পানীয়তে আছে ২৩ গ্রাম। সমস্যাটা সেখানেই। মিষ্টি, জুস, কোমল পানীয়, এনার্জি ড্রিংক ইত্যাদিতে এত বেশি পরিমাণে ফ্রুক্টোজ আছে, যা প্রতিনিয়ত বাড়িয়ে চলেছে ডায়াবেটিস, ফ্যাটি লিভার, উচ্চ রক্তচাপ, ওজনাধিক্য, হূদেরাগের প্রকোপ। তাই মিষ্টি মানেই কিন্তু মিষ্টি নয়।\nরসায়নবিদ ও জিনবিজ্ঞানী, ক্যানবেরা, অস্ট্রেলিয়া।\nসূত্র: দৈনিক প্রথম আলো, আগস্ট ২৫, ২০১৩\nPrevious Post: « অন্তত ৩০ মিনিট হাঁটুন\nNext Post: অভ্যাস বনাম বদভ্যাস »


বাংলাদেশে পাওয়া যাচ্ছে মাত্র ৯৫ হাজার টাকায় প্রাইভেট কার! - The Dhaka Times\nপ্রযুক্তির আরেকটি নতুন যাত্রা হলো ইলেকট্রিক প্রাইভেটকার\nদি ঢাকা টাইমস্ ডেস্ক ॥ বাংলাদেশে পাওয়া যাচ্ছে মাত্র ৯৫ হাজার টাকায় প্রাইভেট কার! এমন কথা শুনলে হয়তো অনেকের বিশ্বাসই হবে না। তবে এটি বাস্তবেও পাওয়া যাচ্ছে বাংলাদেশের বাজারে।\nপ্রযুক্তির আরেকটি নতুন যাত্রা হলো ইলেকট্রিক প্রাইভেটকার। পরিবেশ বান্ধব ও খরচ কম হওয়ায় পৃথিবীর বিভিন্ন দেশে জনপ্রিয় হয়ে উঠছে। এমনই ছোট আকার ও চমৎকার ডিজাইনের ইলেকট্রিক প্রাইভেটকার মাত্র ৯৫ হাজার টাকায় বাংলাদেশের বাজারে পাওয়া যাচ্ছে। এই প্রাইভেটকারে আরামসে চালকসহ চার জন চলাফেরা করতে পারবেন।\nজানা গেছে, বাংলাদেশের বাজারে এই ইলেকট্রিক গাড়ি বিক্রি করছে চায়না লোংসিদা বাংলাদেশ কোম্পানি লিমিটেড নামে একটি প্রতিষ্ঠান। তাদের ইলেকট্রিক বাহনের মধ্যে রয়েছে ইজি বাইক, পিকআপ, ভ্যান ইত্যাদি সামগ্রী।\nতবে এই ৯৫ হাজার টাকা দামের প্রাইভেটকারের সঙ্গে ব্যাটারি নেই। পৃথকভাবে ব্যাটারি কিনে সংযোজন করতে হবে। ওই কারে ৪টি ব্যাটারি লাগাতে হয়। যার খরচ পড়বে ৪০ হাজার টাকা। যদিও প্রাইভেটকারের সঙ্গে ইলেকট্রিক মোটর, চার্জারসহ আনুষঙ্গিক সব কিছুই দেওয়া রয়েছে।\nচায়না হতে ইলেকট্রিক প্রাইভেটকারের যন্ত্রাংশ আমদানি করে গাজীপুরের মাওনার কারখানায় এই কার রূপান্তর করে বিক্রি করা হচ্ছে। এর মধ্যে দেশের বিভিন্ন প্রান্ত থেকে ক্রেতারা কারটি সম্পর্কে খোঁজও নিচ্ছেন। কেও আবার কিনেও নিচ্ছেন। এতে কারটির চাহিদা আরও বেড়েছে। সিঙ্গেল চার্জে এই প্রাইভেটকারটি অন্তত ১২০ কিলোমিটার পর্যন্ত চলবে।\nএই বিষয়ে প্রতিষ্ঠানটির অ্যাকাউন্টস অ্যান্ড লিগ্যাল বিভাগের ম্যানেজার শামীম হোসাইন জানিয়েছেন, এই ইলেকট্রিক প্রাইভেটকারটি দৈর্ঘ্য সাড়ে ৭ ফুট এবং প্রস্থ ৪ ফুট। উচ্চতা সাড়ে ৫ ফুট থেকে ৬ ফুট পর্যন্ত। এর সঙ্গে আরও রয়েছে ১০০০ ওয়াটের একটি মোটর এবং চার্জ কন্ট্রোলার, ৪৮ ভোল্টের একটি চার্জার, একটি স্পেয়ার চাকা এবং একটি টুলস বক্সও।\nদামে বেশ সাশ্রয়ী হওয়ায় মানুষের আগ্রহ বাড়ছে এই গাড়ির প্রতি- এমনটিই জানানো হয়েছে প্রতিষ্ঠানটির পক্ষ থেকে।\nonly 95 thousand rupeesPrivate cars are available in Bangladeshবাংলাদেশে পাওয়া যাচ্ছেমাত্র ৯৫ হাজার টাকায় প্রাইভেট কার


March 2018 - BD\nবিজ্ঞাপন অনেক ধরনের হতে পারে এবং অনেক বিজ্ঞাপন প্রদানকারী আছে যা প্রকাশকদের তাদের ব্লগে অর্থ উপার্জন করতে সহায়তা করে। কিন্তু, একটি নির্দিষ্ট ওয়েবসাইটে দেখানো হয় যে বিজ্ঞাপন এর প্রামাণিকতা চেক করা খুব প্রয়োজন। একটি ওয়েবসাইটে প্রদর্শিত বিজ্ঞাপন যাচাই ads.txt ফাইল দ্বারা অর্জন করা সম্ভব। একটি ads.txt ফাইল প্রকাশক এবং বিজ্ঞাপনদাতাকে প্রতারণা বা ভাইরাস থেকে রক্ষা করে। আপনার ওয়েবসাইট বা ব্লগে ads.txt ফাইল যোগ করা অপরিহার্য, তাই এখানে আমরা আলোচনা করছি কিভাবে আপনি সহজেই আপনার ব্লগস্পট ব্লগে Custom ads.txt ফাইল এড করতে পারেন। আপনার ব্লগার ব্লগ এ ads.txt ফাইল যোগ করার আগে, আসুন আমরা জানি কীভাবে ads.txt হয় এবং এটি আমাদের কীভাবে উপকার করবে।\nগুগল অ্যাডসেন্স ব্লগস্পট টিউটোরিয়াল\nকিভাবে ব্লগারে Custom Ads.Txt File এড করবেন ?\nBy Saiful Mahmud Saf Saturday, March 31, 2018\nআপনি আমার ব্লগের এই পোস্টটি দেখছেন কারণ, আপনি আপনার ব্লগার ব্লগ মুছে ফেলতে চান অথবা আপনি জানতে চান ব্লগারের ব্লগটি কিভাবে ব্লগার ব্লগ পার্মানেন্টলি ডিলিট করতে হয়। ব্লগার হছে ব্লগিংয়ের জন্য সর্বোত্তম cms প্ল্যাটফর্মের মধ্যে একটি। যেমনটি আপনি ব্যান্ডউইথ এবং হোস্টিং চার্জের বিষয়ে চিন্তা ছাড়াই ১০০ টি ব্লগ তৈরি করতে পারেন, আর এটা কোন রকম হোস্টিং খরচ ছাড়াই Google থেকে তৈরি করা হয়। আপনার ব্লগটি মুছে ফেলার কিছু বিশেষ কারণ থাকতে পারে, হতে পারে যে আপনি অন্য cms এ স্থানান্তর করছেন বা আপনি কোন কারণ বশত ব্লগটি চালাতে চাচ্ছেন না। কারণ যাই হোক না কেন, এটি আপনার উপর নির্ভর করে। তাই আজ এই পোস্টে, আপনি কিভাবে ব্লগার ব্লগ পার্মানেন্টলি ডিলিট করবেন তা এখানে শিখবেন।\nকিভাবে ব্লগার ব্লগ পার্মানেন্টলি ডিলিট করবেন ?\nসার্চ ইঞ্জিনগুলির জন্য আপনার ব্লগটি অপ্টিমাইজ করা বিশেষত নতুনদের জন্য খুব কঠিন কাজ বলে মনে হয়। কিন্তু কিছু নিয়ম মেনে এবং কিছু বুদ্ধি খাটিয়ে আমরা খুব সহজেই সার্চ ইঞ্জিনের জন্য আমাদের ব্লগের seo করতে পারি ডিফল্টরূপে,তাছাড়া আমরা এই কাজ গুলোও করতে পারি set custom redirects, set custom page not found, submit sitemap to google এবং আমাদের ব্লগের পেজ গুলো সার্চ ইঞ্জিনে রেজাল্ট দেখানোর জন্য যখন আমরা আমাদের ব্লগে একটি পোস্ট প্রকাশ করি, তখন ডিফল্ট ভাবে ব্লগার ব্লগারের শিরোনামটি প্রথম এবং পোস্ট শিরোনামটি দেখায় পরে, কিন্তু এটি সার্চ ইঞ্জিনের জন্য ভালো নয় কারণ এটি আপনার সার্চ টাইটেলটি জটিল এবং বিভ্রান্তিকর করে তুলবে।\nকিভাবে ব্লগ টাইটেলের আগে পোস্ট টাইটেল শো করবেন আপনার ব্লগার ব্লগে\nআপনি কি আপনার ব্লগ নিয়মিত ব্যাকআপ করেন বা আপনার ব্লগের কোনও পরিবর্তন করার আগে ব্যাকআপ করেন ? যদি না হয় তাহলে কিন্তু আপনি একটি বড় বিপদের মধ্যে আছেন। কখন বা কোন কারনে Google যদি আপনার ব্লগটিকে স্প্যাম হিসাবে চিহ্নিত করে এবং আপনার ব্লগটি ডিলিট করে দেয় তাহলে কি করবেন ?। আপনার সমস্ত কঠোর পরিশ্রম তখন অকার্যকর হয়ে যাবে এবং আপনি কিছুই এর সমাধান করতে পারবেন না বরং বিষণ্ণ হবেন।\nকিভাবে ব্লগার ব্লগের টেম্পলেট এবং সব গুলো পোস্ট ব্যাকআপ নিবেন খুব সহজে\nব্লগ পোস্টের ইমেজ গুলো আমাদের ব্লগে পাঠকদের আকৃষ্ট করার একটি গুরুত্বপূর্ণ ভূমিকা পালন করে এবং ভিজ্যুয়াল ইমেজগুলির মাধ্যমে সহজেই আমাদের বিষয়বস্তুগুলি বোঝার জন্য ছবিগুলিকে অন্যের থেকে আলাদা করার জন্য চিত্র অপটিমাইজেশন অত্যন্ত প্রয়োজনীয়। আমাদের ব্লগ লেআউট অনুসারে ছবিগুলিকে পুনরায় আকার দেওয়া, যাতে তারা আমাদের ব্লগে পোস্ট এরিয়া নস্ট না করে। এই আকারের টাস্কটি খুব কঠিন হয়ে পড়েছে যখন আমরা শত শত বা হাজারো পোস্ট প্রকাশ করছি এবং আমরা সব পোস্ট ইমেজের আকার পরিবর্তন করতে চাই। ব্লগার আমাদের ব্লগের পোস্টগুলিতে ইমেজ গুলিকে পুনরায় আকার দেওয়ার জন্য ডিফল্ট মৌলিক সেটিংস সরবরাহ করে কিন্তু সীমিত মাত্রা পর্যন্ত। আমরা কেবল চারটি সাইজের মধ্যে ইমেজ গুলি পুনরায় আকার দিতে পারি: ছোট, মাঝারি, বড় এবং অতিরিক্ত-বড়।\nকিভাবে ব্লগ পোস্টের ইমেজ গুলো অটোমেটিকালি রিসাইজ করবেন ?\nএন্ড্রয়েড টিপস এন্ড ট্রিক্স এ আজকের বিষয়\nআপনার সখের এন্ড্রয়েড ফোনটি Brick হলে কি করবেন ? তাহলে আসুন আমরা মনোযোগ দিয়ে নিচের অধ্যয়ন গুলি অনুসরণ করি।\nআপনার সখের এন্ড্রয়েড ফোনটি Brick হলে কি করবেন ?\nBy Saiful Mahmud Saf Tuesday, March 27, 2018\nআমরা যারা কম্পিউটার ব্যবহার করি সচারাচর কিছু ছোট সমস্যায় ভুগি,আর যদি সে সমস্যা গুলি নিজেরাই সমাধান করে নিতে পারি তাহলে ভোগান্তি কম হয়।\nআসুন জেনে নিন কম্পিউটাররের কিছু সমস্যা ও সমাধান।\nজেনে নিন কম্পিউটাররের কিছু সমস্যা ও সমাধান\nBy Saiful Mahmud Saf Sunday, March 25, 2018\nইন্টারনেটের ইতিহাস শুরু হয়, ইলেকট্রনিক কম্পিউটারের অগ্রগতির সাথে সাথে ১৯৫০ সালে। ইন্টারনেট সম্পর্কে জনসাধারণ প্রথম ধারণা প্রবর্তিত হয়েছিল, যখন কম্পিউটার বিজ্ঞান অধ্যাপক লিওনার্ড ক্রাইনরক তার গবেষণাগার ইউনিভার্সিটি অফ ক্যালিফোর্নিয়া, লস অ্যাঞ্জেলেস (ইউসিএলএ) থেকে অর্পানেটের মাধ্যমে একটি বার্তা স্ট্যানফোর্ড রিসার্চ ইনস্টিটিউট (এসআরআই) তে পাঠান।\nইন্টারনেটের ইতিহাস এবং আমাদের অগ্রগতি\nBy Saiful Mahmud Saf Friday, March 23, 2018\nফেসবুক নিয়ে কিছু বিশেষ তথ্য, ফেসবুক টিপস।\nআপনি কি সর্বোচ্চ পেইডকারি সেরা URL shortener থেকে টাকা উপার্জন করতে চাচ্ছেন ?\nযদি হ্যাঁ হয়, তাহলে আপনি ঠিক জায়গায় আছেন।\nআমি ব্লগিং সম্পর্কে অনেক কিছু শেয়ার করেছি, কিন্তু এখন পর্যন্ত আমি URL shortener থেকে অর্থ উপার্জন সম্পর্কিত কোনও নিবন্ধ শেয়ার করে নি।\nসর্বোচ্চ পেইডকারি সেরা URL shortener অনলাইন থেকে টাকা উপার্জন করুন\nBy Saiful Mahmud Saf Monday, March 19, 2018\nগুগল অ্যাডসেন্স কোন সন্দেহ নেই বিশ্বব্যাপী শীর্ষ বিজ্ঞাপন নেটওয়ার্ক হিসেবে ডিজাইন করা হয়েছে, যাতে ব্লগার বা সাইটের মালিকরা তাদের ব্লগে টাকা রোজগার করে আর তাদের ব্লগে বিজ্ঞাপনদাতারা তাদের ব্লগে বিজ্ঞাপন প্রদর্শন করে । পেমেন্ট আবেদন জমা দেওয়ার জন্য আপনাকে আপনার ঠিকানা যাচাই এবং পরিবর্তন করতে পারবেন যা নতুনদের জন্য অজানা।\nকিভাবে খুব সহজে আপনার গুগল অ্যাডসেন্স ঠিকানা পরিবর্তন করবেন\nBy Saiful Mahmud Saf Sunday, March 18, 2018\nহ্যাকার হচ্ছেন সেই ব্যক্তি যিনি\nনিরাপত্তা /অনিরাপত্তার সাথে জড়িত এবং নিরাপত্তা ব্যবস্থার দুর্বল দিক খুঁজে বের করায় বিশেষভাবে দক্ষ অথবা অন্য কম্পিউটার ব্যবস্থায় অবৈধ অনুপ্রবেশ করতে সক্ষম বা এর সম্পর্কে গভীর জ্ঞানের অধিকারী। সাধারনভাবে কালো-টুপি হ্যাকার। এছাড়া আরো নৈতিক হ্যাকার রয়েছেন (যারা সাধারনভাবে সাদা টুপি হ্যাকার নামে পরিচিত white hat hackers ) এবং নৈতিকতা সম্পর্কে অপরিষ্কার হ্যাকার আছেন যাদের ধুসর টুপি হ্যাকার বলে। এদের মধ্যে পার্থক্য করার জন্য প্রায়শ ক্র্যাকার শব্দটি ব্যবহার করা হয়, যা কম্পিউটার নিরাপত্তা হ্যাকার থেকে একাডেমিক বিষয়ের হ্যাকার থেকে আলাদা করার জন্য ব্যবহার করা হয় অথবা অসাধু হ্যাকার ( কালো টুপি হ্যাকার black hat hackers ) থেকে নৈতিক হ্যাকারের ( সাদা টুপি হ্যাকার white hat hackers ) পার্থক্য বুঝাতে ব্যবহৃত হয়। আর এসব সাদা টুপি হ্যাকার, ধুসর টুপি হ্যাকার এবং\nকালো টুপি হ্যাকার থেকেই গড়ে উঠে বিখ্যাত হ্যাকাররা।\nহ্যাকার কারা ? দুর্ধর্ষ কয়েকজন হ্যাকার পরিচিতি\nBy Saiful Mahmud Saf Monday, March 12, 2018\nকম্পিউটার ভাইরাস কি? কিভাবে আক্রমণ করে? এবং এর প্রতিকার\nBy Saiful Mahmud Saf Sunday, March 11, 2018\nকিভাবে ব্লগারে রাইট ক্লিক কপি পেস্ট ফাংশন ডিজেবল করবেন ?\n- আপনি অনেক ব্লগার ব্লগে রাইট ক্লিক কপি পেস্ট ফাংশন ডিজেবল দেখেছেন। কারণ, বেশিরভাগ জেনুইন ব্লগার যারা তাদের ব্লগের জন্য অনেক কাজ করেন এবং তাদের ব্লগের জন্য লেখা ইউনিক আর্টিকেল গুলো নতুন কপি পেস্ট ব্লগাররা চুরি করে এর কারনে তারা অনেক সমস্যার মুখোমুখি হয়, নতুন কপি পেস্ট ব্লগার যারা শুধুমাত্র ব্লগে সত্যিকারের প্রচেষ্টা ছাড়া অর্থ উপার্জন করার লক্ষ্যে প্রবেশ করছে এবং ইউনিক আর্টিকেল আর বিষয়গুলির মূল্য না বোঝেই কপি পেস্ট করেন যা অবাঞ্ছনীয় ।\nকিভাবে আপনার ব্লগারে রাইট ক্লিক কপি পেস্ট ফাংশন ডিজেবল করবেন ?\nBy Saiful Mahmud Saf Saturday, March 3, 2018


letters to the editor: grants under social welfare schemes need to be updated on passbook - Anandabazar\nletters to the editor: grants under social welfare schemes need to be updated on passbook\nসম্পাদক সমীপেষু : কোন টাকা কত এল\n২৬ জুলাই ২০২১ ০৪:২৪\nবর্তমানে রাজ্য সরকারের বেশ কিছু জনমুখী প্রকল্প বাস্তবায়িত হচ্ছে। বার্ধক্য ভাতা, বিধবা ভাতা, ১০০ দিনের কাজ, যুবশ্রী, কন্যাশ্রী, রূপশ্রী, প্রতিবন্ধী ভাতা, কৃষক বন্ধু, বিভিন্ন ছাত্রবৃত্তির টাকা প্রভৃতি গ্রহীতাদের অ্যাকাউন্টে জমা হচ্ছে। তাতে অনেক মানুষের যে সুবিধে হচ্ছে, কোনও সন্দেহ নেই। কিন্তু অনেক সময়েই গ্রামের মানুষ ঠিক বুঝতে পারেন না যে, তাঁদের পাসবইতে কোন প্রকল্পের টাকা জমা পড়ল। কারণ, সেই বিষয়ে বিস্তারিত ভাবে কিছু লেখা থাকে না। থাকে কোনও কোড কিংবা ইংরেজি সংক্ষিপ্তসার। গ্রাহকরা টাকার অঙ্কটা দেখে অনুমান করে নেন যে, উক্ত প্রকল্পের টাকা জমা পড়েছে। কিন্তু, কেউ হয়তো প্রতিবন্ধী ভাতার টাকা পেলেন, একই সঙ্গে তাঁর কৃষক বন্ধু প্রকল্পের টাকাও অ্যাকাউন্টে জমা পড়ল। পাসবইতে আলাদা করে এগুলি লেখা থাকে না বলে তাঁদের অন্য কাউকে জিজ্ঞাসা করতে হয়। ফলে, এতে গোপনীয়তা থাকে না।\nগ্রাহকের পাসবইতে কোন কোন প্রকল্পের অন্তর্গত কত টাকা ঢুকল, তা পরিষ্কার করে লেখা থাকলে যে কেউ ব্যাপারটা সহজে বুঝতে পারবেন এবং তাঁদের অন্য কাউকে জিজ্ঞাসাও করতে হবে না। তাই জনস্বার্থের কথা মাথায় রেখে এই বিষয়ে সংশ্লিষ্ট ব্যাঙ্ক কর্তৃপক্ষ এবং প্রশাসনিক কর্তাব্যক্তিদের দ্রুত সিদ্ধান্ত নেওয়ার অনুরোধ জানাচ্ছি।\n‘জালিয়াতি এক পুরনো রোগ’ (রবিবাসরীয়, ৪-৭) নিবন্ধটি পড়ে মনে পড়ল বহু দিন আগে পড়া বঙ্কিমচন্দ্র চট্টোপাধ্যায়ের কৃষ্ণকান্তের উইল উপন্যাসের কথা। সিংহভাগ সম্পত্তি নিজের দখলে আনার লক্ষ্যে কুচক্রী হরলাল তৈরি করেছিল নকল সই করা জাল দলিল। প্রকৃত দলিল চুরি করে সেই জায়গায় নকল উইলটি রেখে দেওয়া থেকে বৈষয়িক স্বার্থসিদ্ধির নেশায় সে প্রতারিত করেছিল বিধবা রোহিণীকে। নতুন জীবনের স্বপ্ন দেখিয়ে তাকে নিজের স্বার্থবৃত্তে আনার চেষ্টাও সে করেছিল নিপুণ দক্ষতায়। কিন্তু জালিয়াতির সব চেষ্টা বিফলে যেতে বেআব্রু হয় হরলালের সব দুরভিসন্ধি।\nঅতি সম্প্রতি সংবাদপত্রে ঠাঁই পাওয়া জ্ঞানেশ্বরী এক্সপ্রেস দুর্ঘটনায় ভুয়ো পরিচয়ে অর্থপ্রাপ্তি ও জাল ভ্যাকসিন প্রতারণার খণ্ডচিত্রে বৃহত্তর প্রেক্ষিতে ঘটতে থাকা নানা ধরনের জাল-জোচ্চুরির সিন্ধুদর্শন হল অবধারিত ভাবেই। নিবন্ধকার যথার্থ বলেছেন, “প্রযুক্তির অভাবনীয় উন্নতি জালিয়াতদের জুগিয়েছে প্রতারণার অনেক বাঁকা পথ। সে সব কাজে লাগিয়ে সেই ট্র্যাডিশন অব্যাহত একুশ শতকেও।”\nবর্তমানে বহুস্তরীয় নকলনবিশের কার্যকলাপ দেখলে শিউরে উঠতে হয়। প্রযুক্তিকে অসৎ উপায়ে ব্যবহার করে সদ্যোজাত শিশুর জন্মতারিখ পাল্টে জাল বার্থ সার্টিফিকেট তৈরি থেকে স্কুলস্তরে ‘রূপশ্রী’ প্রকল্পের সুবিধা ভোগের আশায় বিবাহিত মেয়েদের নকল বিয়ের কার্ড দাখিল করা যেন অতি স্বাভাবিক ঘটনা হয়ে দাঁড়িয়েছে। এই প্রসঙ্গে মনে পড়ল বছর দুই আগে সর্বভারতীয় নিট পরীক্ষায় ভুয়ো পরীক্ষার্থীর অনুপ্রবেশের ঘটনা। সম্প্রতি কলকাতার উপকণ্ঠে সাপুরজি আবাসনে জঙ্গিরা আশ্রয় নিয়েছিল ভুয়ো ভাড়াটে পরিচয়েই। ইয়াস-পরবর্তী সংবাদপত্রে উঠে এল প্রাকৃতিক বিপর্যয়ের ত্রাণ সংগ্রহেও গরু, ছাগলের প্রকৃত সংখ্যা গোপন রেখে দেওয়ার মতো সুচতুর কাণ্ডকারখানা।\nএ ছাড়াও আছে পেশাদারি শিক্ষা দেওয়ার লক্ষ্যে বহুতল প্রতিষ্ঠানের চটকদার বিজ্ঞাপন থেকে চাকরির নামে প্রতারণার অজস্র উদাহরণ। কর্পোরেট ধাঁচে অফিস খুলে বেকার যুবক-যুবতীদের কাছ থেকে মোটা অঙ্কের টাকা হাতিয়ে নেওয়ার মতো কারবার চলতে থাকে সবার সামনেই। ভুয়ো সরকারি সিলমোহর লাগানো নীলবাতির নকল ব্যবহারও যে কত সহজলভ্য, তা আজ দিনের আলোর মতো পরিষ্কার।\nবর্তমানে তাই ‘পাহাড়প্রমাণ দুর্নীতি’ শব্দবন্ধটিও অচল হওয়ার পথে। প্রতিটি ক্ষেত্রেই দুর্নীতির বিস্তার ও গভীরতার ব্যাপ্তি খুঁজতে বসে তদন্ত কমিটি, হয় টাস্ক ফোর্সও। কিন্তু তাদের তদন্তেও এত সময় লেগে যায় যে, জনমানসে নিরাশা ভর করে। সব শেষে অপরাধীদের বড়জোর দু’-এক বছরের কারাদণ্ড হয়! কিন্তু সেখানে গিয়েই অসুখের ভান করে বহাল তবিয়তে হাসপাতালে থাকার আয়োজনের তৎপরতাও চোখে পড়ার মতো।\nখবরে প্রকাশ, বাঁকুড়া জেলার গোয়ালতোড় এলাকার কয়েকটি নার্সিংহোম স্থানীয় মানুষদের আর্থিক লোভ দেখিয়ে, অথবা সামান্য গা-ব্যথা বা মাথা-ব্যথায় গাড়ি পাঠিয়ে তুলে এনে চিকিৎসার নামে ১০-১২ দিন ভর্তি রেখেছে। এবং ৭০ থেকে ৭৫ হাজার টাকার বিল করে সংশ্লিষ্ট ব্যক্তি বা রোগীর স্বাস্থ্যসাথী কার্ড থেকে টাকা তুলে নিচ্ছে।\nএই ধরনের কারচুপির ঘটনা আগেও শহর ও শহরতলিতে ঘটেছে। কিন্তু স্বাস্থ্য দফতর তাতে নড়েচড়ে বসেনি বা উপযুক্ত পদক্ষেপও করেনি। এ বারের ঘটনায় আশা করা যায় তারা যথেষ্ট তৎপর হবে। প্রয়োজনে, সিআইডি স্তরে তদন্ত করিয়ে অপরাধীদের চিহ্নিত করে আইনমাফিক উপযুক্ত শাস্তির ব্যবস্থা করা হবে। সংবাদপত্র ও সমাজমাধ্যমে বিষয়টি প্রকাশ এবং জেলায় জেলায় মাইকে প্রচারও করা উচিত, যাতে লোভে পড়ে মানুষ আর স্বাস্থ্যসাথী কার্ডের টাকা চিকিৎসার নামে নষ্ট না করে।\n‘বিধি উড়িয়ে ফের পুজোর ভিড় কালীঘাটে’ (১৮-৭) সংবাদটি রীতিমতো উদ্বেগজনক। সংক্রমণে রাশ টানার জন্য জেলার পর্যটন কেন্দ্রগুলিতে যখন কড়া পদক্ষেপ করা হচ্ছে, প্রতিষেধকের দু’টি ডোজ় বা কোভিড-নেগেটিভ রিপোর্ট না থাকায় হোটেলে ঠাঁই দেওয়া হচ্ছে না, এমনকি মাঝরাস্তা থেকে পর্যটকদের ফেরত পাঠানো হচ্ছে (‘কড়াকড়ি, সৈকত থেকে ফিরছেন পর্যটকেরা’, ১৮-৭) তখন কালীঘাটের মতো বিখ্যাত মন্দিরে কর্তৃপক্ষের উদাসীনতা বিস্ময়কর। সুরক্ষা-বিধি পালনে রাজ্য প্রশাসনের কঠোর নির্দেশ সত্ত্বেও মন্দির-সংলগ্ন থানার নিষ্ক্রিয়তার কোনও কারণ খুঁজে পাওয়া যাচ্ছে না।\nকোভিডের তৃতীয় ঢেউ সামাল দিতে গেলে প্রতিষেধকের পাশাপাশি সুরক্ষা-বিধি পালনের গুরুত্বের কথা সম্ভবত কারও আর অজানা নেই। তা সত্ত্বেও এক শ্রেণির মানুষ অন্যকে বিপদের মুখে ফেলে মাস্কবিহীন অবস্থায় যথেচ্ছ ঘুরে বেড়াচ্ছেন, যার ছবি হামেশাই সংবাদমাধ্যমে দেখা যাচ্ছে। কেবলমাত্র সচেতনতার পাঠ দিয়ে এই বিপজ্জনক প্রবণতা রোধ করা সম্ভব নয়।\nঅতিমারির গ্রাসে নিঃসন্দেহে আজ বিপর্যস্ত জীবনযাত্রা আর তার সঙ্গে তাল মিলিয়ে বিপন্ন শৈশবও। ধুলো-কাদার আতিশয্যে স্বাভাবিক বিকাশের পথ কচিকাঁচারা হারিয়ে ফেলেছে, বন্ধ হয়ে গিয়েছে সামাজিক ভাবে সাবালক হয়ে ওঠার পথও। সামাজিক দূরত্ববিধির বেড়াজালে আবদ্ধ শৈশব অচিরেই হারিয়ে ফেলছে মানসিক সুস্থতার প্রাকৃতিক ছন্দ। পাশাপাশি শরীরের স্বাভাবিক ‘ইমিউনিটি’-র বিকাশেও মারাত্মক ভাবে এর প্রভাব পড়ছে, পড়াশোনার কথা নাহয় বাদই দিলাম। চার দেওয়ালের বন্দি জীবনে স্মার্টফোনের উপর সম্পূর্ণ নির্ভরশীল হয়ে ওঠা শৈশব এক অজানা স্রোতে ভেসে যাচ্ছে, যার কূল ঠাহর করার মতো পরিস্থিতি হয়তো এখনও আসেনি। কিন্তু সামাজিক দায়বদ্ধতার দিক থেকে সেই কূল ঠাহরের প্রয়োজনীয়তাও কি সেই ভাবে বোধ করছি আমরা?\nKanyashree Passbook Social Welfare


Alejandro Menendez hopes East Bengal will remain on top for rest of the league - Anandabazar\nAlejandro Menendez hopes East Bengal will remain on top for rest of the league\n৩ জানুয়ারি, ২০২০, ০৪:৫১:৫১\nশেষ আপডেট: ৩ জানুয়ারি, ২০২০, ০৫:০৩:১৩\nদখলেই থাকবে শীর্ষ স্থান, আত্মবিশ্বাসী আলেসান্দ্রো\nউইলিস প্লাজ়ারা এক গোল দিলে পাল্টা দু’গোল দেওয়ার মানসিককতা নিয়ে গোয়ায় খেলতে নামবে তাঁর দল, বৃহস্পতিবার বানার্ডো তাভারেসের দলকে ঘুরিয়ে এ ভাবেই কার্যত চ্যালেঞ্জ জানিয়ে রাখলেন আলেসান্দ্রো মেনেন্দেস।\nপ্লাজ়া, দাওদা সিসেদের মতো ফুটবলার আপনার দলের বিরুদ্ধে খেলবেন, ওঁদের আটকানোর জন্য কি আলাদা রণনীতি তৈরি করছেন? গোয়ায় চার্চিলের বিরুদ্ধে খেলতে যাওয়ার আগের দিন এই প্রশ্ন শুনে ইস্টবেঙ্গল কোচ বলে দিলেন, ‘‘আমরা একটা শক্তিশালী দলের বিরুদ্ধে খেলতে যাচ্ছি। তবে আমাদের সব সময় লক্ষ্যই হবে ওদের চেয়ে বেশি গোল করা।’’ সাংবাদিকদের করা প্রশ্নের সরাসরি উত্তর না দিলেও খেইমে কোলাডোদের কোচ বুঝিয়ে দেন, ওদের প্লাজ়া-সিসে থাকলে মশালবাহিনীতেও গোল করার লোক আছেন।\nমোহনবাগান রবিবার রিয়াল কাশ্মীরের বিরুদ্ধে খেলতে নামার তিন দিন আগে পৌঁছে গিয়েছে শ্রীনগরে। লাল-হলুদের স্পেনীয় কোচ অবশ্য তাঁর ভাবনার বদল ঘটাননি। আজ, শুক্রবার সকালে যুবভারতী সংলগ্ন মাঠে অনুশীলনের পরই গোয়ার বিমানে উঠবেন কাশিম আইদারারা। চ্যালেঞ্জ নিলেও তিনি যে চার্চিল নিয়ে চিন্তিত নন, সেটা একবারের জন্যও বলেননি আলেসান্দ্রো। আবার নিজের দলকে পিছিয়েও রাখেননি। বৃহস্পতিবার অনুশীলনের পরে ইস্টবেঙ্গল কোচ বলে দিয়েছেন, ‘‘এই ম্যাচটা আমাদের কাছে গুরুত্বপূর্ণ। কারণ আমরা লিগ টেবলের শীর্ষে আছি। সেটা ধরে রাখতে হলে জিততে হবে। প্রস্তুতি ভাল হয়েছে। দলের জেতার মানসিকতা তুঙ্গে রয়েছে। তিন পয়েন্ট নিয়েই ফিরতে চাই।’’ তাঁর কাছে জানতে চাওয়া হয়েছিল, চার্চিল আগের ম্যাচে হেরে গিয়েছে ইন্ডিয়ান অ্যারোজের মতো যুব দলের কাছে। এটা কি ইস্টবেঙ্গলের পক্ষে সুবিধাজনক হবে? আলেসান্দ্রো বলে দেন, ‘‘আমরা এখনও কোনও ম্যাচ হারিনি। সেটা বজায় রাখতে হবে। ছেলেরা সেটা জানে।’’\nএমনিতে ইস্টবেঙ্গল অনুশীলনে সাধারণত কথা বলেন না কোচ ও ফুটবলারেরা। কিন্তু আজ শুক্রবার ক্লোজ ডোর অনুশীলন হবে তাই চার্চিল ম্যাচ নিয়ে কথা বলতে রাজি হন আলেসান্দ্রো। তবে শর্ত দেওয়া হয়েছিল চার-পাঁচটি প্রশ্নের বেশি করা যাবে না।\nচিকেন পক্সের জন্য দলের সঙ্গে গোয়া যেতে পারছেন পিন্টু মাহাতো। তবে চোট পেলেও দলের সঙ্গে সামাদ আলি মল্লিককে নিয়ে যাওয়া হচ্ছে। লাল-হলুদের কোচ বললেন, ‘‘সামাদকে নিয়ে যাওয়া হচ্ছে। ওর এখনও মাঠের বাইরে যাওয়ার মতো অবস্থা হয়নি। আর আমার দল শুধু ১১ জন ফুটবলার নিয়ে তৈরি নয়। আরও ফুটবলার আছে দলে।’’ পাশাপাশি তিনি জানিয়ে দেন, ফিফার নতুন দলবদলের ‘উইনডো’ খোলার পরে মোহনবাগান দু’জন নতুন বিদেশি নিলেও ইস্টবেঙ্গলে কোনও বদল হচ্ছে না।\nবোরখা গোমেজ পিরেজ এবং লালরিন্দিকা রালতে দলে ফেরায় খুশি আলেসান্দ্রো। অনুশীলন দেখে মনে হয়েছে বোরখাকে স্টপারে খেলানো হতে পারে চার্চিল ম্যাচে। ‘‘বোরখা এবং ডিকাকে খেলার অনুমতি দিয়েছেন চিকিৎসকেরা। ওরা অনুশীলন উপভোগ করছে। মানসিক ভাবে খেলার জন্য তৈরিও। ওরা ফিরে আসায় দলের শক্তি বেড়েছে।’’ ষষ্ঠ বিদেশি হিসাবে বোরখার মতো মাঠে অধিনায়কোচিত মনোভাবের ডিফেন্ডার ফেরায় প্লাজ়াদের আটকাতে সুবিধা হবে মেনে নিয়েছেন আলেসান্দ্রো। বলে দিয়েছেন, ‘‘ডার্বি না হওয়ায় অনেক দিন ম্যাচ খেলতে হয়নি। এতে চোট পাওয়া ফুটবলারদের সুস্থ করে তুলতে সুবিধে হয়েছে। এখন আমার দলে কোনও চোট পাওয়া ফুটবলার নেই।’’ এর পরই হাসতে হাসতে দোভাষীর সঙ্গে কথা বলতে বলতে হাঁটতে শুরু করেন আলেসান্দ্রো।


Durga Ashtami 2021: দেবী দুর্গার প্রিয় তিথি অষ্টমী, জানুন দিনটির মাহাত্ম্য | Durga Ashtami 2021: দেবী দুর্গার প্রিয় তিথি অষ্টমী, জানুন দিনটির মাহাত্ম্য |\nHomeসমসাময়িকDurga Ashtami 2021: দেবী দুর্গার প্রিয় তিথি অষ্টমী, জানুন দিনটির মাহাত্ম্য\nDurga Ashtami 2021 (Image Source: Google)\nOutlinebangla Digital Desk: দুর্গা মায়ের আগমনে যেনো প্রকৃতি সেজে ওঠে এক অভিনব সজ্জায়। শুরু হয়ে গিয়েছে বাঙালির জনপ্রিয় উৎসব দুর্গাপুজো (Durga Puja 2021)। করোনা কালে শারোদৎসবে কিছুটা ভাটা পড়লেও, আনন্দে মাতোয়ারা সবাই। দেবীপক্ষের পুণ্য তিথিতে সপ্তমী, অষ্টমী ও নবমী- এই তিনদিন মহা আড়ম্বরে দেবী দুর্গা পূজিত হয়ে থাকেন। তবে মহাষ্টমীর (Mahaashtami) দিন দেবী দুর্গার অস্ত্রসমূহকে দেবজ্ঞানে পূজা করা হয়।\nমহাষ্টমীর (Mahaashtami) দিন অষ্ট-মাতৃকার আবির্ভাবঃ\nদুর্গাডামর ও যোগিনীতন্ত্রে বলা বর্ণিত হয়েছে চৌষট্টি যোগিনীর কথা। এই চৌষট্টি যোগিনীরা দেবী দুর্গার (Maa Durga) অংশ। পৌরাণিক মতে এই চৌষট্টি যোগিনীর আটজন করে একই দেহে সম্মিলিত হয়ে মহাষ্টমীর (Mahaashtami) দিন আবির্ভূতা হয়েছিলেন। অশুভ শক্তির বিনাশে জন্য অবতীর্ণ হয়েছিলেন দানবদলনী অষ্ট-শক্তি। এই অষ্ট-শক্তি হল ব্ৰহ্মাণী, মাহেশ্বরী, কৌমারী, বৈষ্ণবী, বরাহী, নরসিংহী, ইন্দ্রানী ও চামুণ্ডা। যাঁরা অশুভশক্তিকে বিনাশ করার পর বিলীন হয়ে গিয়েছিলেন দেবীর দুর্গার (Maa Durga) অঙ্গে। তাই এই দিন মহা সমারহে অসুরবিনাশিনী অষ্ট-মাতৃকাকেও পুজো করা হয়।\nমহাষ্টমীর অঞ্জলি ও কুমারী পূজা\nএদিন সকাল সকাল স্নান করে পরিষ্কার বা নতুন জামাকাপড় পরে পুষ্পাঞ্জলী দিয়ে দেবী দুর্গাকে মনের বাসনা ব্যক্ত করা হয়। এদিন চালকুমড়ো, আখ বলি দেওয়ার রীতি আছে। এদিন কিশোরীদের নববস্ত্র, ফুলের মালা, আলতা, সিঁদুর, তিলক ও মুকুট পরিয়ে দেবীর আসনে বসিয়ে পুজো করা হয়, যা কুমারী পুজো নামে খ্যাত।\nদুর্গাপূজা (Durga Puja) মহাষ্টমীর (Mahaashtami) নির্ঘণ্ট জানুনঃ\nঅষ্টমী (Mahaashtami) তিথি শুরু হচ্ছে: বাংলায় ২৫ আশ্বিন ও ইং-১২ অক্টোবর, মঙ্গলবার ঠিক রাত্রি ৯ টা ৪৯ মিনিটে।\nঅষ্টমী তিথি শেষ হচ্ছে: বাংলায় ২৬ আশ্বিন ও ইং–১৩ অক্টোবর, বুধবার রাত্রি ৮ টা ৮ মিনিট।\nসন্ধি পুজো: রাত্রি ৭ টা ৪৪ গতে সন্ধিপুজোর শুভারম্ভ। এবং ঠিক রাত্রি ৮ টা ৮ গতে বলিদান। রাত্রি ৮ টা ৩২ -র মধ্যে সন্ধিপুজো সমাপন। শ্রী শ্রী কালিকা দেব্যাবির্ভাব। মহিষমর্দিনী দেব্যাবির্ভাব। মহারাত্রি নিমিত্তানুষ্ঠান। কুমারী পুজো।\nPrevious articleThe world’s most expensive tea: বিশ্বের অন্যতম দামি চা, ১ কাপ চায়ের দাম সাড়ে আট লাখ!\nNext articleআপনি জানেন কি ? কদবেলের গুণাগুণ, জানলে অবাক হবেন


নিজামীর পক্ষে শেষ সময়ে যুদ্ধাপরাধীদের সন্তানদের প্রচারণা -Deshebideshe\nনিজামীর পক্ষে শেষ সময়ে যুদ্ধাপরাধীদের সন্তানদের প্রচারণা\nঢাকা, ১০ মে- মৃত্যুদণ্ডপ্রাপ্ত জামায়াতে ইসলামীর আমির মতিউর রহমান নিজামীর ফাঁসি কার্যকর এখন সময়ের ব্যাপার। এরই মধ্যে দণ্ডপ্রাপ্ত ও ফাঁসি কার্যকর হওয়া অন্য মানবতাবিরোধী অপরাধীদের সন্তানেরাও নানাভাবে উসকানিমূলক বক্তব্য হাজির করছেন ফেসবুকে। নিজামীকে ফাঁসি দেওয়া হচ্ছে রাজনৈতিক প্রতিহিংসাবশত এবং এই বয়সী ব্যক্তিকেও ফাঁসিতে ঝুলানো নিয়ে চলছে সমালোচনা। একই সঙ্গে যারা নীরবে সহ্য করছেন তাদের ওপরও এই কড়াঘাত আসবে, এই বলে প্রতিহত করার ডাকও দিচ্ছেন তারা।\nউসকানি ও সরকারের প্রতি ঘৃণা ছড়ানোর এই মিছিলে সামিল হয়েছেন মতিউর রহমান নিজামীর সন্তানেরাসহ আলী আহসান মোহাম্মদ মুজাহিদ ও দেলাওয়ার হোসাইন সাঈদীর ছেলেরাও।\nদেলাওয়ার হোসাইন সাইদীর ছেলে মাসুদ সাঈদী ফেসবুক পেজে লিখেছেন, একজন নিরাপরাধ বয়োবৃদ্ধ আলেমকে হত্যার উৎসব দেখে যেসকল আলেম বোবা হয়ে আছেন ... আল্লাহ তাদেরকে চিরকালের জন্যে বোবা করে দিন। আমিন।\nনিজামীর ছোট ছেলে নাদিম তাহলা ফেরাউনের দালালদের সামনে মুসা হয়ে সত্যের পতাকা তুলে ধরার ডাক দিয়েছেন। তিনি ফেসবুকে লিখেছেন, হিংস্র হায়েনার সামনে সিংহের হুংকার ছাড়ব না? আজ কান্না আসছে আল্লাহর আজাবের ভয়ে। সোনার বাংলার সোনার ময়না পাখিরা জান্নাতি পাখি হয়ে চলে যাচ্ছে। এর পরের জাহান্নামী বাংলাদেশের ওপর কি আজাব নেমে আসবে। যার থেকে নাস্তিক ও মুনাফিক আমরা কেউই রক্ষা পাবো না। আজ সমাজের অন্যায়, অবিচার ও জুলুম দেখে নীরব হয়ে আছেন যারা, কাউকে ছাড়বে না এই শয়তানের দালালরা।\nগতকাল সোমবার গোলাম আযমের পুত্র আব্দুল্লাহ হেল আযমী লিখেছেন, জীবন- মৃত্যুর ফয়সালা আসমানে হয়, জমিনে নয়! এদিকে আপিল বিভাগের রায়ে মৃত্যুদণ্ডপ্রাপ্ত মীর কাসেম আলীর ছেলে মীর আহমেদ বিন কাসেম তার ফেসবুকে নিজামীর বক্তৃতা ও সংগ্রামে প্রকাশিত নিজামীর পক্ষের প্রতিবেদন শেয়ার দিয়েছেন।\nমৃত্যুদণ্ড কার্যকর হওয়া আলী আহসান মোহাম্মদ মুজাহিদের ছেলে আলী আহমেদ মাবরুর তার ফেসবুক পেজে লিখেছেন, রাজনীতি যখন অমানবিক হতে শেখায়... যখন কোথাও যুদ্ধ হয়, তখনও কিছু মানুষকে রক্ষার জন্য বিশেষ ব্যবস্থা নেওয়া হয়। সেই মানুষগুলো হলেন মহিলা, শিশু, বয়স্ক ও প্রতিবন্ধী। যেসব কারণে আমরা পাবলিক বাসে নিজেদের আসন ছেড়ে দিয়ে দাঁড়াই, বা নিজেদের জায়গায় তাদেরকে বসানোর চেষ্টা করি, তার মধ্যে অন্যতম হলো বয়স্ক পুরুষ বা নারী। ব্যাংকে গিয়ে যখন লাইনে দাঁড়াই বা কোথাও কোনও কিছুর জন্য যখন অপেক্ষা করি, তখন নারী ও বয়স্ক লোক দেখলে তাদের অগ্রাধিকার দেই। ঠিক তেমনি আইনি প্রক্রিয়াতেও যখন অভিযুক্ত ব্যক্তি বেশি বয়সের হন, তখন তাকে কিছু বাড়তি সহানুভূতি দেখানো হয়। এটাই মানবিকতা।\nনিজামীর মেয়ে ফাতিমা মহসিনা লিখেছেন, চোখের পানি তো আল্লাহর জন্য- কথা টা বলেছেন আমার শ্রদ্ধেয় পিতা মাওলানা মতিউর রহমান নিজামী। প্রতিদিন আমরা মুক্ত পৃথিবীতে ঘুরে বেড়াচ্ছি, অথচ আজ প্রায় ছয় বছর আমাদের প্রাণ প্রিয় আব্বু অবরুদ্ধ। যখনই এ কথা মনে হয়, তখন আর সবকিছুই অর্থহীন হয়ে পড়ে। মুহূর্তেই থমকে যায় সব। কিন্তু বাস্তবতা এতো নির্মম যে সব কিছুই চালাতে হয় স্বাভাবিক নিয়মে।\nমানবতাবিরোধী অপরাধীদের সন্তানদের এই একাট্টা হওয়া এবং তাদের এই ধরনের প্রচারণা বিষয়ে প্রসিকিউটর শাহিদুর রহমান বলেন, এরা আদর্শিকভাবে এক এবং এভাবেই তাদের বেড়ে ওঠা। তারা তাদের পিতার বিচারকে বরাবরই রাজনৈতিক ইস্যু হিসেবে দেখতে চেয়েছে। এটা একেবারেই আদর্শিক মিলের কারণেই। তারাও মুক্তিযুদ্ধে বিশ্বাস করে না এবং এদেশে থেকেও তারা একাত্তরে যে অপরাধগুলো জামায়াত ঘটিয়েছে, সেটাকে ভুল ব্যাখ্যা করতে চেয়েছে সবসময়।


ধর্ম নিয়ে মুখ খুললেন পর্নস্টার মিয়া খলিফা! – আওয়ার নিউজ\nধর্ম নিয়ে মুখ খুললেন পর্নস্টার মিয়া খলিফা!\nতিনি মুসলিম। অন্তত পদবী দেখে তেমনটাই মনে হয়। কিন্তু, নিজে টুইটারে ঘোষণা করেছেন যে, তিনি মুসলমান নন, মুসলিম ধর্মের সঙ্গে তাঁর কোনও যোগাযোগ নেই। তিনি মিয়া খলিফা। এই মুহূর্তে গুগল সার্চে বিশ্বের এক নম্বর পর্ন তারকা।\nকিন্তু, মিয়ার ধর্ম নিয়ে হঠাৎ প্রশ্ন উঠছে কেন?\nউঠছে তার কারণ সম্প্রতি একটি পর্ন ভিডিওতে হিজাব পরে মিয়াকে অভিনয় করতে দেখা গিয়েছে। আর তার পর থেকেই মুসলিমদের একাংশ মিয়ার প্রবল বিরোধিতা শুরু করেছেন। তাঁকে নানা রকম ব্যঙ্গ-বিদ্রুপও সহ্য করতে হয়েছে। এমনকী, মিয়া পাশে পাননি তাঁর বাবা-মাকেও। বরং মিয়ার বাবা-মা জানিয়েছেন, মিয়ার সঙ্গে নাকি তাঁদের সম্পর্কই নেই। এক বিবৃতিতে তাঁরা জানিয়েছিলেন, ‘মিয়ার সঙ্গে কোনও সম্পর্ক নেই আমাদের। কারণ ও যে কাজটা করে সেটা আমাদের পরিবার বা আমাদের দেশ লেবাননকে কোনওভাবেই সম্মানিত করে না।’\nটুইটারেও ভক্তদের প্রশ্নে নাজেহাল মিয়া অবশেষে মুখ খুলেছেন এ নিয়ে। তিনি লিখেছেন, ‘আমি মুসলিম নই।’ আর এই উত্তরে ফের বিতর্ক শুরু হয়েছে ওয়েব দুনিয়ায়। যদিও ফের মিয়া মুখে কুলুপ এঁটেছেন। তাঁর এই টুইটের এখনও কোনও ব্যাখ্যা দেননি তিনি। সুত্র-আনন্দবাজার\nবিনোদন Comments Off on ধর্ম নিয়ে মুখ খুললেন পর্নস্টার মিয়া খলিফা! সংবাদটি প্রিন্ট করুন\n« মীনা ও মিঠু যেভাবে রাজুকে ফেক আইডির হাত থেকে বাঁচালো! (পূর্বের সংবাদ)\n(পরের সংবাদ) দক্ষিণের সেরা দশ সুন্দরী অভিনেত্রী (ছবিসহ) »


সাবধান! আপনার কম্পিউটার সুরক্ষিত রাখুন: করোনা আতঙ্ক পুঁজি করছে হ্যাকাররা সাবধান! আপনার কম্পিউটার সুরক্ষিত রাখুন: করোনা আতঙ্ক পুঁজি করছে হ্যাকাররা\nআন্তর্জাতিক, ইসলাম, খেলাধুলা, জাতীয়, নারী, ফিচার, বিজ্ঞান ও প্রযুক্তি, রাজনীতি, শিক্ষাঙ্গন, সারাদেশ\nদুনিয়াজোড়া করোনাভাইরাস আতঙ্ককে সুযোগ হিসেবে ব্যবহার করে কম্পিউটার থেকে গুরুত্বপূর্ণ তথ্য হাতিয়ে নিতে সচেষ্ট হয়েছে হ্যাকারদের দুষ্টচক্র।\nকরোনাভাইরাস নিয়ে গুরুত্বপূর্ণ তথ্য যোগানোর নামে হ্যাকারদের দুষ্টচক্র গড়ে তুলছে নানা ভুয়া ওয়েবসাইট এবং মানচিত্র। এ সব ওয়েবসাইট বা মানচিত্রে রয়েছে ম্যালওয়ার। কাজেই এগুলো ভিজিট করলে বা নামিয়ে নিলে পরিণামে ম্যালওয়ারের মধ্য দিয়ে কম্পিউটার থেকে গুরুত্বপূর্ণ তথ্য হাতিয়ে নেয়ার কাজটি করতে পারে এ সব দুষ্টচক্র। এ জন্য সাধারণভাবে ব্যবহৃত একটি সফটওয়্যার এজেডওরুলট(AZORult) হিসেবে পরিচিত। বদকাজে ব্যবহৃত এই সফটওয়্যারটি ২০১৬ সালে প্রথম বের হয়। কোনও কোনও ফোরাম থেকে এখনও বিক্রি হয় এটি ।\nকরোনা আতঙ্ককে পুঁজি করে হ্যাকারদের তৎপরতা নিয়ে অনুসন্ধান করছেন নিরাপত্তা বিষয়ক প্রতিষ্ঠান রিজন ল্যাবের গবেষক শাহি আলফাসি। তিনি আশংকা ব্যক্ত করে বলেন, অদূর ভবিষ্যতে করোনা ম্যালওয়ারের সংখ্যা বাড়বে। বাড়বে এ জাতীয় ম্যালওয়ারের নানা ‘প্রজাতি।’\nসাইবারনিরাপত্তা বিশেষজ্ঞরা বলেন, গত জানুয়ারি থেকে করোনাভাইরাস সংক্রান্ত চার হাজারের বেশি ডোমেইন নিবন্ধন করা হয়েছে। এর মধ্যে প্রায় ৩০০টিই ‘বদ’ কিংবা সন্দেহভাজনের পর্যায়ে পড়ে।\nসাইবার হামলা থেকে বাঁচতে হলে প্রথমত ওয়েবসাইট ভিজিটের বিষয় সতর্ক হতে হবে। মানচিত্র নামানোর সময়ে দেখতে হবে এটির ইউআরএল ঠিকানা কি। এ ছাড়া, ব্যক্তিগত তথ্য দেয়ার ক্ষেত্রে থাকতে হবে সতর্ক। কম্পিউটারের ভাইরাস প্রতিরোধী সফটওয়ার নিয়মিত হালনাগাদ বা আপডেট করা হলে ম্যালওয়ার ঠেকাতে সহায়তা হতে পারে।পার্সটুডে।


‘উগ্র ইসলামপন্থি′ সন্ত্রাসবাদের বিরুদ্ধে জার্মানিতে মিছিল | বিশ্ব | DW | 16.06.2017\nহাতে গোনা কয়েকজন মানুষ কট্টরপন্থি ইসলামি ভাবধারায় অনুপ্রাণিত হয়ে হিংসার পথ বেছে নিলে বৃহত্তর মুসলিম সমাজের কি তা মেনে নেওয়া উচিত? নীরব থেকে পরোক্ষভাবে সেই কাজে কার্যত সমর্থন জানানো হচ্ছে কি? নাকি সংখ্যাগুরু সমাজের শান্তিপ্রিয় মানুষ হিসেবে তার সক্রিয় বিরোধিতা করা উচিত? বিশ্বের অন্য অনেক দেশের মতোজার্মানিতেও এ নিয়ে বিতর্ক চলছে৷ জার্মানির কেন্দ্রীয় মুসলিম পরিষদ শনিবার কোলন শহরে সন্ত্রাবসাদের বিরুদ্ধে মিছিল-সমাবেশের আহ্বান জানিয়েছে৷ কিন্তু তার বিরোধিতা করছে তুর্কি ইসলাম সংগঠন ডিটিব৷\nকেন্দ্রীয় মুসলিম পরিষদের সভাপতি আইমান মাসিয়েক এ প্রসঙ্গে বলেন, ‘‘আমাদের পথে নামতে হবে, নিজেদের দেখাতে হবে, সমাজের ঐক্য বজায় রাখতে ও শান্তির জন্য সংগ্রাম করতে হবে এবং উগ্রপন্থার নিন্দা করতে হবে৷'' তিনি আরও বলেন, তথাকথিত ইসলামিক স্টেট ও অন্যান্য উগ্রপন্থিরা তাদের হত্যালীলার মাধ্যমে সমাজে বিভাজন সৃষ্টি করতে চায়৷ তাদের বিরোধিতা করতে জার্মানির কেন্দ্রীয় মুসলিম পরিষদ শনিবার কোলন ও এক সপ্তাহ পর রাজধানী বার্লিনে সন্ত্রাসবিরোধী শান্তি মিছিলে অংশ নেবে৷\nজার্মানিতে তুর্কি সম্প্রদায়ের শক্তিশালী মসজিদ সংগঠন ডিটিব অবশ্য এই মিছিলের বিরোধিতা করছে৷ নীতিগতভাবে তারা সন্ত্রাসবাদের বিরোধিতা করার পক্ষে হলেও যেভাবে দুই ব্যক্তির ব্যক্তিগত উদ্যোগে কোলন ও বার্লিন শহরে মিছিলের ডাক দেওয়া হয়েছে, তা তাদের কাছে গ্রহণযোগ্য নয়৷ তাছাড়া ‘মুসলিম সন্ত্রাসবিরোধী মিছিল' বললে সামগ্রিকভাবে মুসলিম সমাজের প্রতি সন্দেহ প্রকাশ পায়৷ উল্লেখ্য, এক বিকল্প কর্মসূচির আওতায় শুক্রবার ডিটিব তাদের মসজিদগুলিতে সন্ত্রাসবাদের বিরুদ্ধে ও শান্তির পক্ষে প্রার্থনাসভার আয়োজন করছে৷\nতাদের এই অবস্থানের সমালোচনা করেছেন জার্মানির সবুজ দলের নেতা ফল্কার বেক৷ তাঁর মতে, এর মাধ্যমে ডিটিব সুশিল সমাজের অংশ হিসেবে নিজেদের বিচ্ছিন্ন করছে৷ যারা ধর্মীয় সংগঠন হিসেবে জার্মানিতে লক্ষ লক্ষ মুসলিমের প্রতিনিধিত্ব করতে চায়, তাদের সামাজিক দায়িত্ব পালন করা উচিত৷ কিন্তু ডিটিবের কাঠামো সেই দায়িত্ব পালনের উপযুক্ত নয়৷\nশনিবারের মিছিলে দশ হাজারেরও বেশি মানুষ অংশ নেবেন বলে ধরে নেওয়া হচ্ছে৷ কেন্দ্রীয় মুসলিম পরিষদ ছাড়াও তুর্কি সমাজ তাতে অংশ নিচ্ছে৷ বেশ কিছু খ্রিষ্টীয় সংগঠন, জার্মানির প্রধান রাজনৈতিক দলগুলির নেতা সেখানে উপস্থিত থাকবেন৷\nজার্মানির একটি স্কুলের কর্তৃপক্ষ শিক্ষকদের কাছে পাঠানো এক লিখিত নির্দেশনায় মুসলিম শিক্ষার্থীদের প্রকাশ্যে নামাজ পড়ায় বাধা দিতে বলেছে৷ ইসলামবিরোধী দল এএফডি এই সিদ্ধান্তের প্রশংসা করেছে৷ তবে বিতর্কও চলছে৷ (03.03.2017)\nকি-ওয়ার্ডস ইসলাম, মুসলিম, জার্মানি, সন্ত্রাসবাদ, উগ্রপন্থি, মিছিল, প্রতিবাদ, বিতর্ক


মহারাষ্ট্রে সময় ও প্রয়োজনের স্বার্থে বদলে গেল রাজনীতির নৈতিকতা !! - Naya Thahor\nHome / জাতীয়-খবর / মহারাষ্ট্রে সময় ও প্রয়োজনের স্বার্থে বদলে গেল রাজনীতির নৈতিকতা !!\nমহারাষ্ট্রে সময় ও প্রয়োজনের স্বার্থে বদলে গেল রাজনীতির নৈতিকতা !!\nপ্রথমেই একটা ভবিষ্যদ্বাণী উচ্চারণ করতে চাই--মহারাষ্ট্রের ‘‘মহা বিকাশ আঘাড়ি’’ সরকার খুব বেশি হলে ৬ থেকে ১২ মাসের মধ্যেই ভেঙে যাবে। কেন যাবে সবিস্তারে সে কথায় পরে আসছি। তার আগে এ দেশের রাজনৈতিক নৈতিকতা সম্পর্কে দু’চার কথা বলে নিতে হবে।\nঅনেকেরই হয়তো স্মরণ নেই (এ প্রজন্মের তরুণ রাজনৈতিক ভাষ্যকারদের অনেকেই জানেন না)--আজকের শিব সেনা বলতে গেলে কংগ্রেসেরই মানস-সংগঠন। হ্যাঁ, খুব অবাক লাগলেও এটাই সত্যি। মহারাষ্ট্রের প্রাদেশিক তথা আঞ্চলিক ভাবাবেগকে নিজেদের পাশে রাখার জন্য কংগ্রেস তৈরি করেছিল ‘‘বসন্ত সেনা’’ নামে একটা সংগঠন--কালক্রমে সেটাই রূপান্তরিত হয় শিব সেনা নামে প্রাদেশিক ও আঞ্চলিক রাজনৈতিক সংগঠনে--যার ভিত্তি হল উগ্র হিন্দুত্ববাদ--বাল ঠাকরে থেকে উদ্ধব ঠাকরের গেরুয়া রঙ গেরুয়া পোষাকপ্রীতির কথা সবাই জানেন !\nবসন্ত সেনা থেকে শিব সেনায় পরিবর্তিত কংগ্রেসের তৈরি সংগঠনটি উঠে আসে ঠাকরে পরিবারের হাতে--বাল ঠাকরে হন সর্বময় কর্তা। বাল ঠাকরের হৃদয়ে ছিলেন শিবাজী মহারাজ এবং তাঁর উচ্চারণে স্বপ্নে রাজনীতিতে মহারাষ্ট্র-মারাঠা-মারাঠী ছাড়া আর অন্য কিছুর বিশেষ গুরুত্ব ছিল না। তবে বাল ঠাকরের সঙ্গে ইন্দিরা গান্ধীর সম্পর্কের মধ্যে সদ্ভাব ছিল চোখে পড়ার মতো। বাংলাদেশ মুক্তিযুদ্ধে তিনি ইন্দিরার পাশে ছিলেন--সরব ছিলেন অকুণ্ঠ ইন্দিরা প্রশস্তিতে। ইন্দিরার পর থেকে শিব সেনা ও কংগ্রেসের মধ্যে দূরত্ব বাড়তে শুরু করে প্রধানতঃ শিবসেনার প্রাদেশিকতা ও শারদ পাওয়ারের শিব সেনা বিরোধী রাজনৈতিক অবস্থানের কারণেই।\nঅথচ ভাগ্যের নিদারুণ পরিহাস হল--১৯৮০ সালে কংগ্রেসের বিক্ষুব্ধ গোষ্ঠীর নেতা হিসেবে মুখ্যমন্ত্রী শারদ পাওয়ারের সরকারকে কংগ্রেস মধ্যরাতেই বরখাস্ত করে দেয় ! শারদ পাওয়ার সনিয়া গান্ধী সীতারাম ইযেচুরি উদ্ধব ঠাকরে সঞ্জয় রাউত--এরা সবাই সেই মাধ্যরাতের ইতিহাস মনে রেখেও সকাল ৫.৪৭ মিনিটে রাজ্যপালের রাষ্ট্রপতি শাসন প্রত্যাহারের পর সকাল ৮টায় বিজেপির ফড়নবিশকে শপথবাক্য পাঠ করানোর ঘটনাকে ‘‘মধ্যরাতের সাংবিধান হত্যাকাণ্ড’’ চিহ্নিত করে নাটক একটা মঞ্চস্থ করলেন বটে ! তারা বেমালুম ভুলে গেলেন কংগ্রেস প্রায় ১০০ নির্বাচিত সরকারকে ৩৫৬ ধারা প্রয়োগ করে বরখাস্ত করেছিল।\nসেই সব নির্বাচিত সরকারকে যখন কংগ্রেস বরখাস্ত করে তখন সংবিধান ও গণতন্ত্রহত্যাকারী কংগ্রেসের পিণ্ডি চটকাতে কেউ এক সেকেণ্ডও দেরি করে নি। দীর্ঘকাল ধরে কংগ্রেস বিরোধী রানীতিতে যে বায়াসনেস দেখা গেছে (এখনও মাঝে মাঝে মাথা চাড়া দেয়) ঠিক সেই একই বায়াসনেস দেখা যাচ্ছে বিজেপি বিরোধী রাজনীতিতেও। আমি বলছি না যে, বিজেপি যা করছে তা নৈতিকতার বিচারে প্রশংসনীয়--না, কঠোর সমালোচনার যোগ্য বলেই আমি মনে করি। কিন্তু গতকাল যেটা সংবিধান ও গণতন্ত্র হত্যা ছিল আজ সেটাই চকচকে নৈতিকতার মলাটে মুড়ে ফেলা এত সহজ হচ্ছে কি করে?\nএকসময়ে যেমন কংগ্রেস বিরোধিতাই ছিল ওয়ান পয়েন্ট কালচার-প্রোগ্রাম--এখন হয়েছে বিজেপি বিরোধিতা। হতেই পারে, হওয়া উচিতও--কিন্তু কারা কাদের হাতে হাত রেখে এই কালচার-প্রোগ্রামে মত্ত হচ্ছে? শিবসেনা তথা ঠাকরে পরিবারের এক ও একমাত্র প্রাদেশিকতা কেন্দ্রিক আঞ্চলিকতাবাদী রাজনীতির বিরুদ্ধে সর্বভারতীয় কংগ্রেসকে তার অবস্থান স্পষ্ট করতে হয়েছিল সর্বভারতীয় রাজনীতিতে গ্রহণযোগ্যতা বাড়াতে এবং ধরে রাখতে। এই দায় শিবসেনার কোনকালে ছিল না আজও নেই। কংগ্রেসী কালচারে নিজেকে সম্পূর্ণভাবে গড়ে নিয়ে শারদ পাওয়ারও শিবসেনার প্রাদেশিকতার রাজনীতিকে মেনে নিতে পারেন নি। ঠাকরে পরিবার বা শিবসেনার নিজস্ব ‘‘মহা বিকাশ আঘাড়ি’’ সরকার শুধুমাত্র মহারাষ্ট্র-মারাঠা-মারাঠীদের জন্যেই যখন মহা বিকশিত হতে শুরু করবে (যেমন চাকরিতে ৮০% মারাঠীদের জন্য সংরক্ষণ সহ আরও বহুবিধ প্রাদেশিকতা ভিত্তিক সিদ্ধান্ত) তখন কংগ্রেসের সর্বভারতীয় রাজনৈতিক ভাবমূর্তি নিয়ে চতুর্দিকে প্রশ্ন উঠবে। একনায়কতন্ত্রী প্রাদেশিক রাজনৈতিক জাঁতাকল থেকে মুক্তি পেতে সনিয়া তো বটেই--শারদ পাওয়ারও অস্থির হয়ে উঠবেন। আত্মগ্লানিতেও ভুগতে হবে তাঁদের। বিচ্ছিরি রকমের এক অনৈতিক আঞ্চলিকতাবাদী রাজনীতিকে প্রোৎসাহ দানের চড়া মাশুল তাদের অবশ্যই গুণতে হবে।\nমহারাষ্ট্রের নির্বাচনে বিজেপি ও শিবসেনা সরকার গঠনের প্রতিশ্রুতি দিয়ে মানুষের কাছে ভোট চেয়েছিল। রাজ্যবাসী তাদের জোটকে ক্ষমতায় বসার সুযোগ দিলেও এনসিপি ও কংগ্রেসকে দূরেই সরিয়ে রেখেছিল। এক চতুর্থাংশেরও কম আসন যারা পায় তারা ক্ষমতায় বসার জন্য এতদূর নীতি ও মতাদর্শগত অবস্থান থেকে কি করে নিজেদের নামিয়ে আনতে পারে এ প্রশ্নের উত্তর রাজ্যের মানুষ অবশ্যই চাইবে। সুবিধাবাদী সুযোগ-সময়-প্রয়োজন রাজনৈতিক নৈতিকতাকে কতদূর নিচে নামাতে পারে তার জ্বলন্ত দৃষ্টান্ত তৈরি করলেন সনিয়া গান্ধী ও শারদ পাওয়ার। তাঁরা যদি জনতার রায় মেনে বিরোধী আসনেই অনড় থাকতেন তাহলে তাঁদের এই নগ্ন ক্ষমতালোলুপতা এভাবে প্রকট হত না।\nএকসময়ে যে কোন মূল্যে কংগ্রেসকে ঠেকাতে বিরোধীরা অনৈকতার নজির কিছু কম রাখেন নি। এখন বিজেপিবিরোধিতায় তার চেয়েও নিম্নস্তরের নজির এরা তৈরি করলেন। কিছুটা হলেও শারদ পাওয়ার ও সনিয়া গান্ধী নিজেদের সর্বভারতীয় রাজনৈতিক ভাবমূর্তিকে রক্ষা করতে পারতেন যদি বিজেপিকে ঠেকাতে শিবসেনাকে বাইরে থেকে সমর্থন দিতেন। তাতে হয়তো রাষ্ট্রপতি শাসন উঠতো না--ছ’মাস পরে রাষ্ট্রপতি শাসনেই নির্বাচন হত--কিংবা ছ’মাসের মধ্যে গাধা-ঘোড়া বেচাকেনা হত। গাধা-ঘোড়া তো বেচাকেনার জন্যেই--এদের নিয়ে রাজনীতি করলে তার মূল্য দিতে হবে না?\nমূল্য দিতেই হবে--দু’চারদিন যেতে দিন--গাধাঘোড়াদের অস্থিরতা টের পাবেন। আপনারাও শিবসেনাকে বেশিদিন বহন করতে পারবেন না--সে অওকাত আপনাদের কারুরই নেই ! বিজেপি বিরোধিতার যে ওয়ান-পয়েন্ট কালচার-প্রোগ্রাম আপনারা আঁকড়ে ধরতে চাইছেন তার ফলশ্রুতি তো গত লোকসভা নির্বাচনেই দেখলেন। বিরোধিতা না করে যখন কোন উপায় নেই তখন আগে যোগ্য বিরোধী হয়ে উঠুন--মানুষের কাছে নিজেদের গ্রহণযোগ্য করে তুলুন না হলে আপনারাও একে একে হারিয়ে যাবেন ‘‘বিশিষ্ট কমেডিয়ান’’ হিসেবে নাচতে নাচতে পর্দার আড়ালে !


উদয়শঙ্করকে রাখা হল ইনটেনসিভ কেয়ার ইউনিটে - Prohor\nরাখী মিত্র | January 23, 2022\n‘কল্পনা’র আমন্ত্রণ এসে পৌঁছল বিদেশের নানান জায়গা থেকে। ১৯৬৫-তে উদয়শঙ্করকে যেতে হল একা। নিউ ইয়র্কের চলচ্চিত্র-উৎসবে এই ছবি তালিকাভুক্ত হলে, পাঠানো হল সাব-টাইটেল সমেত একটা প্রিন্ট। ইংল্যান্ডের কমনওয়েলথ চলচ্চিত্র উৎসবেও ডাক পেল উদয়শঙ্কর পরিচালিত ভারতীয় চলচ্চিত্রের দিগদর্শী এই সিনেমা। সারা বিশ্বজুড়ে এই ছবির স্বীকরণ প্রমাণ করে চলচ্চিত্রের ইতিহাসে ‘কল্পনা’ শুধু আঞ্চলিক বা দেশীয় মাত্রায় সীমাবদ্ধ হয়ে থাকেনি। শিল্পভাষ্যেও তৈরি করতে পেরেছিল একটা বিশ্বজনীন ভাষা। এই সময় সুদূর বিদেশ থেকে উদয় চিঠি লিখলেন অমলাকে। তখন পঁয়ষট্টি বছরের উদয়। বিবাহের দেউড়ি পেরিয়েছে তেইশ বছর। অথচ তখনও সম্পর্ক নিজের মতো করে হতে চেয়েছে উষ্ণ, আন্তরিক। উদয় লিখলেন, ‘আমি ভাবতেই পারছি না যে তোমাকে ছাড়া আমি একা একা ঘুরে বেড়াচ্ছি সব আনন্দ ভাগাভাগি না করে।’ তাঁদের প্রেমের শীর্ষমুহূর্তটি ধারণ করে রেখেছিল ‘কল্পনা’। হয়তো সেই স্মৃতি, অতীতের সেই মাধুর্যমণ্ডিত ক্ষণ উদ্বেজিত করে তুলছিল তাঁর পরিত্যক্ত প্রেমময় সত্তাটিকে। লিখলেন, ‘সত্যি, কী কষ্ট বলো তো। কিন্তু তুমি সব সময়ই আমার ভাবনাচিন্তার কেন্দ্রবিন্দু।’ অথচ স্থায়ী হল না এই অনুভূতি। দ্রুত বদলে গেল সময়। ১৯৬৮-তে আমেরিকা যাবার আগেই অন্তর্হিত হল সমস্ত ভাবাবেগ।\nদাম্পত্যে ঘোরতর দুর্যোগের দিনেও অমলা সনিষ্ঠ, পরিশ্রমী আর যত্নশীল ছিলেন সেন্টার প্রতিষ্ঠার যদযাবতীয় বিষয়ে। তেমনই সতর্ক মনোযোগী ছিলেন পুত্রের শিক্ষা, কাজকর্ম, তাঁর ইচ্ছা-অনিচ্ছার জগৎটিকে নিয়েও। দূরে থাকলেও সন্তানের মনের খুঁটিনাটি বিষয়ে ওয়াকিবহাল থাকতেন সদা-সর্বদা। ইতিমধ্যে আনন্দশঙ্করকে আমেরিকা পাঠানো হয়েছিল রবিশঙ্করের কাছে, সেতারের শিক্ষাগ্রহণের জন্য। শঙ্করদের ধারা মেনে তাঁর ভেতরেও তৈরি হয়ে উঠছিল শিল্পভাবনার বিচিত্র সব আকাঙ্ক্ষা। ‘শঙ্করনামা’য় উল্লিখিত মা-কে লেখা তারিখহীন একটা চিঠিতে ব্যক্ত হয়েছে আনন্দশঙ্করের সেই চিন্তাজগৎ। লিখেছেন, ‘…আমি এক বিরাট পরিবর্তনের মধ্যে দিয়ে যাচ্ছি।… পরিবর্তন অর্থাৎ শিল্পকলা জগতে যা সব ঘটছে তা দেখে আমি এত উদ্দীপনা পাচ্ছি যে আমিও সেই স্রোতে গিয়ে একটা কিছু করতে চাই।’ ‘…একটা বিষয়ে আমি মনস্থির করে ফেলেছি যে আমি শুধু একজন ক্লাসিকাল সেতারবাদক হতে চাই না।…আমি যে ভাবে মানুষ হয়েছি তাতে অত্যন্ত বাঁধাধরা শিল্পের ভেতর চিন্তা করতে পারি না। তাই সেতার আমি বাজাব কিন্তু নতুন ভাবে— নতুন দল এবং বাদ্যযন্ত্রের সঙ্গে।’ শঙ্করদের ঐতিহ্যে আনন্দশঙ্করের অবস্থান আরেক স্বতন্ত্র খোঁজ।\nআনন্দশঙ্কর ও রবিশঙ্কর\n১৯৬৮-র আমেরিকার ট্যুর পরিকল্পনার সময় সেন্টারের নিয়ম-শৃঙ্খলার কথা বিবেচনা করে অমলা বাদ দিতে চেয়েছিলেন দু-একজনকে। সেই মতামতকে গুরুত্ব দিলেন না উদয়শঙ্কর। ট্যুরের আগে অমলা দেখলেন, তারা যাচ্ছে। অমলা জানিয়ে দিলেন, তিনি যাবেন না আমেরিকা, এমনকি ট্যুরে যাবে না তাঁর ছাত্রীরাও। কারণ ছাত্রীদের বিদেশ যাত্রার উদ্বেগ থেকেই তিনি গ্রহণ করতে চেয়েছিলেন এই সিদ্ধান্ত। ছাত্রীদের সঙ্গে কথা বললেন অমলা। কথা বললেন অভিভাবকদের সঙ্গেও। তাঁর অনুপস্থিতিতে ছাত্রীরা এই বিদেশ যাত্রায় অংশগ্রহণ করুক, তা চান না তিনি, জানালেন সেকথা। কিন্তু স্ত্রীর সিদ্ধান্তকে মর্যাদা দিলেন না উদয়শঙ্কর। হ্যুরককে জানিয়ে দিলেন, অমলা আসছে না। স্কুল বা অমলার নাম ব্যবহার কোরো না। সেইসঙ্গে তাঁর আরো একটি পদক্ষেপ তীব্র আঘাত হানল অমলার ওপর। অমলার স্কুলের অভিভাবকদের সঙ্গে আলাদা কথা বলে, সেন্টারের ছ-সাতটি ছাত্রীকেও সঙ্গে নিলেন উদয়শঙ্কর। ছাত্রীদের এবং উপর্যুপরি স্বামীর ব্যবহারে স্তব্ধ হয়ে রইলেন অমলা। নৈঃশব্দ্যের চেয়ে বড়ো প্রতিকার কী? স্ত্রীর কর্তব্যে ত্রুটি রাখলেন না অমলা, যাত্রাকালে এয়ার পোর্টে সি-অফ করে এলেন উদয়কে।\nস্বামীর কাছে তাঁর অনুরোধ ছিল সামান্যই। দীর্ঘদিনের কর্ম-সহযোগী তাঁরা। এখন শুধু উদয়শঙ্করই গুরু নন, গুরু তিনি নিজেও। বিবেচক আর দূরদর্শী হতে হয় গুরুকে। দখল রাখতে হয় পরিস্থিতির কোণায়-কোণায়। সেই ভূমিকাই পালন করছিলেন তিনি। অথচ এই সামান্য কারণে অবলীলায় অমলাকে তাঁর শিল্পভ্রমণ থেকে বাদ দিলেন উদয়। বিঘ্নিত হল স্ত্রীর সম্মান, বিঘ্নিত হল গুরুর পদমর্যাদাও। কন্যার বঞ্চনা, শোক, আদর্শের সঙ্গে সেই নিরন্তর লড়াই টের পেতেন অক্ষয়কুমার নন্দী। চিরদিন সত্যনিষ্ঠার উদার প্রাঙ্গণে দেখেছেন জীবনকে। অবিচলিত, শান্ত রইলেন এখনও। এই যুদ্ধে সন্তানের সম্ভাব্য দৃষ্টিভঙ্গিটি যে হতে পারে তার অস্ত্র, হয়তো প্রশমিত করতে পারে তার ক্ষত, অনুমান করেছিল তাঁর প্রজ্ঞা। এ সময়েই একদিন পায়চারি করতে-করতে প্রগাঢ় সেই উপলব্ধিকে কী সহজ ভঙ্গিতে অক্ষয় নন্দী জানালেন অমলাকে, ‘অম, তুমি উদয়কে ভুলে যাও, উদয়শঙ্করকে মনে রাখো’। বাবার এই অমোঘ নির্দেশকেই মনেপ্রাণে পালন করেছেন অমলা। প্রত্যহের ম্লানস্পর্শ-লাগা ধূলিমলিন উদয়ের সামনেও অমলা প্রাণপণ দেখতে চেয়েছেন ফেলে-আসা উদয়শঙ্করের সেই উজ্জ্বল মূর্তিটিকে, তাঁর প্রতিভার অলংকারমণ্ডিত চালচিত্রটিকে। কারণ ব্যক্তি উদয় তখন অস্তমান। ট্যুর ছিল দশ সপ্তাহের। তখনও দু সপ্তাহ বাকি, সান দিয়াগো থেকে খবর এল উদয়শঙ্করের হার্ট আ্যাটাক হয়েছে আবার। এবারেরটা গুরুতর। সমস্ত কিছু পেছনে ফেলে, ফের ছুটলেন অমলা। সঙ্গে গেলেন ভূদেবশঙ্কর।\nঅমলাশঙ্কর, রবিশঙ্কর, উদয়শঙ্কর ও আনন্দশঙ্কর\nজাপান হয়ে অমলা পৌঁছবেন সান দিয়াগো। টোকিও থেকে দুই সন্তানের উদ্দেশে চিঠিতে লিখলেন তিনি, ‘এমন করে তোমার বাবাকে বোধহয় কখনও কাছে পেতে চাইনি। তার পাশে আমি সশরীরে এক এক সময় কাছে না থাকলেও মনে প্রাণে থেকেছি। আজ যেন মনে হচ্ছে আমাদের দুজনকে দুইখানা করে ছিঁড়ে আলাদা করে রেখেছে— মনে মনেও তার কাছে পৌঁছবার ধৈর্য্য হারিয়ে ফেলছি।’ কী গভীর দুঃখানুভূতি অথচ কী গভীর স্থৈর্যে কথা বললেন অমলা। কত রকমের দূরে থাকাকে মানিয়ে নিয়েছেন তিনি, মেনেও নিয়েছেন। কিন্তু তাঁর মন চিরদিন আত্যন্তিক জুড়ে থাকতে চেয়েছে প্রার্থিত মানুষটির সঙ্গে। অথচ প্রচণ্ড এই দুর্দিনে উদয় রয়েছেন যোজন দূরে। এক দেশ থেকে এক দেশ ছুটছেন তিনি, সময়ের পাহাড় ঠেলে তবে পৌঁছনো যাবে তাঁর কাছে, তীব্র সে বেদনা সেই ব্যাকুলতা তাঁকে করে তুলছে অসহায়। লস অ্যাঞ্জেলিস থেকে অমলা পৌঁছলেন সান দিয়াগোর নার্সিং হোম। উদয়শঙ্করকে রাখা হয়েছে ইনটেনসিভ কেয়ার ইউনিটে। দু ঘন্টা অন্তর মাত্র দশ মিনিটের জন্য রয়েছে রোগীকে দেখবার অনুমতি। অপেক্ষা ফুরোতেই উদয়ের কাছে ছুটলেন অমলা। চারিদিকে চিকিৎসার আয়োজন, যন্ত্রপাতি তার মধ্যে শুয়ে আছেন উদয়শঙ্কর। ব্রেন হেমারেজ হয়েছে তাঁর। অর্ধ-চেতন। ভূদেবশঙ্কর কাছে গেলেন, অমলাশঙ্করকে দেখিয়ে বললেন, কাকা, দেখুন তো কে—চিনতে পারেন কি? একবার চোখ খুলে তাকালেন উদয়, তারপর ধীরে-ধীরে বললেন, ‘সহধর্মিণী’। ব্যাধি যেন পরিশুদ্ধ করেছে তাঁকে। আচ্ছন্নতা ঘুচিয়ে দিয়েছে সময়ের যত গ্লানি, স্পর্শ করে আছে অনাদি অনন্ত সত্যকে। স্বামীর স্বধর্মকে তিনি আগলেছেন একা হাতে, তাকে প্রতিষ্ঠা করেছেন পুনরায়, নতুন প্রজন্মের কাছে পুনর্জন্ম দিয়েছেন উদয়শঙ্করকে। কী অব্যর্থ এক শব্দ উচ্চারণ করেছিলেন উদয়, সহধর্মিণী।\nসান দিয়াগো থেকে দেশে ফেরার সময় উদয়শঙ্কর ও অমলাশঙ্কর\nএকমাস চিকিৎসার পর উদয়শঙ্করকে নিয়ে অমলা ফিরলেন কলকাতায়। অসুস্থ উদয়কে দেখতে গল্ফ ক্লাব রোডের বাড়িতে এলেন বিখ্যাত সব মানুষরা। এলেন পুরোনো বন্ধু স্বয়ং এলমহার্স্ট এবং লেডি রানু মুখার্জিও। অসুস্থতা অশান্তির ওপর বিছিয়ে রেখেছিল সাময়িক প্রলেপ। দিন যেতেই যথাস্থানে ফিরে এল পুরোনো অশান্তি। সেই সঙ্গে ইন্ধন হয়ে এল আরো একটি ঘটনা। উদয়শঙ্করের এবারের বিদেশযাত্রার পরিবেশন নিয়ে এতটুকু সন্তুষ্ট ছিলেন না সে দেশের দর্শক-সমালোচক। কয়েকটি সংবাদপত্র স্পষ্ট ভাষায় প্রকাশ করে তাঁদের অসন্তোষ। পূর্বপরিচয়ের কথা মাথায় রেখে কেউ কেউ রূঢ় হননি ঠিকই, কিন্তু প্রশংসাবাক্যের অভাব ছিল চোখে পড়ার মতো। অনুষ্ঠান যে তাঁদের প্রত্যাশামাফিক হয়নি, ব্যক্তিগতভাবেও কেউ-কেউ জানান সেকথা। এই স্রোতেই ফিরে এল অমীমাংসিত সেন্টারের সমস্যাও।\nঅমলার ইচ্ছাকে অমান্য করে বিদেশ গিয়েছিল যেসব ছাত্রী, নিয়ম ভেঙে পুনরায় তাদের স্কুলে গ্রহণ করার ব্যাপারে অসম্মতি প্রকাশ করলেন অমলা। গোল বাধল সেসব নিয়ে। বিক্ষুব্ধ ছাত্রীরা গেল সংবাদমাধ্যমে। সেটা তত বড়ো নয়, বিষয়টা জটিল হয়ে উঠল, কারণ তাদের সঙ্গে যোগ দিলেন স্বয়ং উদয়শঙ্কর। দুঃখ আর অসম্মানের অবধি রইল না অমলার। তবু হার মানলেন না তিনি। কথা বললেন সংবাদ মাধ্যমে। রিপোর্ট বের হল, যথাযথ। যা সত্য, তাই-ই। রিপোর্টে উদয়শঙ্করের নামটুকুও উল্লিখিত হল না। যার-পর-নাই ক্ষুব্ধ হলেন উদয়শঙ্কর। চিরদিন একচ্ছত্র অধিকার আর সাফল্যে অভ্যস্ত উদয়শঙ্কর মানতে পারলেন না ব্যর্থতা আর উপেক্ষাকে। নিজের জীবনে বহুস্বরকে আমল দেননি কখনও, অমলার ঋজু আদর্শের কাছে অস্বস্তি বোধ করলেন তিনি। তখনই নতুন কিছু করবেন মনস্থির করলেন। নিজের অস্তিত্বকে দুর্বার প্রমাণ করতে চেয়ে অনবরত এক আসনের সন্ধানে যেন মত্ত হতে চাইলেন উদয়শঙ্কর। একদিকে এক স্রষ্টা যিনি নিরন্তর খুঁজছেন শৈল্পিক প্রকরণ, আরেকদিকে এক বিধ্বস্ত মানুষ। সেই জটিল পরিস্থিতিতে জন্ম নিল ‘শঙ্করস্কোপ’।\nProhorSupplementRobbarandaRakhi MitraShankar SaraniRobBaranda 23January 2022\nPrevious News সুভাষচন্দ্রের ‘কার্টুন সমগ্র’ Next News মেক্সিকোর বুকে শিল্প-শহর, ৮০ বছর পর বাস্তবায়িত হল দিয়েগো রিভেরার স্বপ্ন\nমেক্সিকোর বুকে শিল্প-শহর, ৮০ বছর পর বাস্তবায়িত হল দিয়েগো রিভেরার স্বপ্ন


ঢামেকে পুলিশ-আনসার মরামারি – Natun Barta Top Online Newspaper in Bangladesh – natunbarta.com\nপ্রচ্ছদ/ রাজধানী/ঢামেকে পুলিশ-আনসার মরামারি\nঢামেকে পুলিশ-আনসার মরামারি\nঅনলাইন ডেস্ক জানুয়ারি ২৪, ২০১৮\nঢাকা: ঢাকা মেডিকেল কলেজ (ঢামেক) হাসপাতালের নিবিড় পর্যবেক্ষণ কেন্দ্রে (আইসিইউ) পুলিশ সদস্যর ঢুকাকে কেন্দ্র করে দায়িত্বরত আনসার সদস্যর সাথে মারামারির ঘটনা ঘটেছে। আহত অবস্থায় দু’জনকেই জরুরী বিভাগে চিকিৎসা দেওয়া হচ্ছে।\nমঙ্গলবার বিকেল ৪টার দিকে ঢামেক জরুরি বিভাগের চার তলায় আইসিইউ’য়ের সামনে এই ঘটনা ঘটে। মিরপুর পুলিশ লাইনে কর্মরত কনস্টবল মাহবুবুল আলম (২২) ও ঢাকা মেডিকেল কলেজ হাসপাতালে কর্মরত আনসার সদস্য সাইফুল ইসলাম (২৪) এ ঘটনা ঘটায়।\nআহত পুলিশ সদস্য মাহবুব জানান, রুবেল নামের একজন পুলিশ সদস্য ‘এপেন্ডিসাইটিসের’ সমস্যা নিয়ে হাসপাতালের ২১৯ নম্বর ওয়ার্ডে ভর্তি ছিল। মঙ্গলবার তার অস্ত্রোপচার সম্পন্ন হয়। এরপর তাকে আইসিইউ’র পাশে পোস্ট অপারেটিভ ওয়ার্ডে রাখা হয়। তার সেবার দায়িত্বে ছিল মাহবুব।\nবিকেলে রুবেলকে দেখার জন্য মাহবুব আইসিইউর গেট দিয়ে ঢুকতে চাইলে দায়িত্বরত আনসার সাইফুল তাকে বাধা দেয়। পুলিশ পরিচয় দেয়ার পরও তার কাছে ভিতরে ঢোকা বাবদ ৫০টাকা দাবি করে। এতে তাদের মধ্যে তর্ক বাঁধে। এর কিছুক্ষণ পর ডাক্তারের পরামর্শ মতো কিছু ঔষধ কিনে এনে আবার ঢুকতে চাইলে আনসার সাইফুল তার উপর চড়াও হয়। একপর্যায়ে ৪-৫ জন আনসার সদস্য মিলে তাকে মারধর করে বলে অভিযোগ করেন কনস্টবল মাহবুবুল।\nএ বিষয়ে ঢাকা মেডিকেল কলেজ হাসপাতালের সহকারী পরিচালক ডাঃ আবু জাহের বলেন, ‘এই আনসার সদস্যদের নিয়ে আমরাও বিপাকে আছি। বিষয়টি আমি বিস্তারিত শুনেছি। পরিচালক সাহেব হাসপাতালে এসে এবিষয়ে ব্যবস্থা নিবেন।’\nএদিকে এ ঘটনায় ৫৯ জন আনসার সদস্যকে সাময়িক ভাবে প্রত্যাহার করা হয়েছে ঢাকা মেডিকেল কলেজ হাসপাতাল কর্তৃপক্ষ। এই ঘটনায় ঢাকা মেডিকেল কলেজ হাসপাতালের উপ-পরিচালক ড. বিদ্যুৎ কান্তি পাল কে প্রধান করে পাঁচ সদস্যের একটি তদন্ত কমিটি গঠন করা হয়েছে।\nড. বিদ্যুৎ কান্তি পালকে সাত কার্যদিবসের মধ্যে প্রতিবেদন জমা দিতে বলা হয়েছে।\nঅবৈধ ক্ষমতার অপেক্ষায় থাকেন সুশীলরা